Gina Bayaku Haaluga Jeheythee Idhikolhun Majileehah Kulii Massala Eh - Vaguthu\nގިނަ ބަޔަކު ހާލުގައި ޖެހޭތީ އިދިކޮޅުން މަޖިލިހަށް ކުއްލި މައްސަލައެއް\nކުލި ނުދެއްކުމުން މަގުމަތިކޮށްލި ދެ ޒުވާނުން - ވަގުތު އިމޭޖަސް: މުޙައްމަދު އަފްޒަލް\nމާލެ ސަރަހައްދު ފުރަބަންދުކޮށް، ރާއްޖޭގެ އެއް ރަށުން އަނެއް ރަށަށް ދަތުރު ނުކުރެވޭ ގޮތަށް އޮތުމުން ގިނަ ބަޔަކު ހާލުގައި ޖެހޭތީ ރައްޔިތުންގެ މަޖިލިހުގެ މަޑުއްވަރީ ދާއިރާގެ ޕީއެންސީ މެމްބަރު އަދި ކުރީގެ ޑިފެންސް މިނިސްޓަރު އާދަމް ޝަރީފް، މަޖިލިހަށް ކުއްލި މައްސަލައެއް މިއަދު ހުށަހަޅުއްވައިފިއެވެ.\nއާދަމް ޝަރީފް ހުށަހެޅުއްވި ކުއްލި މައްސަލައިގައި ވަނީ ކޮވިޑް-19 ރާއްޖޭގައި ފެތުރެން ފެށުމާ އެކު، ކުއްލިއަކަށް މާލެ ފަރުބަންދު ކުރުމާ ގުޅިގެން އަތޮޅުތެރެއިން މާލެ އައިސްފައި ތިބި ދަތުރުވެރިންނަށް ރަށް ރަށަށް ދެވޭނެ ގޮތެއް ހަމަޖެހިފައި ނެތް ކަމަށެވެ. އަދި މާލޭގައި ގެދޮރު ނެތް މީހުން މަގުމަތިވެ ހާލުގައި ޖެހެމުންދާ އިރު، އެމީހުންނަށް އެއްވެސް ގޮތެއް ހޯދައިދެވިފައި ނުވާ ކަމަށް ވެސް އާދަމް ޝަރީފް ވިދާޅުވިއެވެ.\nކޮވިޑް-19: ކުލި ނުދެއްކުމުން ދެ ޒުވާނަކު މަގުމަތިކޮށްލައިފި\nމާލޭގައި ނުފުރި ތިބި ރަށްރަށުގެ މީހުން ފުރަން ހަމަޖެހިފައިވާ އުސޫލު ސާފުވެފައި ނުވާ ކަމަށާއި ކުލި ނުދެއްކޭ ހާލަތުގައި ތިބި މީހުނަށް ކުލި ދެއްކުމުގައި ސަރުކާރުން ދޭނެ ލުއިތަކެއް ވެސް ސާފު ވެފައި ނުވާ ކަމަށް އާދަމް ޝަރީފް ހުށަހެޅުއްވި ކުއްލި މައްސަލައިގައިވެއެވެ.\nއެ މައްސަލަ މިހާރު މަޖިލިހަށް ބަލައިގެންފައިވާ އިރު، މިއަދު މެންދުރު ފަހު، މައްސަލައަށް ބަހުސް ކުރަން ފަށާނެއެވެ.\nކޮވިޑް-19: ވެމްކޯގައި މަސައްކަތްކުރާތީ ކަމަށް ބުނެ ޒުވާނަކު ގެއިން ނެރެލައިފި\nއާދަމް ޝަރީފް އެފަދަ މައްސަލައެއް މަޖިލިހަށް ހުށަހެޅުއްވި އިރު، މާލޭގައި މަގުމަތިވެފައިވާ 80 އަށް ވުރެ ގިނަ މީހުން ފުލުހުން، ޖެންޑާ މިނިސްޓްރީއާ ހަވާލުކުރުމާ ގުޅިގެން އެމީހުންނަށް ކެއިންބުއިމާއި ވަގުތީ ބޯހިޔާވަހިކަން ފޯރުކޮށްދޭން ވަނީ ފަށައިފައެވެ.\nއަދި މާލެ ސިޓީ ކައުންސިލްއަށް ހުށަހެޅިފައިވާ މިފަދަ 400 އަށް ވުރެ ގިނަ މީހުްނނަށް އިންތިޒާމުތައް ހަމަޖައްސައި ދިނުމަށްޓަކައި އެ ކައުންސިލްއާއެކު މިނިސްޓްރީން މިހާރު ދަނީ ވިލަރެސްކުރަމުންންވެ. މިފަދަ އެހީތެރިކަމެއް ބޭނުންވާ އިތުރު މީހެއްގެ މައުލޫމާތު ލިބިއްޖެ ނަމަ ލަސްނުކޮށް މިނިސްޓްރީގެ 3328393 އާ ޙިއްސާކުރުމަށް ޖެންޑާ މިނިސްޓްރީން އެދެއެވެ.\nކޮވިޑް-19 އާ ގުޅިގެން ކުލިދެއްކޭނެ ގޮތެއް ހަމަނުޖެހިގެން ބައެއް އާއިލާތަކުން ޝަކުވާ ކުރަމުންދާ ކަމަށްވެއެވެ. ސަރުކާރުން އެންމެ ފަހުން ބުނެފައި ވަނީ އެފަދަ މީހުންނަށް ވެސް އެހީތެރިވާނެ ކަމަށެވެ.\nއޭޕްރީލް 22, 2020 13:05\nކޮބާ އަޚުންނާއި އުޚުތުންނޭ، މިއޮތީ ހިތާމައާއި ހިތްދަތި ދުވަސް ޖެހިފަ، ޓޮއިލެޓް ރޯލުންނާ ޖެހުނު އެއްޗަކުން ޗެލެންޖް ކުރަމުން ބަންޑުން ވެއްޓެމުން ދިޔައިރު ޓެސްޓް ކޮއްލާނެ ކިޓެއް، ވެންޓިލޭޓަރެއް، މާސްކެއް އަތަކުނެތް، ހުރި ހިތާމަ އެއްގެ ބޮޑުކަމާ!\nއޭޕްރީލް 22, 2020 13:18\nސުބުޙާނަﷲ... ހެޔޮނުވާނެ މިފަދަ ހިތްދަތިވަޤުތެއްަގައި ތިޔަފަދަ ރަޙުމުކުޑަގޮތަކަށް އިންސާނުންނާމެދު ކަންތައްކުރާކަށް. މާދަމާ ތިޔަ ދެޒުވާނުންގެ އެހީތެރިކަމަށް އެދޭންޖެހޭފަދަ ޙާލަތެއް ތިޔަ ގޭގެ ވެރިފަރާތަށް ވެސް މެދުވެރިވުމަކީ ދުރުކަމެއްނޫން. ކޮބާއިންސާނިއްޔަތުކަން؟\nއަދިވެސް ބުނާނަންދޯ ތިމަންނަ މީ މުސްލިމެކޭ؟\nއޭޕްރީލް 22, 2020 13:38\nމި ސަރުކާރުން ސިސްޓަމެޓިކްކޮށް އެއް ކަމެއް ކުރާތަނެއްވެސް ނުފެނޭ ކޮވިޑް 19 ކަންތައްވެސް ފެންނަނީ ވ ކޮރަޕްޓްކޮށް\nއޭޕްރީލް 22, 2020 14:02\nކައިރި ފަޅުރަށް ރަށުގައި ކަރަންޓީނު ފެސިލިޓީތައް ހެދިދާނެ. 14 ދުވަސް ހަ މަ ކުރު މުން އެރަށެއްގެ ބަޔަކު އެ ރަށަށް ފޮނުވިދާނެ. ހަ މަ އެއާއެކު ދަނޑު ވެރިކަން ހަ މަ ކޮން މެ ތާކު ކުރަންވީ ހުރިހާ ރިސޯޓެއް ކަރަންޓީނު ފެސިލިޓީއަށް ނަގަންވީ މި ހާލަތުގަ ދިވެހިބި މުގެ ކޮން މެ ތަނެއް އެއީ ދަވްލަތަށް ބޭނުން ކުރެވޭނެ ގޮތަށް ނިން މަންވީ. މުހިއް މީ މީސްތަކުންގެ ފުރާނަތައް.އ\nއޭޕްރީލް 22, 2020 14:07\nއޭޕްރީލް 22, 2020 14:41\nއޭޕްރީލް 22, 2020 14:51\nޥަގުތުއައް ގުޅޭނެ ނަންބަރެއް ބުނެދެއްވާ\nއޭޕްރީލް 22, 2020 14:52\nބަލަ ޖައުފަރޫ. ތިބުނަނީ މިދިޔަ ސަރުކާރުން ސިސްޓަރ މެޓިކް ކޮށް ވައްކަން ކުރިއްޔޭތަ؟؟\nއޭޕްރީލް 22, 2020 17:55\nއޭ ބަލަގަ އަޝްރަފޫ ވައްކަންވެސް ކުރިއްޔާ ކުރަނީ މިހާރުގެ ސަރުކާރުން މިހާރުވެސް ކިތައްވައްކަންތަ ކޮށްފައެތީ ރޯމާދުވާލު ގަ މިސަރުކާރުން ކުރަމުންގެންދާ ވައްކަން އަޝްރަފަކަށް ނުފެނޭތަ މިހިރަ ބީތާޔާ އަނދިރިޔާ


Ranu Ge Dharifulhu: Mamma Eii Kurin Varah Haalugai Ulhunu Meeheh, Malaamaaiy Nukurey! - Vaguthu\n1 އަހަރު ކުރިން ( ނޮވެމްބަރު 30, 2019 )\nރަނޫ އާއި އޭނާގެ ދަރިފުޅު އެލިޒަބަތް\nބެންގަލްގެ ރޭލްވޭ ސްޓޭޝަންގައި ކިޔާލި އެންމެ ލަވައަކުން އެތައް ބައެއްގެ ސަމާލުކަން ހޯދި ރާނޫ މަންޑެލްއަށް ގިނަ ބައެއްގެ މަލާމާތް އަމާޒުވަމުން ދިއުމާއި ގުޅިގެން ދިފާއުގައި އޭނާގެ އަންހެން ދަރިފުޅު ނިކުމެއްޖެއެވެ.\nއިންޑިއާގެ ކޮލްކަޓާ އުފަން އުމުރުން 59 އަހަރުގެ ރާނޫ މޮންޑަލް، މަޝްހޫރުވުމުން "ކިބުރުވެރިވެއްޖެ" ކަމަށް ބުނެ އެނާއަށް އަަށް މީސް މީޑިއާގައި ގިނަ ބަޔަކު އަންނަނީ ގަނާ ކުރަމުންނެވެ. ގަނާގެ ޝިކާރައަކަށް ރަނޫ ފުރަތަމަ ވެގެން ދިޔައީ އޭނާގެ ފޭނަކު އޭނާއާއި އެކީ ސެލްފީއެއް ނަގަން އެދުމުން ދެކޮޅު ހަދައި ދުރު ކުރި މަންޒަރުން، ގިނަ ބަޔަކު އޭނާއާއި މެދު ދެކެމުން އައި ގޮތް ބަދަލުވުމުންނެވެ. މި މަންޒަރު ވަގުތުން މީސްމީޑިއާގައި ވަނީ ދައުރުވެފައެވެ.\nއޭގެ ފަހުން ރަނޫ އާއި މީހުން "ޖައްސާލާފައި" އުޅުނީ އޭނަ ދާދި ފަހުން އޭނާގެ ނަމުގައި ބޭއްވި ސޯޝަލް އިވެންޓަކަށް ދިއުމަށް ކޮށްފައިވާ މޭކްއަޕެއްގެ ސަބަބުންނެވެ. އެގޮތުން މީޑިއާގައި ދައުރުވަމުން އަންނަ ފޮޓޯ އިން ފެންނަ ގޮތުގައި އޭނާ ހުންނަނީ އަގުބޮޑު ލެހެންގާއެއް ލައިގެން އަދި އެހާމެ އަގުހުރި ގަހަނާތަކެއް އަޅައިގެންނެވެ.\nރަނޫގެ ދިފާއުގައި އޭނާގެ އަންހެން ދަރިފުޅު އެލިޒަބަތް ސާތީ ނުކުމުފެއިވަނީ މީސްމީޑީއާގައި އޭނާގެ މަންމައާއި ގިނަ ބަޔަކު "ދިމާކުރަމުން" އަންނަ ދަނޑިވަޅެއްގައެވެ. އެގޮތުން އެލިޒަބަތް ބުނެފައިވަނީ އޭނާގެ މަންމައަކީ ކުރިން ވަރަށް ހާލުގައި އުޅުނު މީހެއް ކަމަށާއި ކާމިޔާބުގެ ރަހަ ދުލުގެ ކޮޅަށް ލިބިފައިވާއިރު މިހާރު ފެނިގެންދަނީ އެކަން ފަނޑުކޮށްލަން ބަޔަކު މީހުން އޭނާއަށް ފުރައްސާރަ ކުރަމުން އަންނަ މަންޒަރު ކަމަށެވެ.\nއޭނާގެ އެ ފޮޓޯއަށް ގިނަ ފަރާތްތަކެއްގެ މަލާމާތް ރައްދުވެފައިވާއިރު އެމޭކަޕް ކުރި ފަރާތުން ބުނެފައިވަނީ ދައުރުވަމުން އަންނަނީ ފޭކް ފޮޓޯއެއް ކަމަށެވެ.\nއެލިޒަބަތް ބުނީ، އޭނާގެ މަންމައަށް ފުރަތަމަ މީހުންގެ ފަރާތުން މަލާމާތް ރައްދުވާން ފެށީ ސެލްފީ ނަގަން އައި މީހާ ދުރު ކުރި ހިސާބުންކަން އެނގޭކަމަށެވެ. އެހެން ނަމަވެސް އޭނާގެ މަންމަ މީސްމީޑިއާގައި މަޝްހޫރު ނުވި ނަމަ، އެ މަންޒަރު މީސްމީޑިއާގައި ދައުރު ނުވާނެ ކަމަށް އޭނާ ބުނެފައިވެއެވެ. އެލިޒަބަތް ބުނެފައިވަނީ އޭނާގެ މަންމަގެ ދިފާއުގައި އޭނާ އަބަދުވެސް ހުންނާނެ ކަމަށާއި އޭނާގެ މަންމަ ދާނީ މިއިޒިކުގެ ދާއިރާގައި ވިދަމުން ކަމަށެވެ.\nރާނޫ އަށް ލިބިފައިވާ ރީތި އަޑުގެ ސަބަބުން މަޝްހޫރު ލަވަކިޔުންތެރިޔާ އަދި ޑިރެކްޓަރ ހިމޭޝް ވެސް ވަނީ އާޝޯހުވެފައެވެ. އަދި އޭނާ ވަނީ ރަނޫ ލައްވައި "ހެޕީ ހަރްދީ އެންޑް ހީރް" އަށް ލަވައެއްވެސް ކިޔުއްވާފައެވެ.\nނޮވެމްބަރު 30, 2019 14:57\nކިތަންމެ ހާލުގަ އުޅުނު ކަމުގައި ވިޔަސް ނަސީބު އައިސް އަތުގަ ހިފި ދުވަހު ކުއްޅަވައްފަލު ރަނިންނައްވީމަ މަލާމާތް ކުރާނެ އެންމެންވެސް.. ކުރިން އުޅުން ހާލު ހަނދާންނެތި ބޮޑާވެ ކިބުރުވެރިވީ... މަގޭ ޚިޔާލު ?


Hukuru huthubaa gai dhey naseyhaiythah varugadha kuran jehey!\nހުކުރު ހުތުބާގައި ދޭ ނަސޭހަތްތައް ވަރުގަދަ ކުރަން ޖެހޭ!\n1 ހަފްތާ, 1 ދުވަސް,9ގަޑި, 58 މިނެޓް, 48 ސިކުންތު ކުރިން 340ފަތޯނާ ފާއިޒް\nމިވަގުތު ރާއްޖެއަށް ދިމާވެފައިވާ އެންމެ ބޮޑު ނުރައްކަލަކީ ޒުވާނުންގެ ފިކުރާ ކުޅެ، ސެކިއުލަރިޒަމްގެ ވިސްނުން ޒުވާނުން ހިތްތަކުގައި އަށަގެންނެވުމަށް ބަޔަކު މަސައްކަތް ކުރަމުން ދިޔުމެވެ. މިފަދަ ދަނޑިވަޅެއްގައި ހުކުރު ހުތުބާގައިވެސް އެވާހަކަ ދެއްކުމުގެ ބަދަލުގައި ހުތުބާވެސް މިވަނީ ސިޔާސީ ކޮށްފައެވެ. ހުތުބާގައިވެސް ދެނީ ސަރުކާރުން ބޭނުންވާ ނަސޭހަތެކެވެ.\nކޮންމެ ހަފްތާއެއްގެ ހުކުރު ދުވަހު، ހުކުރު ނަމާދުގައި އިއްވާ ހުކުރު ހުތުބާ ވާން ޖެހޭނީ މުޖްތަމައުގައި އެއިރެއްގައި ހުރި މައްސަލަތަކާ ގުޅޭގޮތުން ރައްޔިތުންނަށް ނަސޭހަތްދީ ތެދު މަގު ދައްކައިދޭން މަސައްކަތް ކުރާ ނަސޭހަތުގެ ބަސްތަކެއް އިވިގެންދާ އެއްޗަކަށެވެ. ހުކުރު ހުތުބާގެ ބޭނުމަކީވެސް އެއީއެވެ. މީސްތަކުންނަށް ހެޔޮ މަގު ދައްކައިދީ ނަސޭހަތްތެރިވުމެވެ.\nއެހެންނަމަވެސް މިހާރަަކަށް އައިސް ހުކުރު ހުތުބާތަކުގައި ވަރަށް އާދައިގެ ކަންކަމަށް ނަސޭހަތްދޭކަންވެސް ވަނީ ފާހަގަކުރެވިފައެވެ. އޭގެ ތެރޭގައި މައްސަލައަކަށް ނުވާފަދަ، ވަރަށް އާދައިގެ ކަންކަންވެސް ހިމަނާފައިވެެއެވެ.\nއެގޮތުން ބޮޑު ޗުއްޓީ ހޭދަކުރާނެ ގޮތާގުޅޭގޮތުންވެސް ދާދި ފަހުން ހުކުރު ހުތުބާގައި ނަސޭހަތްތެރިވެފައިވެއެވެ. މިއަދު މިގައުމުގައި ދީނީ ގޮތުން ކުރިމަތިވެފައި އޮތް އެންމެ ބޮޑު މައްސަލައަކީ ބޮޑު ޗުއްޓީ ހޭދަކުރާނީ ކިހިނެއްކަން ނޭނގުންތޯއެވެ؟\nހުކުރު ހުތުބާގައި ނަސޭހަތްތެރިވާން ޖެހޭ ގިނަ ކަންތައްތައް އެބަހުއްޓެވެ. އޭގެތެރެއިން އެއް ކަމަކީ ލާދީނީ ފިކުރު މި ގައުމުގައި އިންތިހާއަށް އިތުރު ވެގެން ދިޔުމެވެ. ބޭރުގެ އެކި ކަރަކަރައިން ފައިސާ ނަންނަގަވައިގެން ތިއްބެވި ބޭފުޅުން ދައްކަވާ ވާހަކަފުޅުތަކާއި، އެބޭފުޅުންގެ އަމަލުތަކުން ދިވެހީން ސަލާމަތްކޮށް، އެކަމަށް ހޭލުންތެރި ކުރުވަން ނަސޭހަތްދޭން ޖެހެއެވެ.\nދިވެހީން އިސްލާމުންގެ ގޮތުގައި ތިބޭތާ އެތައް ސަތޭކަ އަހަރެއް ވެފައިވާ ކަމަށް ބުނެ، ދިވެހީންނަށް ދީނީ ނަސޭހަތް ދޭން ނުޖެހޭނެ ކަމަށް ބޭފުޅަކު ވިދާޅުވިޔަސް، އެފަދަ ނަސޭހަތް ދިވެހީންނަށް މިއަދު މިއޮތީ ނުހަނު ބޭނުންވެފައެވެ.\nމިދިޔަ ހުކުރު ދުވަހުގެ ހުކުރު ހުތުބާއިންވެސް ފާހަގަވީ ރާއްޖޭގައި ލާދީނީ ފިކުރު ފެތުރުން އާންމުވެފައިދާ ދަނޑިވަޅެއްގައި މުޅީން އެހެން މައުޟޫއަކަށް ހުކުރު ހުތުބާގައި ނަސޭހަތް ދިން ކަމެވެ. އެގޮތުން، ހުކުރު ހުތުބާގައިވަނީ ދީނުގެ ނަމުގައި ފަތުރާ އެކި މައުލޫމާތުތަކަށް ސަމާލުވާން ޖެހޭ ކަމަށް ބުނެފައެވެ. ދީނާ ދެކޮޅަށް ދިވެހީންގެ ތެރެއިން ކުރަމުން އަންނަ މަސައްކަތުގެ ވާހަކައެއް އެއްގޮތަކަށްވެސް ނުދައްކައެވެ.\nލާދީނީ ފިކުރު އާންމު ކުރާ ވާހަކަ ދައްކައި، އެކަމާ ގުޅޭގޮތުން ހުތުބާގައި ނަސޭހަތްދިނުމަކީ މުހިންމު ކަމެކެވެ. އިސްލާމް ދީނާމެދު ނަފްރަތު އުފެއްދުމަށް ހުޅަނގުން ފަތުރާ ޕްރޮޕެގެންޑާތަކާ ގުޅޭ ވާހަކަތައް ދައްކައި، ހުކުރު ހުތުބާގައި އެކަންކަން ހިއްސާކުރުން ބުއްދިވެރިވާނެއެވެ.


Guraidhooah BML ge self service ATM eh\nގުރައިދޫގައި ބީއެމްއެލްއިން އެޓީއެމް ބަހައްޓައިފި\nކ. ގުރައިދޫގައި ގާއިމް ކުރި ސެލްފް ސާވިސް އެޓީއެމް ސެންޓަރު -- ފޮޓޯ: ބީއެމްއެލް\nމާލެ އަތޮޅު ގުރައިދޫގައި ބޭންކް އޮފް މޯލްޑިވްސް (ބީއެމްއެލް) އިން ސެލްފް ސާވިސް ބޭންކިން އޭޓީއެމްއެއް ބަހައްޓަައިފި އެވެ.\nގުރައިދޭ އޭޓީއެމް ސެންޓަރު ހުޅުވައި މިއަދު ވަނީ ހިދުމަތް ވެސް ދޭން ފަށައިފި އެވެ. މި ހިދުމަތަކާއެކު ފަރުދުންނާއި ވިޔަފާރިތަކަށް 24 ގަޑިއިރު ފައިސާ ނެގުމުގެ އިތުރުން ފައިސާ ޖަމާ ކުރުމާއި، ބިލަށް ފައިސާ ދެއްކުމާއި ޓްރާންސްފާ ކުރުމުގެ ހިދުމަތް ލިބޭނެ އެވެ.\nބީއެމްއެލް ސީއީއޯ އަދި މެނޭޖިން ޑައިރެކްޓަރު ޓިމް ސޯޔާ ވިދާޅުވީ ގުރައިދޫގައި އޭޓީއެމް ބެހެއްޓީ އަތޮޅުތަކުގެ ތެރޭގައި ފަސޭހަ ކަމާއެކު ހިދުމަތް ފޯރުކޮށްދިނުމާއި ބޭންކިންގެ ހިދުމަތް ފުޅާކުރުމަށް ބޭންކުން ކުރަމުންދާ މަސައްކަތްތަކުގެ ތެރެއިން ކަމަށެވެ.\n"މި އޭޓީއެމްގެ ހިދުމަތަކީ އަމިއްލަ ފަރުދުންނާއި ވިޔަފާރިތަކާއި މުޅި ރާއްޖޭގެ ރައްޔިތުންގެ މަންފާއަށް ކުރެވެމުންދާ އިންވެސްޓްމަންޓް ފުޅާކުރުމަށް އެޅުނު މުހިންމު ފިޔަވަޅެއްވެސްމެ،" ޓިމް ވިދާޅުވި އެވެ.\nމާލެ އަތޮޅުގައި މިހާރުވެސް ހަތަރު ރަށެއްގައި ސެލްފް ސާވިސް އޭޓީއެމް ސެންޓަރުތަކެއް ގާއިމް ކޮށްފައިވާއިރު ދެ ރަށެއްގައި ބީއެމްއެލްއިން ދަނީ ދެ ބްރާންޗެއްގެ ހިދުމަތް ވެސް ދެމުން ނެވެ. އޭގެ އިތުރުން މީހުން ދިރިއުޅޭ ރަށްތަކުގައި ގާއިމްކޮށްފައިވާ ކޭޝް އޭޖެންޓް މެދުވެރިކޮށް ބީއެމްއެލް އިން ދަނީ ކަސްޓަމަރުންނަށް ފައިސާ ނެގުމުގެ ހިދުމަތްވެސް ދެ އެވެ.\nމިދިޔަ އަހަރު ބީއެމްްއެލްއިން ވަނީ ނުވަ ރަށެއްގައި އަލަށް ސެލްފް ސާވިސް ބޭންކިން އޭޓީއެމް ސެންޓަރު ހުޅުވައި އިތުރު ފަސް ރަށެއްގައި ބަހައްޓާފައި ހުރި އޭޓީއެމް ސެލްފް ސާވިސް ބޭންކިން ހިދުމަތްތައް ލިބޭނެހެން ބަދަލު ގެނެސްފަ އެވެ.\nބީއެމްއެލްއިން ވަނީ 20 އަތޮޅެއްގައި 35 ބްރާންޗް ގާއިމްކޮށް 66 ސެލްފް ސާވިސް ބޭންކިން ސެންޓަރާއި 127 އޭޓީއެމް ގާއިމްކޮށްފަ އެވެ. އޭގެ އިތުރުން 200 އަށް ވުރެ ގިނަ ކޭޝް އޭޖެންޓުންގެ ހިދުމަތް ދެއެވެ.\nބޭންކް އޮފް މޯލްޑިވްސް ކ. ގުރައިދޫ


Faaruthakugai hunna bey adhabee grefiteethah: ijuthimaaee bodu mahsalaeh\nފާރުތަކުގައި ހުންނަ ބޭ އަދަބީ ގްރެފިޓީތައް: އިޖުތިމާއީ ބޮޑު މައްސަލައެއް\nކުޑަ ދަރިފުޅު ގޮވައިގެން ހަވީރު ފިންޏަށް ދުއްވާލަން ނުވަތަ ހިނގާލަން ރަށުތެރެއަށް ނިކުތުމަކީ އާންމު ކަމެކެވެ. ދަރިފުޅު ނުވަތަ ކޮއްކޮއެއް ނޫންނަމަ އާއިލާގެ މެންބަރުންނާ އެކު ހިތްހަމަ ޖައްސާލުމަށް “ފިނި ބުރެއް” ޖަހާލުން އެއީ އުފާވެރިކަމެއް ގެނުވައިދޭ ގުޅުންތައް ބަދަހިކޮށްދޭ ކަމަކެވެ. އުފާވެރި ވަގުތެއް ވެސް މެއެވެ. އެހެންނަމަވެސް ބައެއް ފަހަރު އެފަދަ ވަގުތުތަކުގައި ހިނގާފައި ދާ މަގަކުން ނުވަތަ އެޅޭ ގޯޅިއަކުން ލަދުން އިސްދަށަށް ޖަހާލަންޖެހޭ ފަދަ މަންޒަރުތައް ފެނިގެންދެއެވެ. މަންމަ ނުވަތަ ދަރިފުޅު ގޮވައިގެން ދާއިރު ބަލާލަން ނުކެރޭފަދަ ހުތުރު ދަށު ދަރަޖައިގެ މަންޒަރުތަކާ ކުރެހުންތައް މަގު ފާރުތަކުން ފެނެއެވެ.\nމި ދައްކަނީ ރަށުގެ ބޮޑެތި މަގުތަކުގެ ފާރުތަކުގައި ކުރަހާފަ ހުންނަ ބޭއަދަބީ “ގްރެފިޓީ”ތަކުގެ ވާހަކަ އެވެ. ސްކޫލްތަކާއި ސަރުކާރުގެ ބައެއް މުއައްސަސާތަކުގެ ފާރުތަކުގައި ކުރަހާފަ ހުންނަ އެކި ކުރެހުންތަކުގެ ވާހަކަ އެވެ. ގިނަ ކުރެހުންތަކަކީ ގިނަ ދުވަސްތަކެއް ވެފައިވާ ކުރެހުންތަކަކަށްވާ އިރު މިކަންތައްވަނީ އެއްވެސް ބައެއްގެ ސަމާލުކަމަށް ނައިހެވެ.\nދަރިފުޅުގޮވައިގެން ހިތްހަމަ ޖައްސާލުމަށް ހަވީރު ދުއްވާލަން ނުކުންނަށް ބައްޕަ ޖެހެނީ ދަރިފުޅު ފާރުތަކަށް އިޝާރަތްކޮށް ކުރާ ސުވާލުކަތަށް ޖަވާބު ދޭން ނޭނގިފަ ހުންނާށެވެ. ލިޔަން ކިޔަން އެނގޭ ކުއްޖަކުނަމަ އެކީ ހިނގާފައި ދާ މަންމަ ކައިރީ އެ އެބަސްތަކުގެ މާނަ އޮޅުންފިލުވައިދިނުމަށް އެެދެނީވެސް މަދެއްކޮށެއް ނޫނެވެ.\nއިރުމަތި އަވަށު ޕްރީ ސްކޫލުގެ އުތުރުފާރުގައި ލިޔެފައި ހުރި ބޭއަދަބީ ބަސްތަކެއް–ފޮޓޯ:ވާހިދު\nއެފަދަ ބަސްތައް ނުވަތަ ކުރެހުންތައް ތަކުރާރުކޮށް ފެންނަ ކަމަށް ވަންޏާ ޅަ ދަރިންގެ ހިތްތަކުގައި އެފަދަ ތަކެތި ބިންވަޅު ނަގަން ގިނަ ވަގުތެއް ނުނަގަ އެވެ. ވާހަކަ ދެއްކުމުގައިި އެފަދަ ބަސްތައް ބޭނުން ކުރާތަން އާދެ އެވެ. ދެން އުފެދޭ ސުވާލަކީ އެކަމުގެ ޒިންމާ ނަގާނީ ކޮންފަރާތެއްތޯ އެވެ. ދަރިފުޅު ގޮވައިގެން މަގުމައްޗަށް ނުކުންނަ ބެލެނިވެރިންތޯ ނުވަތަ ރަށުތެރޭ ހިނގާ މިފަދަ ކަންކަން ހުއްޓުވުމަށް ރަށުގެ އިސްވެރިންތޯ؟\nމިއީ ގިނަ ބެލެނިވެރިންގެ ޝަކުވާއަކަށް ވެފައިވާއިރު މިކަމަށް އަދިވެސް އެދެވޭ ހައްލެެއް ވަނީ ނުލިބި އެވެ. ރަށުގައި ހުރި ސްކޫލްތަކާއި ސަރުކާރު އޮފީސްތަކުގެ ފާރުތައް ހަޑިކޮށްފައިވާތަން އެއްވެސް ބަޔަކަށް ނުފެންނަީ ކީއްވެތޯ އެވެ. ނުވަތަ މިއީ އެއްވެސް މައްސަލައަކަށް ނުވަނީ ހެއްޔެވެ؟\nކުޅުދުއްފުށީ ގެއެއްގެ އިރުދެކުނު ފާރު. ސްޓޭޑިއަމްއާ ދިމާއަށް ހުރި މި ފާރުގައި ޒިންމާދާރު މަގާމެއްގައި ހުރި ބޭފުޅެއްގެ އަބުރަށް ހުތުރުވާ ގޮތަށް ލިޔެފައި–ފޮޓޯ:ވާހިދު\nބޭ އަދަބީ ގްރެފިޓީތަކުގެ އިތުރުން މީހުންގެ އަނބުރަށް ހުތުރުވާގޮތައް އެ މީހުންނަށް ރައްދުކޮށް ސާބިތު ނުހިފޭ ވާހަކަތައް ލިޔެފައިހުންނަ މަންޒަރަކީ ވެސް މިހާރު ފެންނަ ހަމަ އާންމު މަންޒަރެކެވެ. އެކި މީހުންގެ ފޯން ނަންބަރުތައް ފާރުތަކުން ދަނީ ގިނަވެ މިކަންތައް އާންމުވަމުން ނެވެ. މިއީ މި ވަގުތު ހައްލެއް ނުލިބިއްޖެނަމަ މާދަމާ ބޮޑުވެގެން ހިނގައި ދާނެ މައްސަލައެކެވެ.\n“ކުޅުދުއްފުށި އޮންލައިނު”ން ކުރި ސުވާލަކަށް ޖަވާބު ދެއްވަމުން ކުޅުދުއްފުށީ ކައުންސިލްގެ ރައީސް އަލީ މުހައްމަދު ވިދާޅުވީ ކައުންސިލްގެ ފަރާތުން އެކަމަށް ހައްލެއް ހޯދުމަށް މީގެ ކުރިންވެސް މަސައްކަތްތަކެއް ކުރެވިފައިވާ ކަމަށާއި އެހެންމަވެސް އެދެވިގެންވާ ދާއިމީ ހައްލެއް ނުލިބެނީ އެއީ ބަޔަކު ތަކުރާރުކޮށް ކުރަމުން އަންނަ ކަމަކަށް ވާތީ ކަމަށެވެ.\n“ނިކަގަސްމަގުގައި ހުރި ގެއެއްގެ އިރުމަތި ފާރުގައި އަވަގުރާނަ ލިޔެފައި–ފޮޓޯ:ވާހިދު\nއޭގެ އިތުރުން އަލީ މުހައްމަދު ވިދާޅުވީ “ސްކައި” ޖަމިއްޔާގެ ފަރާތުން މި އަހަރު ތެރޭގައި ރަށުތެރޭގައި ހުރި މިފަދަ ގްރެފިޓީތައް ނައްތާލުމުގެ މަސައްކަތް ކުރިއަށް ދާނެ ކަމަށެވެ.\nބަޔަކު އިސްނަގައިގެން ރަށުތެރޭގައި ހިނގާ މިފަދަ ކަންކަން ހުއްޓުވުމަކީ މިހާރު ވަރަށް މުހިއްމު ކަމަކަށް ވެއްޖެ އެވެ. ތަރައްގީ އަކީ ހަމައެކަނި އުމްރާނީ ގޮތުން ރަށް ތަރައްގީވުމެއް ނޫނެވެ. އިޖުތިމާއީގޮތުން ފަރުދުންގެ ވިސްނުން ތަރައްގީނުވާނަމަ އެއީ ހަގީގީ ތަރައްގީއެއް ކަމަކަށް ނުބެލެވޭނެ އެވެ. މީސްމީހުންގެ އަބުރު ކަތިލުމާއި ސާބިތުނުހިފޭ ވާހަކަތައް ފެތުރުމާއި ބޭއަދަބީ ސޫރަތައް މަގުފާރުތަކުގައި ހުންނަ ހުރުމަކީ، އެތަނެއްގައި އުޅޭ ބައެއްގެ ނާތަހުޒީބުކަން ދައްކުވައިދޭ އަލިގަދަ ހެއްކެކެވެ.\nއިންޖީނުގެ ފާރު. މިފާރުގައި ގިނަ އަދަދެއްގެ މީހުންގެ މޯބައިލް ނަންބަރުތަކާއި އަވަގުރާނަ ކުރަހާ އަދި ލިޔެފަ ހުރޭ–ފޮޓޯ:ވާހިދު


20 Aharah Fahu World Cup semi-final Ah Croatia Dhathuru Koffi\nވޯލްޑްކަޕްގެ ސެމީ ފައިނަލުގެ ފަހު ޖާގަ ކްރޮއޭޝިޔާ ހޯދައިފިއެވެ. ސެމީ ފައިނަލް ފަހު ޖާގަ ކްރޮއޭޝިޔާ ހޯދީ ރޭ ކުޅެވުނު ކްއާޓާފައިނަލްގެ ފަހުމެޗްގައި ރަޝިޔާ އަތުން ހަތަރެއް ތިނަކުން ޕެނަލްޓީގައި ކުރި ހޯދައިގެންނެވެ.\nރޭގެ މެޗުގެ ފުރަތަމަ ހާފު ނިމުނުއިރު ދެ ޓީމް އޮތީ އެކެއް އެކަކުން އެއްވަރުވެފައެވެ. ރޭގެ މެޗްގައި ފުރަތަމަ ލީޑް ނެގީ ރަޝިޔާއިންނެވެ. މި ލަނޑު އެޓީމަށް ކާމިޔާބުކޮށްދިނީ ޑެނިސް ޝެރިޝޭވްއެވެ. ކްރޮއޭޝިޔާއަށް ނަތީޖާ ހަމަހަމަކޮށްދިނީ އަންދްރޭ ކްރަމަރިޗެވެ.\nމެޗުގެ ނުވަދިހަ މިނެޓުގެ ކުޅުން ނިމުނުއިރުވެސް ދެ ޓީމް އެކެއް އެކަކުން އެއްވަރުވެފައި އޮތުމުން ނަތީޖާ ނެރުމަށް އިތުރު ވަގުތުގެ ދެހާފު ކުޅުނެވެ. އިތުރު ވަގުތުގެ ފުރަތަމަ ހާފުގައި ކްރޮއޭޝިޔާގެ ޑިފެންޑަރ ވީޑާ ވަނީ އެޓީމުގެ2ވަނަ ލަނޑު ކާމިޔާބުކޮށްދީ ކްރޮއޭޝިޔާއަށް ލީޑު ހޯދަދީފައެވެ. އެކަމަކު އިތުރުވަގުތުގެ ދެވަނަ ހާފުގައި ރަޝިޔާގެ މާރިއޯ ފެނާންޑޭސްވަނީ ލަނޑެ ޖަހައި މެޗްގެ ނަތީޖާ 2-2 ން އެއްވަރުކޮށްދީފައެވެ.\nމެޗްގެ އިތުރު ވަގުތުގެ ކުޅުން ނިމުނުއިރު2ލަނޑު2ލަނޑުން ދެޓީމް އެއްވަރުވެފައި އޮތުމުން މެޗްގެ ނަތީޖާ ނެރުމަށް ޖެހި ޕެނަލްޓީގައި ރަޝިޔާއިން ދެ ޕެނަލްޓީވަނީ ބޭކާރުކޮށްލާފައެވެ. ސްމޮލޯވް ފޮނުވާލި ޕެނަލްޓީ ކްރޮއޭޝިއާގެ ކީޕަރު ސުބަސިޗް ދިފާއުކުރިއިރު، ރަޝިޔާގެ ފެނާންޑޭސްގެ ޕެނަލްޓީ ގޯލާއި އަމާޒު ނުވެ ވަނީ ބޭރަށް ގޮސްފައެވެ. ރަޝިޔާޓީމުން ޕެނަލްޓީ ކާމިޔާބުކުރި ތިން ކުޅުންތެރިންނަކީ ޒަގޮއޭވް، އިގްނޭޝެވިޗް އަދި ކުޒްޔޭވްއެވެ.\nކްރޮއޭޝިޔާގެ ކޮވަސިޗް ޖެހި ޕެނަލްޓީ ރަޝިޔާގެ ކީޕަރު އަކިންފީވް ދިފާއުކުރި ނަމަވެސް އެޓީމުން އަނެއް ހަތަރު ޕެނަލްޓީ އެޓީމުންވަނީ ކާމިޔާބުކޮށްފައެވެ. ކްރޮއޭޝިޔާއިން ކާމިޔާބުކުރީ ބްރޮޒޮވިޗް، މޮޑްރިޗް، ވީޑާ އަދި ރަކިޓިޗް ޖެހި ޕެނަލްޓީތަކެވެ.\nމި ނަތިޖާއާއިއެކު ކްރޮއޭޝިޔާވަނީ 20 އަހަރުގެ ފަހުން ފުރަތަމަ ފަހަރަށް ވޯލްޑްކަޕްގެ ސެމީ ފައިނަލުން ޖާގަ ހޯދާފައެވެ. ވޯލްޑްކަޕްގައި މިހާތަނަށް ކްރޮއޭޝިޔާއަށް ހޯދުނު އެންމެ ބޮޑު ކާމިޔާބަކީ 1998ގެ ވޯލްޑްކަޕް ތިންވަނަ ހޯދުމެވެ. މިފަހަރު އެކާމިޔާބީއަށްވުރެ ބޮޑު ކާމިޔާބަކަށް އެގައުމުގެ ކުޅުންތެރިން އުއްމީދުކުރެއެވެ.\nސެމީ ފައިނަލްގައި ކްރޮއޭޝިޔާ ނިކުންނާނީ ސްވިޑެން ބަލިކޮށް ސެމީން ޖާގަ ހޯދި އިންގްލެންޑާއި ދެކޮޅަށެވެ.


Salman Ge ''Belt Step'' Ge Khiyaalu Aee Kihinekan Engey Tha? - Vaguthu\nސަލްމާންގެ ''ބެލްޓް ސްޓެޕް'' ގެ ޚިޔާލު އައީ ކިހިނެއްކަން އެނގޭތަ؟\n2010 ވަނަ އަހަރު ނިކުތް ކުޅަދާނަ ފުލުސް އޮފިސަރެއްގެ ވާހަކަތައް ކިޔައިދޭ ފިލުމު ''ދަބަންގް'' އަކީ ކާމިޔާބު ފިލުމެކެވެ. މި ފިލުމުގެ ކާމިޔާބީގެ ސަބަބުން މީގެ ސީކުއަލް އެއްވެސް ވަނީ ތައްޔާރު ކުރެވިފައެވެ. ދަބަންގެ 2، އަދި3ވެސް ވަނީ ނެރެފައެވެ.\nމި ފިލުމުގެ ވާހަކައިގެ އިތުރަށް ފިލުމުގައި ސަލްމާން ދައްކުވައިދީފައިވާ ޗުލްބުލް ޕާންޑޭގެ ކެރެކްޓަރ ވެސް ބެލުންތެރިންނަށް ވަރަށް ކަމުދިޔައެވެ. މީގެ އިތުރަށް މި ފިލުމުގައި ސަލްމާންގެ ނެށުން ވެސް ވަރަށް ތަފާތުވެ، ބެލުންތެރިންނަށް ވަނީ ކަމުގޮސްފައިވެއެވެ.\nފިލްމު ''ދަބަންގް'' ގެ ''ހުކް ސްޓެޕް'' ކަމުގައިވާ ބެލްޓް ސްޓެޕްއަކީ ވެސް މިހާރު ވަރަށް މަޝްހޫރު ވެގެން ގޮސްފައިވާ ސްޓެޕްއެކެވެ. މި ފިލުމާއި މި ސްޓެޕަށް ދިހަ އަހަރުވެގެން ދިޔައިރު އަދިވެސް މިއީ ފަނޑުވުމެއް އައިސްފައިނުވާ ސްޓެޕްއެކެވެ.\nމި ސްޓެޕްގެ ޚިޔާލު އައިސްފައިވަނީ ކައިވެނި ހަފްލާއެއްގެ ތެރެއިންނެވެ. ސަލްމާނާއި މިޔުޒިކު ކޮމްޕޯސާ ސާޖިދުއާއި އިތުރު ރަހުމަތްތެރިންތަކެއް އެކުގައި ދިޔަ މި ކައިވެނި ހަފްލާގައި ބައިވެރިވެފައިވަނީ ކައިވެނި ކުރި ފިރިހެން ކުއްޖާގެ ފަރާތުންނެވެ. އެމީހުންނާއި އެކު މަގުމަތީގައި ނަށަމުން ދަނިކޮށް އެތަނަށް ވަރަށް ބައިވަރު މީހުން އެއްވިއެވެ. އެހެންކަމުން ސާޖިދުގެ ބޭބެއެއް އެމީހުން އެއްފަރާތް ކުރަން އަތުން ކުރި ހަރަކާތާއި އެހެން މީހަކު އޭނާގެ ބެލްޓުން ހެދި ސްޓެޕާއި އެއްކޮށްލައިގެން ސަލްމާނަށް މި ޚިޔާލު އައީ ކަމަށް ސާޖިދު ބުނެފައިވެއެވެ.\nދެ ހަރަކާތެއް އެއްކޮށްލައިގެން ސަލްމާން ގެނައި މި ސްޓެޕަކީ މިއަދާއި ހަމައަށް ވެސް ފާހަގަ ކޮށްލެވޭ ސްޓެޕެކެވެ.


LIVE: Covid Fassi Madhehnuvi, Niyaavaa Meehunge Adhadhu Mahchah - Vaguthu\nކޮވިޑް ފަައްސި މަދެއް ނުވި، ނިޔާވާ އަދަދު މައްޗަށް\nއިތުރު 1187 މީހުން ކޮވިޑަށް ފައްސިވެއްޖެ.\nށ. ކަނޑިތީމުން ކޮވިޑް-19 އަށް ފައްސިވި މީހުންގެ އަދަދު 40 އަށް އަރައިފި\nBREAKING | Kanditheemun Covid Ah Fassivi Meehunge Adhadhu 40 Ah!https://t.co/xeklEIJdSE\nރ. އުނގޫފާރު ފްލޫ ކްލިނިކަށް ދެއްކި މީހަކު ކޮވިޑް-19 އަށް ފައްސިވެއްޖެ\nBREAKING | Ungoofaaru Flu Clinic Ah Dhekki Meehaku Covid Ah Fassi Vejjehttps://t.co/6qTAT96ucb\nކޮވިޑް-19 އާއި ގުޅިގެން ސްރީލަންކާއަށް އެއްވެސް ގައުމަކުން މީހުން އެތެރެވުން މަނާކޮށްފި\nBREAKING | Lanka Ah Evves Gaumakun Meehun Etherevun Manaa Koffihttps://t.co/N0RP7Y5JIb\nކޮވިޑް-19 ޖެހިގެން މިއަދު ހަތް ވަނަ މީހަކު ރާއްޖެއިން ނިޔާވެއްޖެ\nBREAKING: Covid Jehigen Miadhu7Vana Meehaku Niyaa Vehjjehttps://t.co/baOHomYH9b\nއިންޑިޔާގެ އަވަށެއް ކަމުގައިވާ މީރަތުއަށް 1997 ވަނަ އަހަރު އުފަންވި އެއްމާބަނޑު ދެބެއިން ކަމުގައިވާ ޖޯއެފްރެޑް ވާގްސޭ ރެގޮރީއާއި ރަލްފުރެޑް ޖޯޖް ރެގޮރީ ކޮވިޑް-19 ބަލީގައި މަރުވީ ދާދި އެކު އެކީގައި\nEh Maabandu Dhebein, Covid Baleegai Maruvee Eku Ekeegaihttps://t.co/TORbNBfWTA\nދުނިޔޭގެ އެކި ގައުމުތަކަށް އެންމެ އަވަހަށް ވެސް ކޮވިޑް-19 ވެކްސިން އެކްސްޕޯޓް ކުރެވޭނީ މި އަހަރުގެ ފަހުކޮޅުގައި ކަމަށް އިންޑިއާގައި ވެކްސިން އުފައްދަމުން އަންނަ އެންމެ ބޮޑު ކުންފުނި، ސީރަމް އިންސްޓިޓިއުޓް އިން ހާމަކޮށްފި.\nIndia Ah Covid-19 Vaccine Export Kureveynee Mi Aharu Ge Fahu Kolhu https://t.co/qo7ISEiUBi\nCovid Aai Gulhigen China Ah Kuraa Thuhumathu Bodu https://t.co/Jc16WyaUMA\nކޮވިޑް ޖެހިގެން އިތުރު ތިން މީހަކު ނިޔާވެ، މިއަދުގެ ޖުމްލަ ހައަކަށް އަރައިފި.\nBREAKING NEWS: Covid Jehigen Ithuru3Meehaku Niyaave, Miadhuge Jumla6Ah Araifi https://t.co/5CoLT7R0KK\nލ.އަތޮޅުގައި ކޮވިޑަށް ފަރުވާ ހޯދަމުން ދިޔަ ދެމީހަކު ނިޔާވެއްޖެ.\nBREAKING NEWS: L.Atholhugai Covid Ah Faruvaa Hoadhamun Dhiya2Meehaku Niyaavejje https://t.co/oMEreBp5Fy\nރާއްޖެ އިން ކޮވިޑް-19 އަށް ފައްސިވާ މީހުންގެ އަދަދު އަދިވެސް މަދެއް ނުވެއެވެ. މިމަހުގެ 09 ވަނަ ދުވަހުން ފެށިގެން "ބެކްލޮގް ކޭސްތައް" ކަމަށް ބުނެ ކޮންމެ ދުވަހަކު ކުރިން ކޮވިޑަށް ޓެސްޓްކޮށް ނަތީޖާ ނުލިބި ތިބި މީހުން އެއްކޮށްގެން ނަތީޖާތައް އަންނަނީ އިއުލާން ކުރަމުންނެވެ. ކޮވިޑް ނަތީޖާ ނުލިބި މީހުންގެ ސުންކުތައް އެއްކޮށް ޓެސްޓްކޮށް ވަރަށް އަވަހަށް ނިންމާނެ ކަމަށް އެޗްއީއޯސީ އިން ތަކުރާރުކޮށް ބުނަމުން އައި ނަމަވެސް ނުވަ ދުވަސް ވެގެން ދިޔައިރު އަދިވެސް ކުރިން ނެގި ސުންކުތައް ސާފުކުރެވޭ ގޮތެއް ނުވެއެވެ. އޭގެ ބަދަލުގައި މިހާރުވެސް ކޮންމެ ދުވަހަކު އަނެއްކާވެސް މިލިސްޓް އަންނަނީ ދިގު ވަމުންނެވެ.\nފާއިތުވި ތިން ދުވަހު 24 ގަޑިއިރުތެރޭގައި ކޮވިޑަށް ފައްސިވި މީހުންގެ އަދަދު 500 ގައި ހިފެހެއްޓިފައި ހުރިނަމަވެސް މިހާރު "އޮޅުންބޮޅުން" ވެފައި އޮތް ނަތީޖާ އިއުލާން ކުރުމުގެ އުސޫލަށް ބަލާއިރު މިއީ ކޮވިޑަށް ފައްސިވާ މީހުންގެ އަދަދު މަދުވަމުން އަންނަ ކަމުގެ ނިޝާނެއް ކަމަކަށް ނުބެލެވެއެވެ.\nމިއަދު 1465 މީހުން ކޮވިޑަށް ފައްސިވީ 3703 މީހުން ކޮވިޑަށް ޓެސްޓް ކޮށްގެންނެވެ. އެހެންކަމުން ކޮވިޑަށް ކުރި ޓެސްޓްތަކުގެ ތެރެއިން ގާތްގަނޑަކަށް %40 މީހުން މިވަނީ ކޮވިޑަށް ފައްސިވެފައެވެ. މިއީ ކޮވިޑަށް ކުރާ ޓެސްޓްތަކުގެ ތެރެއިން ފައްސިވާ މީހުންގެ ނިސްބަތް މިހައި މައްޗަށް އެރި ފުރަތަމަ ފަހަރެވެ. މެއި މަސް ފެށުނުއިރު ކޮވިޑަށް ކުރާ ޓެސްޓްތަކުގެ ތެރެއިން ފައްސިވާ މީހުންގެ ނިސްބަތް ހުރީ %10 ގައެވެ.\nކޮވިޑަށް ފައްސިވާ މީހުންގެ އަދަދު އިތުރުވަމުން އަންނައިރު ކޮވިޑް ޖެހިގެން ނިޔާވާ މީހުންގެ އަދަދު ވެސް އަންނަނީ އިތުރުވަމުންނެވެ. މިއަދު ވެސް ދެމީހަކު ވަނީ ކޮވިޑް ޖެހިގެން ނިޔާވެފައެވެ. އެއާއިއެކު ރާއްޖެ އިން ކޮވިޑް ޖެހިގެން ނިޔާވި މީހުންގެ ޖުމްލަ އަދަދު މިހާރު ވަނީ 105 އަށް އަރާފައެވެ.\nމެއި 19, 2021 00:45\nސަރުކާރުގެ މާބޮޑު ކަންބޮޑުވުމެއް މިކަމުގަ ނެއް މަރުވާބަތަކު މަރުވާން ވީ މިވަރުންވެސް ފުލް ލޮކްޑައުން އެއްކޮށް މިކަން ހަމަޔަކަށް އެޅުވުމުގެ ވިސްނުމެއްނެއް ކޮންމެރެޔަކު މަބްރޫކް ޝޯއެއް ބާއްވާފަ ނިންމާލީމަ ނިމުނީ\nމެއި 19, 2021 05:22\nބަލަ ފުލްލޮކުޑައުން އަކަށް ނުދެވިގެން އުޅެނީވެސްް ކަލޭމެންގެ ބަލާބޮޑުވެގެން. މާލެ ފުލްލޮކުޑައުން ކުރެވޭނީ ނަމެއްގަ. ނޭގޭ މީހަކަށް މިބުނިއެއްޗެއް ނޭގޭނެ.\nމެއި 19, 2021 05:48\nނާގާބިލް ވެރިން އައިމާ ވާނެގޮތް މިވަނީ ކޮންމެސަރުކާރަކުން މިއޮނަނީ ހިޔާނާތެރިންކަން އިހްލާސްތެރިންނެތް މަބުރޫކުވެސް ވާހަކާއިން ވައްކަން ކެރަފާވެސް ރައްޔަތުންނައް މަކަރު ގައު މިވަނީހަލާކު ރައްޔަތުން ދުއާކޮއް ސިއްހީ މާހިރުންގެ ބަސްގަބޫލުކުރޭ ހެޔޮނުވާނެ އާދޭސްމިކުރަނީ ރައްޔަތުންނޭ؟؟\nމެއި 19, 2021 09:22\nއެޗް.ޕީ.އޭ ފެއިލް ވެއްޖެ. މިމަ ހު 16 ވަނަ ދުވަ ހު ޓެސްޓް ހެދިން. އަދި ވެސް އެޗް.ޕީ.އޭ އިން ޖަވާބެއް ނުދޭ. ގުޅުމުން ފޯނެއް ނަގަނީ ކީ ނޫން. ޕޮޒިޓިވް ވީ ކަމެއް އެޗް.ޕީ.އެ އިން ނުބުނޭ. ނުފޯރާ ފޮތިން ފޫގަޅަން ނޫޅޭ\nމެއި 19, 2021 10:29\nވޯޓް އޮޅުވާލައިގެން ވެރިކަން ފޭރިގަތް ވެރިޔެއްގެ ވެރިކަމުގައި އަމާންކަމެއް ކުރިއެރުމެއް ނެތްކަން މިކަންކަމުންވެސް އެބަ އެގެން ޖެހެއެވެ. ހޯދިހާ ކުރިއެރުންތައް ފަހަތަށްޖެހި އިޤްތިޞާދީ ޢުމްރާނީގޮތުން ޤަވްމު ފަހަތައްޖެހެމުންދާކަން އެބަ އެގެން ޖެހެއެވެ.


ބ. މާޅޮސް އެސޯސިއޭޝަން ފޯ ކޮމިއުނިޓީ އެމްޕަވާމެންޓް (މޭސްގެ)ގެ ފަރާތުން އިސްނަގައިގެން އެ ރަށުގައި މިއަދު ގިނަ ބަނބު ކެޔޮ ގަހާއި ރުއް އިންދައިފި އެވެ.\nމޭސް ޖަމިއްޔާއިން މާޅޮހުގައި މިއަދު ހަވީރު ކުރިއަށް ގެންދިޔަ ރުއް ގަސް އިންދުމުގެ ޕްރޮގްރާމަކީ ރަށު ކައުންސިލާއި ރައްޔިތުންނާއި ގުޅިގެން ފެށި ޕްރޮގްރާމެއް ކަމަށާއި މި ހަރަކާތުގައި ގިނަ އަދަދެއގެ ރައްޔިތުން ބައިވެރިވި ކަމަށެވެ.\nމިޕްރޮގުރާމްގެ މައިގަނޑު މަޤުޞަދަކީ ކޮވިޑް-19ގެ ސަބަބުން ގައުމު މިއޮތްފަދަ ހާލަތަކަށް މާދަމާވެސް ތައްޔާރު ވުމުގެ ގޮތުން ދުރާލާ ތައްޔާރުވުމުގެ ގޮތުން ކުރަމުން އަންނަ މަސައްކަތެއްކަމަށް އެ ޖަމިއްޔާއިން ބުންޏެވެ.\nމާޅޮހުގައި މިއަދު ކުރިއަށްގެންދިޔަ ގަސްއިންދުމުގެ ޕްރޮގްރާމުގެ ތެރެއިން\nއެގޮތުން ރަށުގެ އެކި ސަރަހައްދު ތަކުގައި ޖުމަލް 100 ރުއްގަސް އިންދާފައިވާ ކަމަށް އެ ޖަމިއްޔާއިން ބުންޏެވެ.\nމާޅޮހުގައި މިއަދު ގިނަ އަދަދެއްގެ ބަނބުކެޔޮ ގަސް އިންދާފައި މިވަނީ، ކޮންމެ5އާއިލާއަކަށް ބަނބުކެޔޮ ގަހެއްގެ ނިސްބަތުން ރާއްޖޭގެ ކޮންމެ ރަށެއްގައި ބަނބުކެޔޮ ހެއްދުމުގެ ޕްރޮގްރާމެއް މިއަހަރުގެ ތެރޭގައި ކައުންސިލްތަކުން ފުރިހަމަކުރަންޖެހޭ ގޮތަށް ސަރުކާރަށް ހުށަހެޅުމަށް ރައްޔިތުންގެ މަޖިލީހުގެ އެންވަޔަރަންމަންޓް އެންޑް ކްލައިމެޓް ޗޭންޖް ކޮމިޓީން ނިންމާފައިވަނިކޮށެވެ.


Majileehugai Jaabir dhekki vaahaka thah kuvverikuran: Gaafaru Council - vNews.mv\nރައްޔިތުންގެ މަޖިލީހުގެ ކާށިދޫ ދާއިރާ މެމްބަރު އަބްދުﷲ ޖާބިރު\nމަޖިލީހުގައި މެމްބަރު ޖާބިރު ދެއްކި ވާހަކަތައް ގާފަރު ކައުންސިލުން ކުށްވެރިކޮށްފި\nރިފާޢަތު Male' | 01 October 2021, 12:41\nރާއްޖޭގައި ދިނީ މިނިވަންކަން ދިނުމަށް ގޮވާލާ ރައްޔިތުންގެ މަޖިލީހުގެ ކާށިދޫ ދާއިރާ މެމްބަރު އަބްދުﷲ ޖާބިރު މަޖިލިސް ތަޅުމުގައި ދެއްކެވި ވާހަކަތައް ގާފަރު ކައުންސިލުން ކުށްވެރިކޮށްފިއެވެ.\nގާފަރު ކައުންސިލުން ނެރުނު ބަޔާނެއްގައި ވަނީ މިފަދަ ދަށު ދަރަޖައިގެ އަމަލުތަކެއް އެ ދާއިރާގެ މެންމްބަރުގެ ފުށުން ފަހަކަށް އައިސް ފެންނަމުން ދިއުމީ އެ ކައުންސިލުން ނުހަނު ހިތާމަކުރާ ކަމެއް ކަމަށެވެ.\nދިވެހި ދައުލަތުގެ ދީނަކީ އިސްލާމްދީން ކަމަށް ގާނޫނު އަސާސީގައި ސާފު ދިވެހި ބަހުން ލިޔެ ބަޔާންކޮށްފައިވީހިނދު، އަދި އިސްލާމްދީނަށް ކުޑައިމީސްވާ މޭރުމުން ދިވެހި ރާއްޖޭގެ ދީނީ އެއްބައިވަންތަކަން ގެއްލޭފަދަ ގާނޫނާ ހިލާފު ވާހަކަ ދެއްކުމަކީ އަދަބު ލިބޭނެ ކުށެއްކަމަށް ގާނޫނުތަކުގައި ބަޔާންކޮށްފަވާއިރު ރާއްޖޭގައި ދީނީ މިނިވަންކަން ދިނުމަށާއި ޣައިރު ދީންތަކުގެ މީހުންނަށް އަޅުކަންކުރެވޭނެ ތަންތަން ހަދައި ފާޅުގައި އަޅުކަންކުރެވެންވާނެ ކަމަށް ދޭހަވާ ފަދަ މޭރުމަކުން މެމްބަރު އަބްދުﷲ ޖާބިރު ރައްޔިތުންގެ މަޖިލީހުގެ ޖަލްސާއެއްގައި ދެއްކެވި ވާހަކައަކީ ކަމާބެހޭ އިދާރާތަކުން ތަހުގީގުކޮށް ފިޔަވަޅު އަޅަން ޖެހޭ ކަމެއްކަމަށް ކައުންސިލުން ބުނެއެވެ.\nގާނޫނުއަސާސީން މަޖިލީހުގެ މެމްބަރުންނަށް ލިބިދީފައިވާ އިމްތިޔާޒްތަކުގެ ދަށުން މަޖިލީހުގެ މެމްބަރަކު މަޖިލީހުގެ ޖަލްސާއެއްގައި ނުވަތަ ކޮމިޓީއެއްގައި ދައްކާ އެއްވެސް ވާހަކައަކާ ގުޅިގެން ތަހުގީގެއް ހިންގައި، ދައުވާކޮށް، ކޯޓަށް ހާޒިރު ނުކުރެވޭނެ ކަމަށް ބަޔާންކޮށްފައި ވީނަމަވެސް، މި އިމްތިޔާޒުތަކަކީ އެއްވެސް ހައްދެއް ހިފެހެއްޓުމެއްނެތި ދީފައިވާ އިމްތިޔާޒުތަކެއް ނޫން ކަމަށްވެސް ކައުންސިލުން ބުނެއެވެ.\nއަދި ދިވެހި ދައުލަތުގެ އެއްބާރު ކަމުގައިވާ ރައްޔިތުންގެ މަޖިލީހުގެގައި މެންބަރަކު، އިސްލާމްދީނުގެ އުސޫލުތަކާއި އަސްލާއި ހިލާފު، ދީނީ ބައިބައިވުންތަކަށް މަގުފަހިވާފަދަ ފިތުނަވެރި ވާހަކަތަކެއް ދެއްކެވުމަކީ އަދި އެފަދަ ވާހަކަތައް ދެއްކެވުމަށް މަޖިލީހުން ފުރުސަތު ދިނުމަކީ އެއީ އެދާއިރާގެ މެމްބަރުކަމުގައި ވީނަމަވެސް އެކަންކަމަކީ ކައުންސިލަށް ބަލައިގަނެވޭނެ ކަމެއްނޫން."\nގާފަރު ކައުންސިލްގެ އިދާރާ\nމީގެ އިތުރަށް ގާފަރު ކައުންސިލުން ނެރުނު ބަޔާނުގައި ވަނީ އާއްމު އިޖުތިމާއީ މިންގަނޑުން ނެއްޓި އަޚްލާގީ ގޮތުން ދަށުދަރަޖައިގެ އަމަލުތަކެއް މި ދާއިރާގެ މެންބަރުޢަބްދުﷲ ޖާބިރުގެ ފަރާތުން ފަހަކަށް އައިސް ފެންނަމުންދާކަން އެ ކައުންސިލަށް ފާހަގަ ކުރެވިފައިވާ ކަމަށެވެ.\nދީނީ މިނިވަންކަން ދިނުމަށް ގޮވާލާ ރައްޔިތުންގެ މަޖިލީހުގެ ޖަލްސާއެއްގައި ޖާބިރު ދެއްކެވުމަކީހަ އްދުން ބޭރުންވުން ކަމުގައި ކައުންސިލުން ދެކޭކަން ފާހަގަކޮށް ކައުންސިލުން ވަނީ ކަމާބެހޭ ފަރާތްތަކުން މިފަދަ ކަންކަމުގައި ފިޔަވަޅުނާޅާ ދޫކޮށްލުމަކީ ކަމުގެ ނުރައްކާތެރިކަން އިންތިހާއަށް ބޮޑު އަދި މިކަމުން ނުކުންނާނެ ނަތީޖާއާއި މެދު ފުންކޮށް ވިސްނަންޖެހޭ ކަމެއްކަމުގައި އެކައުންސިލުން ދެކޭ ކަމަށް ބުނެފައެވެ.\nމެމްބަރު ޖާބިރު ދެއްކެވި ވާހަކަތައް ތަހްގީގުކޮށް ފިޔަވަޅު އެޅުމަށް ކަމާބެހޭ ސަރުކާރުގެ އިދާރާތަކަށް ގާފަރު ކައުންސިލުން ވަނީ ގޮވާލާފައެވެ.\nއަބުދުﷲ ޖާބިރު ރާއްޖެ ރައްޔިތުންގެ މަޖިލިސް ސިޔާސީ


ނަޞްރުގެ ދުވަހުގެ މުނާޞަބަތުގައި ހަނދާނީ ބިނާގައި ދިދަޖެހުމާއި ގާޑް މައުންޓް ކުރުމުގެ ރަސްމިއްޔާތު ބާއްވައިފި | | Sangu News\nނަޞްރުގެ ދުވަހުގެ މުނާޞަބަތުގައި ހަނދާނީ ބިނާގައި ދިދަޖެހުމާއި ގާޑް މައުންޓް ކުރުމުގެ ރަސްމިއްޔާތު ބާއްވައިފި\n3 ނޮވެމްބަރ 2019 - 07:01\nދިދަ ޖެހުމާއި ގާޑު މައުންޓް ކުރުމުގެ ރަސްމިއްޔާތު.... ފޮޓޯ: އެމްއެންޑީއެފް\nދިވެހިރާއްޖޭގެ ފަޚުރުވެރި 31 ވަނަ ނަޞްރުގެ ދުވަހުގެ މުނާސަބަތުގައި ނޮވެމްބަރު ތިނެއްގެ ހަނދާނީ ބިނާގައި ދިދަ ޖެހުމާއި ގާޑު މައުންޓް ކުރުމުގެ ރަސްމިއްޔާތު މިއަދު ބާއްވައިފިއެވެ.\nމި ރަސްމިއްޔާތު ޝަރަފުވެރިކޮށްދެއްވީ މިނިސްޓަރ އޮފް ޑިފެންސް އަލްއުސްތާޛާ މާރިޔާ އަޙްމަދުދީދީއެވެ.\nދިދަޖެހުމާއި ގާޑް މައުންޓް ކުރުމުގެ ރަސްމިއްޔާތުގެ ތެރެއިން...\nނޮވެންބަރު ތިނެއްގެ ހަނދާނީ ބިނާ ސަރަޙައްދުގައި މިއަދު ހެނދުނު 06:30 ގައި ބޭއްވި ރަސްމިއްޔާތުގައި ދިދަޖަހައި ގާޑުމައުންޓްކޮށްފައި ވަނީ ދިދަ ޕާޓީގައި ހިމެނޭ ސިފައިންނެވެ. ދިދަވެރިން ދިދަ ޖަހައި ގާޑު މާއުންޓް ކުރުމުން ނޮވެމްބަރު ތިނެއްގެ އުދުވާނީ ހަމަލާގައި ޝަހީދުވި މީހުންގެ ހަނދާނުގައި ހަތްބަޑީގެ ސަލާމެއް އަރުވައި ހިމޭންކަމުގެ ސުކޫތެއް ވަނީ ގެނެވިފައެވެ.\nމިރަސްމިއްޔާތުގައި ސިފައިންގެ ޢަޒުމް އައު ކުރުން އޮތެވެ. ސިފައިންގެ ޢަޒުމް އައު ކޮށްދެއްވީ ވައިސް ޗީފް އޮފް ޑިފެންސް ފޯސް ބްރިގޭޑިއަރ ޖެނެރަލް ޢަބްދުއްރަހީމް ޢަބްދުއްލަތީފެވެ.\n31 ވަނަ ނަޞްރުގެ ދުވަހުގެ މުނާސަބަތުގައި ޝަހީދުންގެ ބިނާގައި ދިދަ ޖެހުމާއި ގާޑު މައުންޓް ކުރުމުގެ ރަސްމިއްޔާތުގައި ޗީފް އޮފް ޑިފެންސް ފޯސް މޭޖަރ ޖެނެރަލް ޢަބްދުﷲ ޝަމާލާއި ސިފައިންގެ ޖެނެރަލް އޮފިސަރުންނާއި ސިފައިންގެ ޚިދުމަތުން ޝަރަފުވެރިކަމާއެކު ރިޓަޔަރ ކޮށްފައިވާ އެކިރޭންކުތަކުގެ ބޭކަލުންނާއި ސީނިއަރ އޮފިސަރުންނާއި އެހެނިހެން ރޭންކުތަކުގެ ގިނަ ޢަދަދެއްގެ ސިފައިން ބައިވެރިވިއެވެ.\nނޮވެންބަރު ތިނެއްގެ ހަނދާނީ ބިނާގައި ދިދަޖަހައި ގާޑު މައުންޓް ކުރިއިރު ނަޞްރުގެ ދުވަސް ފާހަގަކުރުމުގެ ގޮތުން ސިފައިން ޤާއިމްވެތިބޭ ހުރިހާ މަރުކަޒުތަކެއްގައި މިއަދުގެ ފަތިސް ނަމާދު ވަނީ އެއްޖަމާއަތެއްގައި ކޮށްފައެވެ.\nއެމްއެންޑީއެފް މާލޭ އޭރިއާގައި ސިފައިން ފަތިސް ނަމާދަށް ޖަމާވެފައިވަނީ މަސްޖިދުލް ސުލްޠާން މުޙައްމަދު ތަކުރުފާނުލް އަޢުޡަމް ''އިސްލާމީ މަރުކަޒު'' އަށެވެ. ނަމާދަށްފަހު ނަޞްރުގެ ދުވަހާ ގުޅޭ ޚާއްސަ ދުޢާއެއް ވަނީ ކޮށްފައެވެ.


Maldives Islamic Bank ah aa Managing Director eh ayyan kohffi\nއިސްލާމިކް ބޭންކަށް އާ މެނޭޖިންގ ޑިރެކްޓަރަށް އަބްދުލް މުހައިމިން\nއެބޭފުޅާ މަޤާމާ ހަވާލުވެފައިވަނީ މި މަހުގެ 17 ވަނަ ދުވަހު\nކ. މާލެ | 22 ޖެނުއަރީ 2019 | އަންގާރަ 09:14 | 3,679\nއެމްއައިބީގެ އާ މެނޭޖިންގް ޑިރެކްޓަރު އަބްދުލް މުހައިމިން - މުހައްމަދު ޝަރުހާން\nމޯލްޑިވްސް އިސްލާމިކް ބޭންކްއަށް އާ މެނޭޖިންގް ޑިރެކްޓަރަކު އައްޔަންކޮށްފިއެވެ.\nއިސްލާމިކް ބޭންކް އިން އަންގާރަ ދުވަހު ނެރުނު ނޫސްބަޔާނެއްގެ ބުނެފައިވަނީ އާ މެނޭޖިންގ ޑިރެކްޓަރަކަށް ހަމަޖައްސާފައިވަނީ އަބްދުލް މުހައިމިން ކަމަށެވެ. އަދި އެ ބޭފުޅާ މަޤާމާ ހަވާލުވެ މަސައްކަތަށް ނުކުންނަވާފައިވަނީ މި މަހުގެ 17 ވަނަ ދުވަހު ކަމަށް ވެސް އެ ބަޔާނުގައިވެއެވެ.\nބަންގްލަދޭޝް ރައްޔިތެއްކަމުގައިވާ މުހައިމިން މީގެ ކުރިން ވަނީ ބަންގްލަދޭޝްގައި ހުންނަ ޔުނައިޓަޑް ކޮމާޝަލް ބޭންކްގެ މެނޭޖިންގް ޑިރެކްޓަރުކަމާއި ޗީފް އެގްޒެކްޓިވް އޮފިސަރކަމުގެ މަޤާމު އަދާކުރައްވާފައެވެ.\nމަޤާމާ ހަވާލުވުމަށްފަހު މުހައިމިން ވިދާޅުވީ އެމްއައިބީއާއެކު މަސައްކަތް ކުރަން ލިބުމުން އެކަމާ އުފާކުރައްވާ ކަމަށެވެ. އަދި ރާއްޖޭގައި ބޭންކިންގް ހިދުމަތް ދިނުމުގެ ޤާބިލުކަން އެބަހުރި ކަމަށާއި އެ ހިދުމަތުގެ މައި ރޯލެއް އެމްއައިބީ އިން އަދާކުރާނެ ކަމަށް އޭނާ ވިދާޅުވިއެވެ.\nމުހައިމިން އަކީ ބޭންކިންގް ދާއިރާގައި 30 އަހަރަށްވުރެ ގިނަ އަހަރު ތަޖުރިބާ ލިބިފައިވާ ފަރާތެކެވެ.\nމީގެ ކުރިން އެމްއައިބީގެ މެނޭޖިންގް ޑިރެކްޓަރަކަށް ހުންނެވީ ހާރިސް ހާރޫންއެވެ. އޭނާ ވަނީ ބޭންކް ހުޅުވި ދުވަހުން ފެށިގެން (2009 ވަނަ އަހަރުން ފެށިގެން) 2018 ވަނަ އަހަރުގެ އޭޕްރީލް މަހާއި ހަމައަށް އެ ބޭންކްގެ މެނޭޖިންގް ޑިރެކްޓަރުގެ މަޤާމު އަދާކުރައްވާފައެވެ.


Import dutyge gothugai libunu aamdhanee midhiya mahu 31% ithuruvejje | Mihaaru\nމާލޭ ކޮމާޝަލް ހާބަރު ސަރަހައްދުގައި ކޮންޓެއިނަރެއް ގެންދަނީ: މިދިޔަ މަހު އެންމެ ގިނަ މުދާ އެތެރެކޮށްފައި ވަނީ ޔޫއޭއީ އިން. ފޮޓޯ: ކަސްޓަމްސް\nއިމްޕޯޓު ޑިއުޓީގެ ގޮތުގައި ލިބުނު އާމްދަނީ މިދިޔަ މަހު 31 ޕަސެންޓް އިތުރުވެއްޖެ\n20 މެއި 2018 - 15:46\nއިމްޕޯޓު ޑިއުޓީގެ ގޮތުގައި ކަސްޓަމްސް އަށް މިދިޔަ މަހު ލިބުނު އާމްދަނީ 31 ޕަސެންޓް އިތުރުވެއްޖެ އެވެ.\nކަސްޓަމްސް އިން މިއަދު އާއްމުކުރި ތަފާސްހިސާބުތައް ދައްކާ ގޮތުން، އިމްޕޯޓް ޑިއުޓީ އާއި އެހެނިހެން ފީގެ ގޮތުގައި ދައުލަތަށް މިދިޔަ މަހު 262 މިލިއަން ރުފިޔާ ލިބިފައިވެ އެވެ. މިދިޔަ އަހަރުގެ އެ މުއްދަތުގައި ލިބިފައި ވަނީ 200 މިލިއަން ރުފިޔާ އެވެ.\nމާލޭ ކޮމާޝަލް ހާބަރު ސަރަހައްދު: މިދިޔަ މަހު އިމްޕޯޓްކުރި މުދަލުގެ އަދަދު ވަނީ ވަރަށް ބޮޑަށް އިތުރުވެފައި. ފޮޓޯ: ކަސްޓަމްސް\nތަފާސްހިސާބުތައް ދައްކާ ގޮތުން، މިދިޔަ އޭޕްރިލް މަހު އިމްޕޯޓް ކުރި މުދަލުގެ އަގު މިދިޔަ އަހަރުގެ އޭޕްރީލް މަހާ އަޅާބަލާއިރު ވަނީ 16 ޕަސެންޓް އިތުރުވެފަ އެވެ. މިދިޔަ އަހަރުގެ އޭޕްރިލް މަހު 3.25 ބިލިއަން ރުފިޔާގެ މުދާ އިމްޕޯޓް ކުރިއިރު، މިދިޔަ މަހު އެ އަދަދު ވަނީ 3.77 ބިލިއަން ރުފިޔާ އަށް އިތުރުވެފަ އެވެ. އިމްޕޯޓް ކުރި މުދަލުގެ އަގުގެ ގޮތުން 21 ޕަސެންޓް ހިއްސާ ކުރަނީ ޔޫއޭއީ އިން އެވެ. އޭގެ އިތުރުން ސިންގަޕޫރުން 13 ޕަސެންޓް އަދި ޗައިނާ އިން 12 ޕަސެންޓް މުދާ އެތެރެކޮށްފައިވެ އެވެ.\nކަސްޓަމްސް އިން ބުނީ ރާއްޖެ އިން މިދިޔަ މަހު އެކްސްޕޯޓް ކުރި މިންވަރު މިދިޔަ އަހަރުގެ އޭޕްރީލް މަހާ އަޅާބަލާއިރު 77 ޕަސެންޓް އިތުރުވެފައިވާ ކަމަށެވެ. އެގޮތުން މިދިޔަ އަހަރުގެ އޭޕްރީލް މަހު 208 މިލިއަން ރުފިޔާގެ މުދާ އެކްސްޕޯޓް ކުރިއިރު މިދިޔަ މަހު އެކްސްޕޯޓް ކުރި މުދަލުގެ މިންވަރު ވަނީ 368 މިލިއަން ރުފިޔާ އަށް އިތުރުވެފަ އެވެ.\nއިތުރު ލިޔުންތައް އިމްޕޯޓް ޑިއުޓީ ކަސްޓަމްސް އިމްޕޯޓް/އެކްސްޕޯޓް\nޖޫންމަހު އެންމެ ގިނައިން އެތެރެކުރީ އިލެކްޓްރިކް ސާމާނު\nއިތުރު ބައެއް ތަކެތިން ވެސް ޑިއުޓީ ކަނޑާލައިފި


Thayyaaruvaan madu kuri nama Raajje ves athunuvees! | Mihaaru\nޑިރެކްޓަ ޖެނެރަލް އޮފް ޕަބްލިކް ހެލްތު މައިމޫނާ މިދިޔަ ބުރާސްފަތި ދުވަހު "މިހާރު" އާ ވާހަކަ ދައްކަވަނީ.\n28 މާޗް 2020 - 10:12 77 comments\nކޮރޯނާވައިރަސް އިން ރައްކާތެރިވުމުގެ ފިޔަވަޅު ނާޅައި، މަޑުކޮށްގެން ތިބި ގައުމުތަކުގެ ހާލަތު އެ އޮތީ އަތުނުވާ ހިސާބުގަ އެވެ! ކޮންމެ ދުވަހަކު އެތައް ބަޔަކު ވައިރަހަށް ޕޮޒިޓިވްވެ، ކޮވިޑް-19 ގައި މަރުވާ ރޭޓް ވެސް ދަނީ މަތިވަމުންނެވެ. މުޅި ދުނިޔެ އަށް ކުރިމަތިވެފައިވާ މި ނުރައްކަލުން ރާއްޖެ އަށް މިހާތަނަށް ހޯދުނު އެންމެ ބޮޑު ކާމިޔާބީ އަދި ހިތްހަމަޖެހުމަކީ ވެސް ދުރާލައި ތައްޔާރުވުމެވެ.\nޗައިނާގެ ވޫހާންގައި، ޑިސެމްބަރުން ފެށިގެން ވައިރަސް ފެތުރެން ފެށި ހިސާބުން ހެލްތު މިނިސްޓްރީ އިސްވެ އޮވެ ހެލްތު ޕްރޮޓެކްޝަން އެޖެންސީ (އެޗުޕީއޭ) އިން ފިޔަވަޅުތައް އަޅަން ފެށި އެވެ. ޗައިނާ އަކީ އެންމެ ގިނަ ޓޫރިސްޓުން އަންނަ އެއް ގައުމަށް ވުމުން ރާއްޖެ އޮތީ ހައި ރިސްކް ގައުމެއްގެ ގޮތުގަ އެވެ. ޗައިނާ އިން ބޭރުވެ ދުނިޔޭގެ އެތައް ގައުމެއްގައި ފެތުރިގަނެފައިވާ ވައިރަހަށް ރާއްޖެ އިން މިހާތަނަށް ޕޮޒިޓިވްވީ، 16 މީހެކެވެ. އޭގެ ތެރެއިން މިހާތަނަށް، ނުވަ މީހަކު ވަނީ ރަނގަޅުވެފަ އެވެ. ފަރުވާ ދެމުން އަންނަނީ ހަތް މީހަކަށެވެ.\nޑައިރެކްޓަރު، ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރު މިދިޔަ ބުރާސްފަތިދުވަހު "މިހާރު" އަށް ވިދާޅުވީ ފުރަތަމަ ކޭސް ފެނުނު ހިސާބުން ފިޔަވަޅު އަޅަން މަޑުކޮށްގެން ތިބި ނަމަ، ރާއްޖޭގެ ހާލަތު ވެސް ގޯހުން ގޯހަށް ދާނެ ކަމަށެވެ. އެންމެ ބޮޑު ގޮންޖެހުމަކަށް ވެފައި އޮތީ، އެއްފަހަރާ ގިނަ ބަޔަކަށް ފަރުވާ ދެވޭނެ ފަދަ ވަސީލަތްތަކެއް ނެތުމެވެ. "އެކަން އެނގި ތިބެ ދުރާލައި ފިޔަވަޅު އަޅަން ފެށުނު ކަމީ އަޅުގަނޑުމެންގެ ނަސީބު،" މައިމޫނާ ވިދާޅުވި އެވެ.\nއޭނާ މިސާލު ޖެއްސެވީ މާލޭގެ ތޮއްޖެހިފައިވާ އާބާދީންނެވެ. އެތައް ހާސް ބިދޭސީން ވެސް ދިރިއުޅޭ ރައްޔިތުންގެ ތެރެއަށް ވައިރަސް ފެތުރުނު ނަމަ އަދަދު އެތައް ތަނަކުން ގުނަވީސްކަން އޭނާ ފާހަގަކުރެއްވި އެވެ.\nފުރަތަމަ ވެސް ބެލީ ވައިރަސް އަންނާނެ ކަމަށް\nދުނިޔޭގެ ސިއްހަތު ޖަމިއްޔާ، ޑަބްލިއުއެޗްއޯގެ މިންގަނޑުތަކަށް ފުރިހަމަ އަށް ތަބާވާ ރާއްޖޭގެ ސަވެއިލެންސް ސިސްޓަމް ހަރުދަނާ އެވެ. ކޮރޯނާވައިރަސްއާ އެކު ރާއްޖެ އަށް އޮތް ނުރައްކާ ދެނެގަތުމަށް ރިސްކް އެސެސްމެންޓްތައް ހެދި އެވެ. މިއީ، އިންފުލުއެންޒާ ވިޔަސް ނުވަތަ އެހެން ބައްޔެއް ފެތުރޭ ދުވަސްވަރު ވެސް ރާއްޖެ އިން އަމަލުކުރަމުން އަންނަ އުސޫލެވެ.\n"ޗައިނާގައި ފެތުރުމަކީ ރާއްޖެ އަށް ރިސްކު ބޮޑު ކަމަކަށް ވާތީ އެކަމަށް ފޯކަސްކޮށްގެން މަސައްކަތް ފެށީ. ޖެނުއަރީ6އިން ފެށިގެން ދުނިޔޭގެ ހާލަތު އަޅުގަނޑުމެން މޮނިޓަކުރަން ފަށައިފިން. އެޗްޕީއޭގެ އިތުރުން މިނިސްޓްރީ އޮފް ހެލްތުގެ ސީނިއަ ލެވެލް އިން މަސައްކަތް ފެށީ،" މައިމޫނާ ވިދާޅުވި އެވެ.\nރިސްކު ލެވެލްތައް ބަލައި މިކަމުގެ ނުރައްކާ އޮތް މިންވަރު، އެޗްޕީއޭ އިން ދިޔައީ އާއްމުންނަށް ކިޔައިދެމުންނެވެ. ހޭލުންތެރިކުރުވަން ނޫސްބަޔާނެއް އެޗްޕީއޭ އިން ނެރުނުއިރު، ކޮރޯނާވައިރަސް އަށް ޗައިނާ އިން ޕޮޒިޓިވްވީ 144 މީހުންނެވެ. އޭރު މި ބަލީގައި މަރުވި ކަމަށް ޗައިނާ އިން ބުނެފައި އޮތީ ދެ މީހެކެވެ.\nމި ވައިރަހާ ދެކޮޅަށް ތައްޔާރުވުމުގައި ފުރަތަމަ ގޮންޖެހުމަކަށް ވީ ރާއްޖެ އިން ނައްތާލާފައިވާ މީސްލްސް ވެސް އެދުވަސްވަރު ފެނުމެވެ. އެކަމަށް ވެސް އެޗްޕީއޭ އިން ތައްޔާރުވާން ޖެހުނެވެ.\nހެލްތު މިނިސްޓަރު އަމީން، ސިއްހީ ކުއްލި ނުރައްކަލުގެ ހާލަތު މި މަހުގެ 12 ގައި އިއުލާން ކުރައްވާއިރު މައިމޫނާ، މިނިސްޓަރުގެ އަރިހުގައި.---ފޮޓޯ: އަހުމަދު އަވްޝަން/މިހާރު\nއެޗްޕީއޭގެ ވިސްނުން މީސްލްސް އާއި ކޮވިޑުން ރައްކާތެރިވާން އަމާޒުކޮށް، ހެލްތު ދާއިރާ ތެރޭގައި ހެލްތު އިމަޖެންސީ އޮޕަރޭޝަންގެ މަސައްކަތްތައް ލަސްނުކޮށް ފުޅާކުރި ކަމަށް މައިމޫނާ ވިދާޅުވި އެވެ.\n"ކޮރޯނާވައިރަހާ ދެކޮޅު މަސައްކަތް ހެލްތު އިމަޖެންސީއަކަށް ވެދާނެތީ، ހެލްތު އިމަޖެންސީ އޮޕަރޭޝަން ޕްލޭނަށް އަމަލުކުރަން ފެށީ. ކުރިން ވެސް ހެދިފައި އޮތް އެ ޕްލޭން އޮޕަރޭޝަނަލައިޒްވާން ލިބުނު ފުރުސަތެއް ކަންނޭނގެ މިއީ. އިންފުލުއެންޒާ އެޕެޑެމިކް އަދި އެހެން ބައެއް ކަންތައްތަކުގައި ވެސް އެ ޕްލޭން ބޭނުންކުރެވިފައި ހުންނާނެ،" މައިމޫނާ ވިދާޅުވި އެވެ.\n"އެ ޕްލޭންގައި ހިމެނޭ ކަންކަމުގެ ތެރެއިން އަޅުގަނޑުމެން ކޮވިޑް-19 އިން ރައްކާތެރިވުމުގެ ފިޔަވަޅުތައް ފެށީ."\nއެ ހިސާބުން ހެލްތު އިމަޖެންސީ ކޯޑިނޭޝަން ކޮމިޓީއެއް އެކުލަވާލައި ކަމާ ބެހޭ ހުރިހާ އިދާރާތައް ބައިވެރިކުރި އެވެ. ކޮވިޑް-19 އާ ދެކޮޅަށް، ޑަބްލިއުއެޗްއޯގެ ގައިޑްލައިންސްތައް، ބަލި ޖެހިއްޖެ ނަމަ އަމަލުކުރާނެ ގޮތާއި ދެނެގަންނަ ގޮތް ފަދަ ހުރިހާ ކަމެއް ރާއްޖެ އިން ބެލި އެވެ. ޖަނަވާރުން މީހުންނަށް ކުރިން ފެތުރުނު، އަދި ފަހުން މީހުންގެ މެދުގައި ފެތުރުނު ވައިރަސްތަކާ ދެކޮޅަށް ވެސް ރާއްޖެ އިން އަމިއްލަ ގައިޑްލައިންތައް ހެދި ކަމަށް މައިމޫނާ ވިދާޅުވި އެވެ.\nއޭނާ ވިދާޅުވި ގޮތުގައި މި ވައިރަހަކީ ބޭރުން އެތެރެވާނެ އެއްޗަކަށް ވާތީ، ބަލި ރިޕޯޓްކުރުމާއި ކުރިން މައުލޫމާތު އެނގުން މުހިއްމު ކަމަށް ދެކި ގިނަ މަސައްކަތްތަކެއް ކުރި އެވެ. ހޮޓްލައިނެއް ހެދުމާ އެކު ޓޫރިޒަމް ދާއިރާގެ މީހުން ވެސް ހޭލުންތެރިކުރުވި އެވެ. ޓެލެކޮންފަރެންސްތަކާއި ޑްރިލްތައް ބޭއްވި އެވެ.\nފުރަތަމަ ކޭސް ދެނެގަނެވުނީ ތައްޔާރުވެފައި ތިބުމުން\nމައިމޫނާ ވިދާޅުވީ ޗައިނާގައި ވައިރަސް ފެތުރުނުތާ މަހެއްހާ ދުވަސް ފަހުން ރާއްޖޭގެ ކުރެއްދޫ ރިސޯޓުން ކޮވިޑް-19 އަށް ޕޮޒިޓިވް ވި މީހަކު ދެނެގަނެވުނީ ތައްޔާރުވެފައި ތިބި މިންވަރުން ކަމަށެވެ.\n"އެ ހިސާބަށް ދިޔައިރު، ހުރިހާ އެންމެންނަށް، ހެލްތު ސެކްޓާގެ އިތުރުން އެހެން އެޖެންސީސްތަކަށް ވެސް މައުލޫމާތު ދެވިފައި ވަނީ. ރިސޯޓްތަކުގައި އެކަމަށް ޚާއްސަ ބޭފުޅުންނަށް މައުލޫމާތު ދިނުމުގެ ކަންކަން ގެންދިޔަ،" އޭނާ ވިދާޅުވި އެވެ.\nބޭރު ތެރެއިން އިވޭ އަޑުތަކާއި ޓުވިޓާ އާއި ފޭސްބުކްގައި ކޮވިޑް-19އާ ގުޅިގެން ލިޔާ އެންމެ ޖުމްލައެއް ވެސް ދުލެއް ނުކޮށްލަ އެވެ. އެ ވާހަކައެއް ފެށުނު ހިސާބާއި ނިމުނު ހިސާބާ ހަމައަށް ކަންކަން ހޯދައި ބެލި އެވެ. ރާއްޖެ އައި ޗިލީ މީހަކު، އެނބުރި ގައުމަށް ދިޔަ ފަހުން ކޮވިޑް-19 ޖެހުނު ކަމަށް އަޑުފެތުރުމާ ގުޅިގެން ވެސް އެއްވެސް ނިޝާނެއް ހުރި މީހެއް ފެނޭތޯ ބަލައި ހޯދި އެވެ.\nމައިމޫނާ ވިދާޅުވީ ތައްޔާރުވުމުގައި، ފަރުވާ އަށް ވެސް އިސްކަން ދިން ކަމަށެވެ.\n"ފަރުކޮޅުގައި ވަކިން ތަނެއް ހެދީ، ކްލިނިކަލް ކެއާ ދެވޭނެ ގޮތަށް، އައިޖީއެމްއެޗުގެ ޓެކްނިކަލް ޓީމުގެ ލަފަޔަށް. ހަމައެއާ އެކު ފަރުކޮޅުފުށީގެ އެހެން ބައެއްގައި، ކަރަންޓީނު ކުރަން ޖެހިއްޖެ ހާލަތެއްގައި އެކަން ވެސް ކުރެވޭނެ ގޮތަށް ކުރިއަށް ދިޔައީ،" މައިމޫނާ ވިދާޅުވި އެވެ.\nއިއްޔެ އޮތް ބައްދަލުވުމެއްގައި، މައިމޫނާ އާއި ރާއްޖޭގައި ހުންނަވާ ޑަބްލިއުއެޗްއޯގެ މަންދޫބު އަރްވިންދު ވާހަކަ ދައްކަވަނީ.---ފޮޓޯ: ހެލްތު މިނިސްޓްރީ\nކުރެއްދޫގައި ޗުއްޓީ ހޭދަކުރި އިޓަލީގެ ޓޫރިސްޓު އެނބުރި ގައުމަށް ގޮސް ކޮވިޑް-19 އަށް ޕޮޒިޓިވްކަން އެނގުމުން ރިސޯޓުން އެޗުޕީއޭއަށް، އެންމެ ފަހުން، އެކަން އެންގި އެވެ. އޭރު އޭނާއަށް ރިސޯޓްގައި ފަރުވާދިން ޑޮކްޓަރާއި އެހީތެރިއެއްގެ ކިބައިން ބަލީގެ އަލާމާތްތައް ފެންނަން ފަށައިފި އެވެ. ރާއްޖެ އެލާޓަށް އައީ އެ ހިސާބުންނެވެ. ވަގުތުން ރިސޯޓު މޮނިޓަރިންއަށް ލައި, އޭނާއާ ދިމާވި އެންމެން ޓެސްޓްކޮށް ހެދި އެވެ.\n"އޭނާ ބެލި ހުރިހާ އެންމެންގެ ކޮންޓެކްޓް ޓްރޭސިން ހެދިން،" މައިމޫނާ ވިދާޅުވި އެވެ.\nކޮވިޑް-19އާ ދެކޮޅަށް ތައްޔާރުވި އިރު، މައިމޫނާ ވިދާޅުވި ގޮތުގައި، އެންމެ ބޮޑު ގޮންޖެހުމަކަށް ވީ ޕާސަނަލް ޕްރޮޓެކްޓިވް އިކުއިޕްމެންޓްސް ނެތުމެވެ. މި ތަކެތި ލިބެން ދުވަސްތަކެއް ނެގި ނަމަވެސް ނަސީބު ރަނގަޅުކަމުން ފުރަތަމަ ކޭސް ފެނުނުއިރު ރާއްޖެ އަށް ހުރީ އެ ތަކެތި ވެސް ހަމަވެފަ އެވެ. އެ ވައިރަސް ހުރި މީހަކު ފެނިއްޖެ ނަމަ އެކަހެރިކުރުމާއި ޓެސްޓުކުރުމާއި ފަރުވާދިނުމާ ގުޅޭ ތަމްރީންތައް ވެސް ވަނީ ކުރިއަށް ގެންގޮސްފަ އެވެ. އެކި ދާއިރާތަކުގެ ބައިވެރިވުން ވެސް ހޯދި އެވެ.\n"ފުރަތަމަ ކޭސް ފެނުނު އިރު ސަވެއިލެންސްގެ ގޮތުން އަޅުގަނޑުމެން ތިބީ ތައްޔާރުވެފައި. އަޅުގަނޑުމެންގެ ޓީމު އޭރު ވެސް ހުރި މަދު ވަސީލަތްތަކާ އެކު ރެ އާއި ދުވާލު މަސައްކަތްކޮށް އިމަޖެންސީ އޮޕަރޭޝަން ސެންޓާއެއް ހިންގަމުން ދިޔައީ: މައިމޫނާ\n"ކޭސްއެއް ފެނިއްޖިއްޔާ އަމަލުކުރާނެ ގޮތުގެ ލެވެލްތަކެއް ވެސް ކަނޑައެޅި. ވައިޓް, ޔެލޯ, އޮރެންޖް, ރެޑް, މި ހާލަތްތަކުގައި ވެސް އަމަލުކުރާނެ ގޮތުގެ ކަންތައްތައް ވެސް ކަނޑައަޅާފައި ހުރީ. އަޅުގަނޑުމެންގެ ތެރެއިން މިސާލަކަށް ރަށަކުން ކޭސްއެއް ފެނިއްޖިއްޔާ އަންނަ ހާލަތާއި ރިސޯޓުން ފެނުމުން ވެސް ތަފާތު ގޮތަކަށް މި އަމަލުުކުރަނީ."\n"ފުރަތަމަ ކޭސް ފެނުނު އިރު ސަވެއިލެންސްގެ ގޮތުން އަޅުގަނޑުމެން ތިބީ ތައްޔާރުވެފައި. އަޅުގަނޑުމެންގެ ޓީމު އޭރު ވެސް ހުރި މަދު ވަސީލަތްތަކާ އެކު ރެ އާއި ދުވާލު މަސައްކަތްކޮށް އިމަޖެންސީ އޮޕަރޭޝަން ސެންޓާއެއް ހިންގަމުން ދިޔައީ. ހަަމަކޮންމެ ދުވަހަކު މަލްޓި އޭޖެންސީ މީޓިންތައް ވެސް ބާއްވަމުން އައީ. ދުރާލައި ހުރިހާ އެންމެ އެއްބައިވެގެން އެންމެން މަސައްކަތް ކުރިއަށް ދިޔަ. ހެލްތުން އެންގެވީމަ އެހެން އޭޖެންސީތަކުން ވެސް ވަރަށް ބޮޑު އެއްބާރުލުމެއް ވެސް ލިބުނު."\nސިއްހީ ދާއިރާގެ އަޑު އަހައި މުހިއްމު ފިޔަވަޅުތަކެއް\nމައިމޫނާ ވިދާޅުވި ގޮތުގައި މި މަސައްކަތުގައި ލިބޭ އެންމެ ބޮޑު ހިތްހަމަޖެހުމަކީ ސިއްހީ ހިދުމަތްތެރިންގެ އަޑު ސަރުކާރުން އެހުމެވެ. ސަރުކާރު ބަންދުކުރުމާއި ރިސޯޓްތައް ލޮކްޑައުންކުރުމާއި މިސްކިތްތަކުގައި ޖަމާއަތުގައި ނަމާދުނުކުރުމާއި ދަތުރުފަތުރު މަނާކުރުމަކީ ކުޑަ ފިޔަވަޅުތަކެއް ނޫނެވެ.\nނަމަވެސް މި ހުރިހާ ކަންކަމުގެ މައްޗަށް އިސްކުރީ، މައިމޫނާ ވިދާޅުވި ގޮތުގައި، ރައްޔިތުންގެ ސަލާމަތާއި ރައްކާތެރި ކަމެވެ. ސިއްހީ ދާއިރާ އިން އަޅަން ބޭނުންވާ ފިޔަވަޅުތައް އެޅުމުގެ މިނިވަންކަން ދޫކޮށްލައި ސަރުކާރުން އެހީތެރިކަން ފޯރުކޮށްދިން ކަަމަށް ވިދާޅުވި އެވެ. ފުރަތަމަ ދުވަހުން ފެށިގެން މި ވައިރަހާ ދެކޮޅަށް މަސައްކަތް ކުރަން ހެލްތު މިނިސްޓަރު އަބްދުﷲ އަމީން، ބާރު އެޅުއްވުމަކީ، އެޗްޕީއޭ އިން ދޫނުދީ، މަސައްކަތް ކުރިއަށް ގެންދަން ވަރަށް ބޮޑު ބާރަކަށް ވި ކަން ވެސް އޭނާ ފާހަގަކުރެއްވި އެވެ.\nމައިމޫނާ، މިދިޔަ ބުރާސްފަތި ދުވަހު "މިހާރު" އާ ވާހަކަ ދައްކަވަނީ.\nފަރުވާގައި ކާމިޔާބީއަކީ، އޭނާ ވިދާޅުވި ގޮތުގައި، ރާއްޖޭގައި މޮޅު، ގާބިލް ޑޮކްޓަރުން ތިއްބެވުމެވެ.\n"ރާއްޖޭގައި އެބަ ތިއްބެވި ވަރަށް މޮޅު ގާބިލް، ރެސްޕިރޭޓަރީ މެޑިސިންގައި ވަރަށް ރަނގަޅު ބޭފުޅުން. އަޅުގަނޑުމެންނާ އެކު ޓެކްނިކަލް އެޑްވައިޒަރީ ޓީމުގެ ގޮތުގައި މި މަސައްކަތް ކުރައްވަނީ އައިޖީއެމްއެޗުގެ ޓީމެއް. ނަމަވެސް ޗެެލެންޖަކަށް ދެކެނީ އެހާ ގިނަ ބަޔަކަށް އެއްފަހަރާ ފަރުވާ ދޭން ޖެހުން. މޮޅު މީހުން ތިއްބަސް އެއީކީ ވާނެ ކަމެއް ނޫން،" މައިމޫނާ ވިދާޅުވި އެވެ.\n"ކޮންމެ ކޭސްއެއް ވެސް ވަކިވަކިން، ފަރުވާދެމުން ދިޔައިރު ވެސް ވަރަށް ގާތުން ޑޮކްޓަރުން ބަލަމުންދޭ."\nޑޮކްޓަރުން ހިމެނިވަޑައިގަންނަވާ ޓެކްނިކަލް އެޑްވައިޒަރީ ޓީމުގެ މަސައްކަތް މައިމޫނާ ފާހަގަކުރައްވަ އެވެ. ކިރިޔާ ވެސް އަލާމާތެއް ހުރެއްޖެ ނަމަ ދޫކޮށްނުލައި، ހަރުކަށި ފިޔަވަޅުތަކެއް އަޅާ ކަމަށް އޭނާ ވިދާޅުވި އެވެ.\nނުރައްކާ އަދިވެސް ކުޑައެއް ނޫން\nދުނިޔޭގައި ހަލުވިކަމާ އެކު ފެތުރެމުންދާ ވައިރަހުގެ ނުރައްކާ ރާއްޖެ އަށް އަދިވެސް ކުޑައެއް ނޫނެވެ. ބޭރުގެ އެއްވެސް ގައުމަކުން އަންނަ މީހަކު އާއްމުންގެ ތެރެއަށް ދޫވުމަކީ، މައީމޫނާ ވިދާޅުވި ގޮތުގައި، އަދިވެސް ވަރަށް ބޮޑު ރިސްކެކެވެ.\n"ރާއްޖެ އަށް އަންނަ އެންމެން 14 ދުވަހަށް ކަރަންޓީން ކުރަން އެ އެޅި ފިޔަވަޅަކީ ވެސް ކިތަންމެ ބޮޑު ޚަރަދެއް ހިނގިއަސް ރައްކަލަށްޓަކައި ވަރަށް މުހިއްމު ކަމެއްގެ ގޮތުގައި އަޅުގަނޑު ދެކެނީ،" މައިމޫނާ ވިދާޅުވި އެވެ.\n"ކިރިޔާ އަލާމާތެއް ހުރި މީހަކު ޓެސްޓުނުކޮށް ދޫކޮށްލުމާއި 14 ދުވަސް ކަރަންޓީނުގައި ހަމަނުކުރުން ފަދަ އެއްވެސް ކަމެއް ދޫނުކޮށްލާނަން އަޅުގަނޑުމެން. އެގޮތަށް ވެއްޖެ ނަމަ، ރައްޔިތުންގެ ރައްކާތެރިކަމަށް އެޅޭ ހުރަހެއް."\nކޮރޯނާވައިރަސް އިން ރައްކާތެރިވާން ރާއްޖެ އިން އަޅާފައިވާ ފިޔަވަޅުތަކަށް، ދުނިޔޭގެ ސިއްހަތު ޖަމިއްޔާ ފަދަ ތަންތަނުން އަންނަނީ ތައުރީފްކުރަމުންނެވެ. އެއާއެކު، ރާއްޖޭގައި މި ވައިރަހަށް ފަރުވާދެމުން އަންނަ ގޮތުގެ ތަޖުރިބާ އެހެން ގައުމުތަކުން އަންނަނީ ހޯދަމުން ވެސް މެ އެވެ.\_\nއެކަމަކު އެ ވައިރަހަކީ އަދިވެސް ބޮޑު ނުރައްކަލެކެވެ. އާންމުން އަދިވެސް ވިސްނަން ޖެހެނީ ބޭކާރު ގޮތުގައި ބޭރަށް ނުކުމެ ނޫޅުމަށެވެ. ސާފުތާހިރު ކަމަށެވެ. އަދި ކަމާ ބެހޭ ފަރާތްތަކުން އިރުޝާދުތަކަށެވެ.\nއިތުރު ލިޔުންތައް ދިވެހި ސަރުކާރު އައިޖީއެމްއެޗު ހެލްތު މިނިސްޓްރީ މައިމޫނާ އަބޫބަކުރު (ޑީޖީ، އެޗްޕީއޭ) ސިއްހީ ކުއްލި ނުރައްކަލުގެ ހާލަތު ހެލްތު ޕްރޮޓެކްޝަން އެޖެންސީ ސިއްހަތު


ރަސްފަރި ފަރަށް ލިބުނު ގެއްލުމުގެ ބަދަލަށް 10 މިލިއަން ޑޮލަރު ދައްކައިފި ރަސްފަރި ފަރަށް ލިބުނު ގެއްލުމުގެ ބަދަލަށް 10 މިލިއަން ޑޮލަރު ދައްކައިފި\nކ.ރަސްފަރި ފަރަށް އެރި ޕެންމާ އެމްވީގެ އާގު ބޯޓު މައްސަލައިގައި ފަރަށް ލިބުނު ގެއްލުމުގެ ބަދަލުގެ ގޮތުގައި 154.2 މިލިޔަން ރުފިޔާ ޖޫރިމަނާ ފައިސާ ބޯޓު ނިސްބަތްވާ ކުންފުނިން ސަރުކާރަށް ދައްކައިފިއެވެ.\nއެންވަޔަރަމަންޓް މިނިސްޓްރީން ވިދާޅުވީ "އެމް.ވީ ނަވިއޯސް އަމަރިލިސް" ނަމަކަށް ކިޔާ ކާގޯ ބޯޓު ކ.ރަސްފަރި ފަރަށް އެރުމާއި ގުޅިގެން އެންވަޔަރަމަންޓަލް ޕްރޮޓެކްޝަން އެޖެންސީން ކޮށްފައިވާ ޖޫރިމަނާ ދެއްކުމުގެ މައްސަލަަ ބޯޓުގެ ވެރިފަރާތުން އެންމަވަޔަރަމަންޓް މިނިސްޓަރ އާމިނަތު ޝައުނާއަށް އިސްތިއުނާފް ކުރުމާ ގުޅިގެން މިނިސްޓަރ އެ މައްސަލަ ބައްލަވައި އީޕީއޭގެ ނިންމުން ބަދަލުކުރަން އަންގަންޖެހޭ ތަނެއް ނެތްކަމަށް އެންގުމާ ގުޅިގެން ބޯޓުގެ ވެރިފަރާތުން އެ ފައިސާ ދިވެހި ސަރުކާރަށް ދައްކާފައިވާކަމަށެވެ.\nމިގޮތުން ބޯޓުގެ ވެރިފަރާތާއެކު އެންވަޔަރަމަންޓް މިނިސްޓްރީއާއި ފިނޭންސް މިނިސްޓްރީއާއި ޓްރާންސްޕޯޓް އޮތޯރިޓީން ކުރި މަޝްވަރާތަކަށްފަހު ޖޫރިމަނާ ފައިސާއާއި ރަސްފަރިފަރަށް ގެއްލުން ލިބުނު ސަރަޙައްދު ކުރިން އޮތްގޮތަށް އިޢާދަކުރުމަށް ކުރަންޖެހޭ މަސައްކަތައް ބޭނުންވާ ފައިސާ ހިމެނޭގޮތަށް ޖުމުލަ 10 މިލިޔަން އެމެރިކާ ޑޮލަރު ނުވަތަ 154.2 މިލިޔަން ރުފިޔާ މޯލްޑިވްސް މަނިޓރަީ އޮތޯރިޓީގައި އޮންނަ ޕަބްލިކް ބޭންކް އެކައުންޓަށް ވަނީ ޖަމާކޮށްފައެވެ.\nމިއީ ތިމާވެށީގެ ޤާނޫނުގެ ދަށުން ކުރި ޖޫރިމަނާއަކުން ދައުލަތަށް އެންމެ ގިނަ އަދަދެއްގެ ފައިސާ މިހާތަނަށް ހޯދި ފަހަރުކަމަށް މިނިސްޓްރީން ވިދާޅުވެއެވެ. އަދި ތިމާވެއްޓަށް ލިބުނު ގެއްލުމެއް ރަނގަޅު ކުރުމުގެ މަސައްކަތަށް ޚަރުދަނާކުރުމަށް ޝަރުތުކޮށް މިފަދަ ގެއްލުންތައް ދިރާސާކޮށް ބެލުމުގެ ޤާބިލުކަން އީޕީއޭގައި އިތުރުކުރުމުގެ ގޮތުން މި ދާއިރާއިން ފަންނީ އެހީތެރިަކަން ފޯރުކޮށްދިނުމަށްވެސް ބޯޓުގެ ވެރިފަރާތުން އެއްބަސްވެފައިވާކަމަށް މިނިސްޓްރީން ވިދާޅުވެއެވެ.\nސަރުކާރާއި ބޯޓުގެ ވެރިފަރާތާއެކު އެއްބަސްވި ގޮތަށް ފައިސާ ދައްކާފައިވާތީ އެ ބޯޓު ރާއްޖެއިން ފުރައިގެން ދިއުމުގެ ހުއްދަ ދިނުމަށް ސަރުކާރުން މިހާރު ވަނީ ނިންމާފައެވެ. ބޯޓު އެރި ފަރަކީ 1995އިން ފެށިގެން ހިމާޔަތްކޮށްފައިވާ ފަރެކެވެ. މާލެ އަތޮޅުގައި އޮންނަ ތިމާވެށީގެ ގޮތުން އެންމެ މުހިއްމު އެއް ސަރަހައްދުވެސްމެއެވެ.\nއޮގަސްޓް މަހުގެ 19ވަނަ ދުވަހު 13:00ގައި ފަރަށް އަރާފައިވާ ބޯޓު، ރަސްމީކޮށް ސަރުކާރުގެ މުއައްސަސާތަކަށް ބޯޓުގެ ވެރިފަރާތުން ރިޕޯޓުކޮށްފައި ވަނީ އެ ދުވަހުގެ ރޭ 21:00 ގައެވެ. ބޯޓުގެ ވެރި ފަރާތުގެ ކުރިން، ރަސްފަރި ބެލެހެއްޓުމުގެ ޒިންމާ އަދާކުރާ މުވާސަލާތީ ކުންފުނި ކަމަށްވާ ދިރާގުން ވަނީ އީޕީއޭއަށް މި މައްސަލަ ރިޕޯޓުކޮށްފައެވެ.


އާ އަހަރެއް ފެއްޓޭ އިރު... | ޢަޤީދާ | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ޢަޤީދާ އާ އަހަރެއް ފެއްޓޭ އިރު...\nއާ އަހަރެއް ފެއްޓޭ އިރު...\n01 ޑިސެމްބަރު 2005\nމި އަދު އަހެމެން މި ވަނީ ހިޖުރީ އަހަރަކަށް އަލްވަދާޢު ކިޔާފައެވެ. މި އާއެކު އަހަރެމެންގެ ޙަޔާތުގެ ޞަފްޙާތަކުގެ ތެރެއިން ޞަފްޙާއެއްވެސް ލައްޕައިފީމެވެ. ނަމަވެސް، ލެއްޕުނު މި ޞަފްޙާގައި ވަނީ ކޮން އެއްޗެއް ކަމެއް އަހަރެމެންގެ ތެރެއިން ގިނަ ބަޔަކަށް ނޭނގެއެވެ. ހަނދާނެއްވެސް ނެތެވެ. ހަނދާން ކުރަންވެސް ހަނދާންނެތެވެ. އެ ޞަފްޙާގައި ވަނީ އަހަރެމެން ކުޅަ ނުބައި ޢަމަލުން ކަޅުވެފައި ހެއްޔެވެ؟ ނުވަތަ ކުޅަ ހެޔޮކަންތަކުން އެ ޞަފްޙާ ވަނީ ހުދު އޮފޮދާރުވެފަ ހެއްޔެވެ؟\nވިސްނޭ މުސްލިމަކީ އޭނާގެ ޙަޔާތުގައި ކުރެވޭ ކަންތަކާ މެދު ފިކުރުކޮށް، ދޭތެރެ ދޭތެރެއިން އޭނާގެ ޙަޔާތުގެ މިސްރާބު ދަނީ ރަނގަޅު ދިމާލަކަށް ތޯ ވިސްނާލާ މީހާއެވެ. އަދި މިއަށް ފަހު ނުބައިކޮށް ކަމެއް ކުރެވޭނަމަ އެކަމެއް ރަނގަޅު ކޮށް، ފާފައެއް ކުރެވޭނަމަ އެ ފާފަ ކުރުން ހުއްޓާލާ ތައުބާވެ، ޞާލިޙު ޢަމަލު ކުރާ މީހާއަކީ ޔަޤީނުންވެސް ދިންނެވުން ލިބޭނެ މީހެކެވެ.\nމިއަދަކީ، އީމާން ކަމުން ފުރިގެންވާ، ގަޑީގާއި ނަމާދު އަދާ ކުރާ، އެންމެހާ ޙަރާމް ކަންތަކުން ދުރުހެލިވެގެންވާ، މީހުންނަށް ޣީބަ ނުބުނާ ދެބެ ނުއޮޑުވާ، ތަޤުވާވެރި ޙަޔާތެއް ފައްޓަން ޢަޒުމު ކަނޑައަޅަން ވަރަށްވެސް ރަނގަޅު ދުވަހެކެވެ. މި ދިޔަ ރޯދަ މަހު މި މަޤުޞަދު ޙާޞިލު ނުކުރެވުނު މީހުންނަށް ހިޖުރީ މި އާ އަހަރަކީ، އާ ފެއްޓުމަކުން ފައްޓައިގަންނަން ރަނގަޅު ވަގުތެކެވެ.\nއިންސާނުންގެ ނަފުސަކީ ވަރަށްވެސް އަވަހަށް ބަދަލުވެގެން ދާ އެއްޗެކެވެ. ވަރަށް ގިނަ ފަހަރަށް އަހަރެމެންގެ ނަފުސު ލެނބެން އުޅޭނީ ނުބައި ކަންތަކާ ދިމާލަށެވެ. ކުރާހިތްވާނީ މަނާ ކުރެވިފައިވާ ކަންތަކެވެ. ނަމަވެސް މިއީ އެންމެންގެ ވާހަކައެއް ނޫނެވެ. ތިރީގައިވާ އާޔަތުގެ ފަހުބައިން އެކަން އެނގެއެވެ. މާތް ﷲ ވަޙީ ކުރައްވާފައިވަނީ: إِنَّ النَّفْسَ لأمَّارَةٌ بِالسُّوءِ إِلاَّ مَا رَحِمَ رَبِّي\nމާނައަކީ : '' ހަމަ ކަށަވަރުން ނަފުސަކީ ތިމަންކަލޭގެފާނު ހައްދަވާ ބޮޑު ކުރެއްވި ރަސްކަލާނގެ ރަޙްމަތް ލައްވައިފިނަމަ މެނުވީ، ނުބައި ކަންތަކަށް އަބަދު އަމުރު ކޮށް ގަދައަޅާ އެއްޗެކެވެ.\nއިންސާނުންނަކީ ނޭނގިނަމަވެސް، ނުވަތަ އެނގިގެން ނަމަވެސް ފާފަ ކުރެވޭ ބައެކެވެ. ޙަޔާތުން ދުވަހަކަށް ފަހު ދުވަހެއް، މަހަކަށް ފަހު މަހެއް، އަހަރަކަށް ފަހު އަހަރެއް ވޭތުވަމުން ދާއިރު، އަމިއްލަ ނަފުސާމެދު ވިސްނާލާ، ހިސާބުކޮށްލުން އެއީ ވަރަށްވެސް މުހިއްމު ކަމެއްކަން ޔަޤީނެވެ. ތިމާގެ ޢުމުރު ފަނާ ކުރެވެނީ ﷲ ގެ ރުއްސެވުން ލިބޭ ގޮތަށްތޯ؟ ނުވަތަ އެ ޢުމުރާއި ޞިއްޙަތު، އަދި ޒުވާންކަން ވޭތު ކުރެވެނީ މާތް ﷲ އަށް އުރެދުމުގައިތޯ؟ ބަލައި ވިސްނާލުމަކީ ކޮންމެ މުސްލިމެއްގެ މައްޗަށްވެސް ލާޒިމުވެގެންވާ ކަމެކެވެ.\nއިމާމް ޣަޒާލީ ވިދާޅުވެފައި ވެއެވެ.''ދުވާލުގެ ފުރަތަމަކޮޅު، ހެޔޮކަންތައް ކުރުމަށާއި ޙައްޤު ގޮތުގައި ހުރުމަށް އަމިއްލަ ނަފުސަށް ވަޞިއްޔަތް ކުރާށެވެ. ހަމަ އެހެންމެ އެ ދުވަސް ނިމޭ އިރު އޭނާ ކުރި ހުރިހާ ކަމެއް ވަޒަންކޮށް ޙިސާބު ބަލާށެވެ. އެއީ ވިޔަފާރިވެރިންވެސް ކޮންމެ މަހަކު ނުވަތަ ކޮންމެ ހަފުތާއަކު ނުވަތަ ކޮންމެ ދުވަހެއް ނިންމާލާފައި އެ މީހުންގެ ވިޔަފާރީގެ ހިސާބުކިތާބު ބަލާ ފަދައިންނެވެ. ވިޔަފާރިވެރިން މިކަން ކުރަނީ އެ މީހުންގެ މުދަލާއި މެދު ބަހައްޓާ އަހައްމިއްޔަތެއްގެ ބޮޑު ކަމުންނެވެ. އަދި އެންމެ ރުފިޔާއެއްވެސް ގެއްލިގެން ހިނގައިދާނެތީ ބިރުގަންނާތީއެވެ.\nމިހެން މިކަން އޮތް އިރު، އަބަދާއި އަބަދުގެ ހިތާމައާއި ގެއްލުމުގެ ތެރެއަށް ވަންނަން ޖެހިދާފަދަ ނުރައްކަލެއް ކުރިމަތީގައި އޮތްވާ، އެ ގެއްލުމާއި ހަލާކުން ނަފުސު ސަލާމަތް ކުރަން ހަނދާން ނުހުންނަނީ ފަހެ ކީއްވެހެއްޔެވެ؟ މި ފަދަ ފަރުވާ ކުޑަ ކުރުމަކީ ޔަޤީނުންވެސް މީހާ ހުންނަ ޣާފިލުކަމަކާއި، ނަސީބު ކުޑަކަމުން ވާ ކަމެކެވެ. މި ދެ ކަމުން ސަލާމަތް ވުމަށް އެދި އަހަރެން ﷲގެ ކިބަފުޅުން ވާގި އެދެމެވެ. "\nޙިސާބުކުރުމުގެ މާނަ :\nއަމިއްލަ ނަފުސު ޙިސާބުކުރުމަކީ ކޮބައިހެއްޔެވެ؟ މި ކަން ސާފުކޮށް ދެއްވަމުން އަލްމާވަރްދީ ވިދާޅުވެފައިވެއެވެ. "އެއީ ދުވާލު ކުރެވޭ ކަންތަކުގެ ޙިސާބު ރޭގަނޑު ބެލުމެވެ. ކުރެވިފައި ހުރީ ރަނގަޅު ކަންތައްތަކެއް ނަމަ އެ ޞަފްޙާ ލައްޕާލުމެވެ. އަދި އެއީ ނުބައި ކަންތަކެއް ނަމަ، އެކަން އަލުން އިޞްލާޙު ކުރެވެން އޮތްނަމަ އިޞްލާޙު ކުރުމެވެ. އިޞްލާޙު ކުރެވެން ނެތްނަމަ މުސްތަޤްބަލުގައި އެފަދަ ކަންތަކުން މަނާވެގަތުމެވެ. "\nއިބްނުލް ޤައްޔިމް ވިދާޅުވެފައި ވެއެވެ. '' ނަފުސު ޙިސާބު ކުރުމަކީ، މީހާއަށް ކުރެވޭ ހެޔޮކަންތަކާއި ނުބައި ކަންތައް ވަކިކޮށް، ރަނގަޅުކަންތައް އެކުގައި ގެންދިއުމެވެ. އައި ނުބައި ކަންތައް ފަހަތަށް އެއްލާލުމެވެ. އެހެނީ އިންސާނާއަކީ އެއްގޮތަކަށްވެސް އެނބުރި ފަހަތަށް ނާންނާނެ ދަތުރުވެރިއެކެވެ. "\nޙިސާބުކުރުމުގެ މުހިއްމުކަން :\nއަމިއްލަ ނަފުސު ޙިސާބުކުރުމުގައި ވަރަށް ގިނަގުނަ ފައިދާތަކެއް ވެއެވެ. އެއީ\n1- އަމިއްލަ ނަފުސު ހިސާބު ނުކުރަންޏާ، އިންސާނާ އޭނާގެ ހަވާނަފުސަށް ލެނބި، ކުށްތަކާއި ފާފަތަކުގެ ކަނޑަކަށް ގެނބިގެން ދިއުމުގެ ބިރު ވަރަށްވެސް ބޮޑެވެ. ފާފައެއް ކުރެވުނަސް ކުރެވުނީ ފާފައެއްކަންވެސް މިފަދަ މީހަކަށް ނޭނގޭނެއެވެ. އަދި ތައުބާވާނަމޭ ވެސް ހިތަކަށް ނާރާނެއެވެ. ކުރެވޭ ފާފައަށް ޢަޛާބު ލިބޭނެ ކަމާއި، ތިމާ ކުރާ ކޮންމެ ކަމަކީ މަސްއޫލުވާން ޖެހޭނެ ކަމެއްކަން ، އަމިއްލަ ނަފުސު ހިސާބު ނުކުރާ މީހަކަށް ނޭނގޭނެއެވެ. ނަފުސު ހިސާބު ނުކުރާ މީހަކީ އާޚިރަތް މަތިން ހަނދާންވާނެ މީހެއް ނޫނެވެ. މާތް ﷲ ވަޙީ ކުރައްވާފައިވަނީ :\nإِنَّهُمْ كَانُوا لاَ يَرْجُونَ حِسَابًا\nމާނައަކީ : " ހަމަކަށަވަރުން ހިސާބު ބެއްލެވުމަކަށް ނުބަލާ ކަމުގައި އެބައި މީހުން ވިއެވެ." (ސޫރަތުއް ނަބައު-27 )\n2- ނަފުސު ހިސާބު ކުރުމަކީ އެއީ ތިމާގެ ކިބައިގައި ހުންނަ އުނި ސިފަތައް ދެނެގަނެވޭނެ ކަމެކެވެ. ތިމާގެ ކިބައިގައި ހުންނަ އުނިސިފަ އެނގިފައި ހުންނަ މީހާއަށް އޭނާގެ ނުފުސަށް އެކަށީގެންވާ ދަރަޖަ ދޭން އެނގޭނެއެވެ. ވީމާ މިފަދަ މީހަކު ކިބުރުވެރިވެ، ތިމަންނަ އަކީ މާ ޞާލިޙް އަޅުވެރިއެކޭ ކިޔައި އެހެން މީހުންގެ ޢައިބުތައް ހޯދައި މީހުންނަށް ފާޑު ކިޔަމުން ނުހިނގާނެއެވެ. އަދި މިފަދަ މީހެއް، ކިތަންމެ ކުޑަ ފާފައެއްވެސް އެއީ ކުޑަ ފާފައެއް ކަމުގައި ނުދެކޭނެއެވެ.\n3- ނަފުނު ހިސާބު ކުރުމުން ލިބޭ އަނެއް ފައިދާއަކީ، ﷲ އޭނާއަށް ދެއްވާފައިވާ ނިޢްމަތުގެ ބޮޑުކަން ހަނދާންވުމެވެ. ނަފުސު ހިސާބު ކުރާ މީހާ އޭނާއަށް ކުރެވޭ ކަންތައްތަކަށް ބަލައި ވިސްނާލުމުން، ﷲ ދެއްވި ގުނައި ޢަދަދު ނުކުރެވޭހާ ނިޢްމަތްތަކުގެ ކުރިމަތީގައި އޭނާގެ ވާޖިބުތަކަށް ކުރެވޭ ފަރުވާ ކުޑަކަން ހާމަވެއެވެ. މިހިނދު އޭނާގެ ސަލާމަތް އޮތީ މާތް ﷲގެ ރަޙްމަތްފުޅުން ކަމާއި އެކަލާނގެ އޯގާތެރިވަންތަކަމުގެ ބޮޑުކަމުން ކަން ހިތަށް ވަދެއެވެ. ފަހެ، ކުރާ ކޮންމެ ފާފައަކަށް ވަގުތުން ޢަޛާބު ދެއްވާނަމަ، އެފަދަ ޢަޛާބެއް ނުލިބި އަހަރެމެންގެ ތެރޭގައި ތިބޭނީ ކިތައް މީހުން ހެއްޔެވެ؟\n4- ނަފުސު ހިސާބު ކުރުމަކީ މީހާގެ ނަފުސު ތަފާތު ކުނިބުނިން ސާާފުވެސް ކޮށްދޭ ކަމެކެވެ. ހަމަ އެހެންމެ މީހާގެ ކިބައިގައި ކަންކަމުގެ މަސްއޫލިއްޔަތު އުފުލުމުގެ އާދަ އަށަގަންނުވައިދޭ ކަމެކެވެ. އަދި އެއީ ކަމެއް ކުރުމުގެ ކުރިން އެކަމުގެ ދެކޮޅުބަލައި ވަޒަންކުރަން ދަސްކޮށްދޭ ކަމެކެވެ.\n6- ނަފުސު ހިސާބު ނުކުރުމުގެ ނުރައްކާތެރިކަން ބަޔާން ކޮށްދެއްވަމުން އިބްނުލް ޤައްޔިމް ވިދާޅުވެފައިވެއެވެ. " މުކައްލަފް މީހާއަށް އޮތް އެންމެ ބޮޑު ނުރައްކަލަކީ ނަފުސު ހިސާބުކުރުން ދޫކޮށްލުމެވެ. އަދި އެއްވެސް ހިފެހެއްޓުމެއް ނެތި ބޭނުންހާ ކަމެއްކުރަން މީހާގެ ހަވާނަފުސުގެ ލަގަން ދޫކޮށްލުމެވެ. އަދި އެއްވެސް ކަމަކީ މާކަ ބޮޑު ކަމެއްކަމުގައި ނުދެކުމެވެ. ފަހެ މިފަދަ މީހާގެ ނިމިދިއުން އޮތީ ހަލާކުގެ ތެރެއަށެވެ. ތިމާއަށް ތިމާފެނިފައި ތިބޭ މީހުންނަށް ވަނީ މިކަހަލަ ގޮތެކެވެ. އެ މީހުން ކަންކަމުގެ ނިމުން އޮތްގޮތް ނުބަލާ ލޯ މަރާލައެވެ. އެކަމެއް ވާ ގޮތަކަށް ވާން ދޫކޮށްލައެވެ. އަދި މާތްﷲގެ ކިބަފުޅުން މާފު ލިބޭނެކަމަށް ބަލައި އެއަށް އިއުތިމާދުވެއެވެ. މިފަދައިން ކަންތައް ކޮށްފި މީހަކަށް ވަރަށް ފަސޭހައިން އިތުރު ފާފަތަކުގެ ތެރެއަށް ފުންމާލެވެއެވެ. އަދި ކުރެވޭ ފާފައަކީ އެއީ މާ ބޮޑު ކަމެއްކަމަށް ނުދެކޭނެއެވެ. އަދި އެ ފާފައާއި ދުރަށް ދިއުން އޭނާއަށް ވާނީ ދަތި އުނދަގޫ ކަމަކަށެވެ. "\nހިސާބު ކުރުމާއި ބެހޭގޮތުން އައިސްފައިވާ ބަސްފުޅުތައް :\nމާތް ﷲ ވަޙީ ކުރައްވަނީ :يَا أَيُّهَا الَّذِينَ آمَنُوا اتَّقُوا اللهَ وَلْتَنْظُرْ نَفْسٌ مَّا قَدَّمَتْ لِغَدٍ وَاتَّقُوا اللهَ إِنَّ اللهَ خَبِيرٌ بِمَا تَعْمَلُونَ\nމާނައަކީ : " އޭ އީމާންވެއްޖެ މީސްތަކުންނެވެ. ﷲ އަށް ބިރުވެތި ވުން މަތީ، ދެމި ތިބޭ ހުށިކަމެވެ. އަދި ކޮންމެ ނަފުސެއް މެ މާދަމާއަށްޓަކައި ކޮށްފައިވާ ޢަމަލުތަކުގެ މައްޗަށް، ވިސްނައި ނަޒަރު ހިންގާހުށި ކަމެވެ. އަދި ތަކުރާރުކޮށް އަންގަމެވެ. ﷲ އަށް ބިރުވެތި ވުން މަތީ، ދެމި ތިބޭ ހުށިކަމެވެ. ހަމަ ކަށަވަރުން ކަލޭމެން ކުރާ ކަންތައް ﷲ އަށް އެނގިވޮޑިގަންނަވަތެވެ. " ( ސޫރަތުލް ޙަޝްރު 18)\nސޫރަތުލް ޤިޔާމާގެ2ވަނަ އާޔަތުގައި މާތް ﷲ ވަޙީ ކުރައްވާފައިވެއެވެ:وَلاَ أُقْسِمُ بِالنَّفْسِ اللَّوَّامَةِ\nމާނައަކީ :" އަދި ނޫނެކެވެ. ހަމަ ކަށަވަރުން މަލާމާތާއި ނުރުހުމުގެ ބަސް ރައްދު ކުރާ ނަފްސު ގަންދެއްވާ ތިމަންރަސްކަލާނގެ ހުވާގެ ބަސްފުޅު ވަޙީ ކުރައްވަމެވެ." ( ސޫރަތުލް ޤިޔާމާ-2)\nމި އާޔަތް ތަފްސީރު ކުރައްވަމުން ޙަސަނުލް ބަޞްރީ ވިދާޅުވެފައިވެއެވެ. " މުއުމިނާ އޭނާގެ ނަފްސަށް ނުރުހުމުގެ ބަސް ރައްދު ކުރާނެއެވެ. ތިމަންނަ ބުނި ވާހަކައިގެ ބޭނުމަކީ ކޮބައިތޯ ހިތާ ސުވާލު ކުރާނެއެވެ. ތިމަންނައަށް ޙަރާމް އެއްޗެއް ކެވުނުތޯ ހިތާ ސުވާލު ކުރާނެއެވެ. ޙަރާމް އެއްޗެއް ބޮވުނުތޯ ހިތާ ސުވާލު ކުރާނެއެވެ. އެކަމަކު ކާފިރު މީހާ އޭނާގެ ނަފްސަށް ނުރުހުމުގެ އެއްވެސް ބަހެއް ނުބުނެ އޭނާގެ މަގުގައި ކުރިއަށް ދާނެއެވެ. "\nއޮޅުމަކުން ނުވަތަ ފަރުވާކުޑަ ކަމުން ގޯހެއް ހެދުނީމާ، ނަފުސު ހިސާބުކޮށް ރަނގަޅުމަގަށް އެނބުރި އަންނަ މީހުން ސިފަ ކުރައްވަމުން މާތް ﷲ ވަޙީ ކުރައްވަނީ:إِنَّ الَّذِينَ اتَّقَوْا إِذَا مَسَّهُمْ طَائِفٌ مِّنَ الشَّيْطَانِ تَذَكَّرُوا فَإِذَا هُم مُّبْصِرُونَ\nމާނައަކީ : '' ހަމަ ކަށަވަރުން ތަޤުވާވެރި ވީ މީހުން، ޝައިޠާނާގެ ފަރާތުން އަންނަ އައުމެއް އައިސް އެބައި މީހުންނާއި ކުރިމަތި ވާހިނދު، ﷲ ހަނދުމަކުރެއެވެ. އެހިނދު އެބައި މީހުންނަށް ރަނގަޅު ގޮތް ފެނެއެވެ. " ( ސޫރަތުލް އަޢްރާފް-201)\nޢުމަރުގެފާނު ވިދާޅުވެފައިވެއެވެ. '' ކަލޭމެންގެ ހިސާބު ބެއްލެވުމުގެ ކުރިން ނަފުސު ހިސާބު ކުރާށެވެ. އަދި ކަލޭމެންގެ ޢަމަލުތައް މީޒާން ކުރެއްވުމުގެ ކުރިން، ޢަމަލުތައް މީޒާން ކުރާށެވެ."\nމުއުމިން އަޅާ ސިފަ ކުރައްވަމުން ޙަސަނުލް ބަޞްރީ ވިދާޅުވެފައިވެއެވެ. '' މުއުމިނާ އޭނާގެ ނަފުސު ހިސާބު ކުރާނެއެވެ. ހަމަކަށަވަރުންވެސް ދުނިޔޭގައި ނަފުސު ހިސާބު ކުރާ ބައެއްގެ ހިސާބު އާޚިރަތުގައި ލުއިވާނެއެވެ. އާޚިރަތުގައި ހިސާބު ބަރު ވަނީ، ދުނިޔޭގައި އެކަން ނުކުރާ މީހުންނަށެވެ. "\nހިސާބު ކުރުމުގެ ވައްތަރުތައް :\n1- އަޅުކަންތައް ކުރުމުގައި ކޮށްލެވޭ ފަރުވާ ކުޑަ ކުރުމާމެދު ހިސާބުކުރުން. އެ ގޮތަކީ ތިމާގެ މައްޗަށް ފަރުޟުކުރެވިފައިވާ އަޅުކަންތައް ކުރުމަށްފަހު އެކަންތައް ކުރެވެނީ ކީރިތި ރަސޫލާ އެންގެވި ގޮތަށްތޯ ވިސްނުމެވެ. މިސާލަކަށް ތިމަންނަ ނަމާދު މި ކުރަނީ ހަމަ ޙަޤީޤަތުގައިވެސް ސުންނަތާއި އެއް ގޮތަށްތޯ ވިސްނާލުމެވެ. ސަޖިދަ ކުރެވެނީ ރަސޫލާ އެންގެވި ގޮތަށްތޯ ވިސްނާލުމެވެ. ނަމާދު ކުރަނީ ޙަރާމް އެއްޗެއް ކައިގެން ހުރެ ނޫންކަން ޔަޤީން ކުރުމެވެ. މިކަހަލަ މިސާލުތައް ބައިވަރެވެ. ދެން އެއްވެސް އަޅުކަމެއް ކުރުމުގައި އުނިކަމެއް ކުރެވޭ ކަން ހާމަވެއްޖެނަމަ، ސުންނަތް އަޅުކަންތައް ކޮށް ފަރުޟު އަޅުކަން ފުރިހަމަ ކުރާށެވެ.\n2- ކޮންމެ ކަމެއްވެސް ކުރުމުގެ ކުރިން ހިސާބުކުރުން . މީގެ މާނައަކީ ކުރިމަތީގައި ކުރަން ޖެހޭ ކަމެއް އޮތިއްޔާ އެކަން ކުރުމުން ތިމާއަށް ދުނިޔެއާއި އާޚިރަތުގައި މަންފާއެއް ކުރާނެތޯ ވިސްނާލުމެވެ. މަންފާއެއް އޮތިއްޔާ ކޮށްފައި ނެތިއްޔާ އެކަން ދޫކޮށްލުމެވެ. އަދި ކަމެއް ކުރުމުގެ ކުރިން އެކަމެއްގެ ގެއްލުމާއި ފާއިދާ ވަޒަންކޮށް މަޞްލަހަތު ހުރިގޮތަކަށް ކަންތައްތައް ކުރުމެވެ.\n3- ފާފައެއް ކުރެވުމަށް ފަހު ހިސާބުކުރުން . ކުށުން މަޢްޞޫމް އިންސާނުންނަކީ ހަމަ އެކަނި ރަސޫލުބޭކަލުންނާއި ނަބީ ބޭކަލުންނެވެ. އެ ނުން ކޮންމެ މީހަކީވެސް ފާފާ ކުރެވޭނެ މީހެކެވެ. ދިންނެވުން ލިބޭ މީހާއަކީ ފާފާއެއް ކުރެވުނީމާ އަމިއްލަ ނަފުސު ހިސާބުކޮށް އަވަހަށް އެކަމުން ތައުބާވެ އިސްލާހު ވާ މީހާއެވެ. ފާފަ ކުރެވެނީ ޝައިތާނާގެ ވަސްވާހުގެ ސަބަބުންނެވެ. ޝައިޠާނާއަށް ހެއްލެނީ ހަވާ ނަފުސަށް ހެއްލުނީމައެވެ.\nފާފައެއް ކުރެވުމަށްފަހި ، އަބަދުވެސް ޝައިޠާނާ އަހަރެމެންނަށް ދައްކައިދޭނީ އެއީ ވަރަށް ކުޑަ ފާފައެއް ކަމަށެވެ. ނަމަވެސް ހަނދާން ބަހައްޓަން ޖެހެނީ ފާފަ އަކީ ކިތަންމެ ކުޑަ ފާފައަކަސް، އެ ފާފަ ކުރުމުގެ ސަބަބުން ނުކިޔަމަންތެރި ވެވުނީ، އުޑުތަކާއި ބިންތަކުގެ ވެރި ރަސްކަލާނގެ އަށް ކަމެވެ. ތިމާ ހެއްދެވި އިލާހަށް ކަމެވެ. ވީމާ ފާފައެއްގެ ކުޑަ ބޮޑު މިން ނުބަލައި ނުކިޔަމަންތެރިވެވޭ ކަލާނގެ ގެ މަތިވެރިވަންތަކަން ހަނދާން ކުރާށެވެ.\nإِنَّ النَّفْسَ لأمَّارَةٌ بِالسُّوءِ إِلاَّ مَا رَحِمَ رَبِّي


Sanchez Anehkaa Ves Aniyaa Vejje. United Ah Bolu Rihumeh! - Vaguthu\nސަންޗޭޒް އަނެއްކާވެސް އަނިޔާ ވެއްޖެ. ޔުނައިޓެޑަށް ބޮލު ރިހުމެއް!\nއަނިޔާ ވުމާއި ގުޅިގެން ސަންޗޭޒް ދަނޑުމަތީ އިށީނދެލައިގެން އިންނަނީ\nމެންޗެސްޓާ ޔުނައިޓެޑަށް ކުޅެމުން އަންނަ ޗިލީގެ ފޯވާޑް އެލެކްސިސް ސަންޗޭޒް އަނެއްކާވެސް އަނިޔާއާ ކުރިމަތިލާން ޖެހި ޔުނައިޓެޑުގެ އިސް ވެރިންގެ ބޮލުގެ ރިހުމާއި ހާސްކަން އިތުރު ވެއްޖެއެވެ.\nނިމިދިޔަ ކޮޕާ އެމެރިކާ ފުޓްބޯޅަ މުބާރާތުގެ3ވަނަ ހޮވުމަށް އާޖެންޓީނާ އާއި ބައްދަލު ކުރި މެޗުގެ 17 ވަނަ މިނެޓުގައި ސަންޗޭޒް އަށް އަނިޔާ ވެފައި ވަނީ އޭނާގެ ފަލަމަސް ގަނޑު އިރައިގެން ގޮސްގެންނެވެ. 2-1 ލަނޑުން ޗިލީ ބަލިވި އެ މެޗުގައި ސަންޗޭޒް އަނިޔާ ވުމާއި ގުޅިގެން ފެށޭ ސީޒަނަށް ތައްޔާރު ވުމުގެ ގޮތުން ޔުނައިޓެޑުން ބާއްވާ ޕްރީ ސީޒަން ޓުއާގައި އޭނާ އަށް ބައިވެރި ނުވެވޭނެ ކަމަށް އެ ކްލަބުން ވަނީ ހާމަ ކޮށްފައެވެ.\nމެންޗެސްޓާ ޔުނައިޓެޑުގެ ތަރި ޕައުލް ޕޮގްބާވެސް އެ ކްލަބު ދޫކޮށްލަން ބޭނުންވާކަން ހާމަ ކޮށްފައިވާ މި ދަނޑިވަޅުގައި ފެށޭ ސީޒަނުގައި ސަންޗޭޒް ވެސް ނެތް ނަމަ އެ އުނިކަން އެ ކްލަބުގެ ކުޅުމުން ފެނިގެން ދާނޭ ކަމާއި މެދު ޝައްކެއް ނެތެވެ.\nފާއިތުވެދިޔަ ސީޒަނުގައި ތަފާތު4އަނިޔާ އެއްގެ ސަބަބުން ގިނަ ދުވަސްތަކެއް ކުޅުމާއި ދުރުގައި ހުރި ސަންޗޭޒްއަށް ހަފްތާ އެއްގެ މައްޗައް 350،000 ޕައުންޑް ޔުނައިޓެޑުން ދޭން ޖެހޭ އިރު ނިމުނު ސީޒަނުގައި 27 މެޗުން އޭނާ އަށް ކާމިޔާބު ކުރެވިފައި ވަނީ އެންމެ2ގޯލެވެ.\nޔުނައިޓެޑުން އެންމެ ބޮޑު މުސާރަ އެއް ދެމުން އަންނަނީ ސަންޗޭޒް އަށް ކަމުގައި ވާއިރު ފެށޭ ސީޒަނުގައި އެ ކްލަބުން ކުޅޭ ފުރަތަމަ މެޗުގައި ބައްދަލު ކުރަން ހަމަޖެހިފައި ވަނީ ޗެލްސީ އާއެވެ. އޯގަސްޓް 11ގައި ޔުނައިޓެޑުގެ އަމިއްލަ ދަނޑުގައި ކުޅޭ އެ މެޗުން ސަންޗޭޒް ފެންނާނޭ ކަމާއި މެދު މިހާރު ވަނީ ސުވާލު އުފެދިފައެވެ.\nއޯލްޑް ޓްރަފޯޑް އިން ބޭރުގައި ޔުނައިޓެޑުން މޮޅެއް ނުލިބި ދިހަ މެޗު ހަމަވެއްޖެ


Dhaulathuge aamdhanee ah 446 million dollar ge gellun vaane: raees\nއިންޑިއާގެ ބޮޑުވަޒީރު ނަރެންދުރާ މޯދީގެ އިސްނެންގެވުމަކަށް، ސާކްގެ އަށް ގައުމުގެ ވެރިން މިއަދު ފެއްޓެވި ވީޑިއޯ ކޮންފަރެންސްގައި ރައީސް ސޯލިހު މިއަދު ބައިވެރިވެވަޑައިގަންނަވަނީ. -- ފޮޓޯ: ރައީސް އޮފީސް\nކޮރޯނާ ވައިރަހާ ގުޅިގެން ޓޫރިޒަމަށް ކުރަމުންދާ ނޭދެވޭ އަސަރުތަކުގެ ސަބަބުން ދައުލަތަށް މި އަހަރު ލިބޭ އާމްދަނީގެ ތެރެއިން 135.9 މިލިޔަން ޑޮލަރު އާއި 446.6 މިލިޔަން ޑޮލަރު އާ ދެމެދުގެ އަދަދަކަށް ގެއްލުވާނެ ކަމަށް ލަފާ ކުރެވޭ ކަމަށް ރައީސް އިބްރާހީމް މުހައްމަދު ސޯލިހު މިއަދު ވިދާޅުވެއްޖެ އެވެ.\nއެމަނިކުފާނު ވިދާޅުވި ގޮތުގައި ޓޫރިޒަމަށް އަންނަ ކޮންމެ ހީނަރު ކަމަކުން ރާއްޖޭގެ އިގުތިސާދަށް ވަަރަށް ބޮޑެތި މައްސަލަތަކާ ކުރިމަތިވާނެ އެވެ. ޓޫރިޒަމުން ލިބޭ އާމްދަނީ އަކީ ރާއްޖޭގެ ޖީޑީޕީގެ ހަތަރުބައިކުޅަ އެއްބަޔަަށް ވުރެ ބޮޑު މިންވަރެއް ކަމަށާއި ރާއްްޖެ އަށް ލިބޭ ބޭރު ފައިސާގެ ތިންބައިކުޅަ ދެބައި ހިއްސާކުރަނީ ވެސް އެ އިންޑަސްޓްރީން ކަމަށް ރައީސް ފާހަގަކުރެއްވި އެވެ.\nވައިރަހުގެ އަސަރު އެންމެ ބޮޑަށް ކޮށްފައިވާ ގައުމުތަކުގެ ތެރޭގައި ހިމެނޭ ޗައިނާ އަދި އިޓަލީ އަކީ ރާއްޖެއަށް އެންމެ ގިނައިން ޓޫރިސްޓުން އަންނަ ދެ މާކެޓުކަން ފާހަގަކުރައްވަމުން ރައީސް ވިދާޅުވީ މިހާރު އާމްދަނީއަށް ކުރަމުންދާ ނޭދެވޭ އަސަރަށް ބަލާއިރު، 135.9 މިލިޔަން ޑޮލަރު އާއި 446.6 މިލިޔަން ޑޮލަރު އާ ދެމެދުގެ އަދަދަކަށް ގެއްލުވާނެ ކަމަށް ލަފާ ކުރެވޭ ކަމަށެވެ.\nރާއްޖެއަަށް ލިބޭ ބޭރު ފައިސާގެ އަދަދު މަދުވެއްޖެ ނަމަ ރާއްޖެއަށް ބޮޑެތި މައްސަލަތަކާ ކުރިމަތިވާނެ ކަމަށާއި އާމްދަނީ ދަށްވުމަކީ ކޮވިޑް-19 ހުއްޓުވަން ކުރާ މަސަައްކަތަށް ވެސް ހުަރަސްތައް އެޅޭނެ ކަމެއް ކަމަށް އެމަނިކުފާނު ވިދާޅުވި އެވެ.\nއޭގެ އިތުރުން، ރާއްޖޭގެ ޓޫރިޒަމަކީ ސާކް ސަރަހައްދުގެ އެހެން ގިނަ ގައުމުތަކަކާ ވިޔަފާރީގެ ގޮތުން ގުޅިފައިވާ އިންޑަސްޓްރީއަކަށް ވާތީ ރާއްޖެ އަށް މިއައި ދަތިކަމުގެ އަސަރު، ސާކް ގައުމުތަކަށް ވެސް ކުރާނެ ކަމަށް ރައީސް އިތުރަށް ވިދާޅުވި އެވެ.\n"އެހެންވީމާ ފުރިހަމަ އަދި ތަފްސީލީ ސަރަހައްދީ ޕްލޭނެއް އެކުލަވައިލަން [އިންޑިއާގެ] ބޮޑުވަޒީރު ނަރެންދުރާ މޯދީ ހުށަހަޅުއްވާފައިވާ ހުށަހެޅުއްވުމަށް އަޅުގަނޑު ފުރިހަމައަށް ތާއީދުކުރަން،" ރައީސް ވިދާޅުވި އެވެ.\nއެގޮތުން އެކުލަވައިލާ ސްޓްރެޓެޖީއެއްގައި މައިގަނޑު ތިން ކަމެއް ހިމަނަން އެމަނިކުފާނު ގޮވައިލެއްވި އެވެ. އެގޮތުން ހިމަނަން ޖެހޭ ފުރަތަމަ ކަމަކީ ސަރަހައްދީ ގައުމުތަކުގެ ސިއްހަތާ ބެހޭ އިދާރާތައް ގުޅިގެން މަސައްކަތްކޮށް، މައުލޫމާތު ބަދަލުކުރުމުގައި ހުރަހެއް ނެތްކަން ކަށަވަރުކުރުން ކަމަށާއި ދެވަނަ ކަމަކީ އިގުތިސާދީ ގޮތުން ކުރިމަތިވާ މައްސަލަތަކަށް ލުޔެއް ދިނުމުގެ ޕެކޭޖެއް އެކުލަވައިލުން ކަމަށް ރައީސް ވިދާޅުވި އެވެ.\n"ތިން ވަނަ ކަމެއްގެ ގޮތުން، ކޮވިޑް-19 އާ ހަނގުރާމަކުރުމުގެ ތަފްސީލީ ސްޓްރެޓެޖީއެއްގައި، ދިގުމުއްދަތުގެ ރިކަވަރީ ޕެކޭޖެއް ހިމެނެންވާނެ،" ރައީސް ވިދާޅުވި އެވެ.\nރައީސް އިބްރާހިމް މުހައްމަދު ސޯލިހު އިންޑިޔާގެ ބޮޑުވަޒީރު މޯދީ ދައުލަތުގެ އާމްދަނީ + އިގްތިސޯދު ދިވެހި އިންޑިއާގެ ގުޅުން ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު


Bangladesh in ves meehun etherevun manaa kohfi\nބަންގްލަދޭހުން މީހުން އެތެރެވުން ވެސް މަނާކޮށްފި\nކޮރޯނާ ވައިރަހަށް ތައްޔާރުވުމަށް ހިންގި ޑްރިލްގެ ތެރެއިން: ބަންގަލާދޭހުން ރާއްޖެއަށް މީހުން އައުން ވަނީ މަނާކޮށްފައި -- ފޮޓޯ: ހެލްތް މިނިސްޓްރީ\nފެތެރެމުންދާ ކޮރޯނާ ވައިރަސްއާ ގުޅިގެން ބަންގްލަދޭހުން އަންނަ މީހުން ރާއްޖެއަށް އެތެރެވުން ވަގުތީ ގޮތުން މަނާ ކޮށްފި އެވެ.\nސިވިލް އޭވިއޭޝަން މިނިސްޓްރީން މިއަދު ނެރުނު ސާކިޔުލާއެއްގައި ބުނީ، ކޮވިޑް-19 ގެ ނަން ދީފައިވާ ވައިރަހުން ރައްކާތެރިވުމުގެ ފިޔަވަޅެއްގެ ގޮތުން ފާއިތުވި 14 ދުވަހުގެ ތެރޭގައި ބަންގްލަދޭޝަށް ދަތުރު ކޮށްފައިވާ މީހަކު ރާއްޖެއަށް އެތެރެވުމާއި ޓްރާންސިޓްވުން ވެސް މާދަމާ އިން ފެށިގެން މިމަހުގެ 24 ވަނަ ދުވަހާ ހަމައަށް މަނާ ކޮށްފައިވާ ކަމަށެވެ.\nއޭގެ ތެރޭގައި ބޭރުގެ ހުރިހާ ފަސަންޖަރުންނާއި އެއާލައިން ކްރޫ ހިމެނޭ ކަމަށާއި، ނަމަވެސް ދިވެހިން އެކަމުން އިސްތިސްނާ ވާނެ ކަމަށެވެ.\nވައިރަސް ޖެހިފައިތިބި ތިން މީހަކު ބަންގްލަދޭޝުން ފެނިފައި ވަނީ އިއްޔެ އެވެ. އޭގެ ތެރެއިން ދެ މީހަކަށް ބަލި ޖެހިފައިވަނީ އިޓަލީގައި ޗުއްޓީ ހޭދަ ކުރުމަށްފަހު އެނބުރި ގައުމަށް ދިޔަ ފަހުން ކަމަށް ބަންގްލަދޭޝްގެ ސަރުކާރުން ވަނީ ބުނެފަ އެވެ.\nބަންގްލަދޭޝްގެ އިތުރުން ދެކުނު ކޮރެއާގެ ބައެއް ސަރަހައްދުތަކާއި، އިރާނާއި ޗައިނާ އިން މީހުން ރާއްޖެއަށް އެތެރެވުން ވެސް ސަރުކާރުން ވަނީ މީގެ ކުރިން ވަނީ މަނާކޮށްފަ އެވެ. ނަމަވެސް، ބަންގްލަދޭހާ ހިލާފަށް އެ ގައުމުތަކުން މީހުން އެތެރެވުން ހުއްޓުވާފައިވަނީ ވަކި މުއްދަތެއް ނެތް ގޮތަށެވެ.\nއެ ވައިރަހަށް ޕޮޒިޓިވްވި ހަތަރު މީހަކު ރާއްޖޭން ވެސް ފެނިފައި ވާއިރު، ވައިރަސް ވަނތް ދޮރު ބަންދުކުރަން ލަސްވި ކަމަށް ބުނެ ސަރުކާރަށް ވަނީ ފާޑުކިޔުންތައް ވެސް އަމާޒުވެފަ އެވެ.\nރާއްޖޭން ކޮރޯނާ ވައިރަސްއަށް ޕޮޒިޓިވް ވެފައި ވަނީ އއ. ބަތަލާ ރިސޯޓްގައި ތިބި ދެ ޓޫރިސްޓުންނަށާއި ޅ. ކުރެއްދޫ ރިސޯޓުގެ ދެ ބިދޭސީ މުވައްޒަފެކެވެ. އެ ދެ ރިސޯޓުން ވެސް މިހާރު އޮތީ މީހުން އެރުމާއި ފޭބުން ބަންދު ކޮށްފަ އެވެ. ކުރެއްދޫ ރިސޯޓްގައި 93 މީހަކު ރޫމް ކަރަންޓީނު ކޮށްފައިވާއިރު ބަތަލާގައި 11 މީހަކު ވަނީ ރޫމް ކަރަންޓީނު ކޮށްފައި ވެއެވެ.\nށ. ފޯކައިދޫގައި ހުރި ކުރެއްދޫ ރިސޯޓްގެ ދިވެހި މުވައްޒަފަކު ވެސް ވަނީ ކޮރޯނާ ވައިރަހަށް ޝައްކު ކުރެވޭތީ އޭނާ ކަރަންޓީނު ކުރުމަށް ފަރުކޮޅުފުއްޓަށް ގެންދިއުމުގެ މަސައްކަތް ފަށާފަ އެވެ. ފޯކައިދޫއަށް ދިވެހި މުވައްޒަފު ދިޔައީ އޭނާގެ ޗުއްޓީގަ އެވެ. އޭނާގެ ހާލަތު އެޗްޕީއޭއިން ދަނީ ކައިރިން ބަލަމުންނެވެ.\nބަންގްލަދޭޝް ވެލާނާ އިންޓަނޭޝަނަލް އެއާޕޯޓް މިނިސްޓްރީ އޮފް ޓްރާންސްޕޯޓް އެންޑް ސިވިލޭވިއޭޝަން + ކޮރޯނާ ވައިރަސް ކޮވިޑް-19 ފޯކައިދޫ\nކޮވިޑް: ފޯކައިދޫން 31، ދުވާފަރުން 28 ކޭސް\nއިންޑިއާ އާއި ބަންގްލަދޭޝްގެ އެހީއަށް އެދިއްޖެ


Thailand Gai Hunna Dhivehi Embassy Rasmeekoh Hulhuvaifi - Vaguthu\nތައިލެންޑުގައި ހުންނަ ދިވެހި އެމްބަސީ ރަސްމީކޮށް ހުޅުވައިފި\nތައިލެންޑްގައި ހުންނަ ދިވެހިރާއްޖޭގެ އެމްބަސީ ރަސްމީކޮށް ހުޅުވައިދެއްވަފިއެވެ.\nތައިލެންޑުގައި އެމްބަސީ ރަސްމީކޮށް ހުޅުއްވައިދެއްވީ މިނިސްޓަރ އޮފް ފޮރިން އެފެއަރޒް އަބްދުﷲ ޝާހިދެވެ. ފޮރިން މިނިސްޓްރީން ވިދާޅުވި ގޮތުގައި އެގައުމުގައި ދިވެހި އެމްބަސީ ހުޅުވިގެން ދިއުމަކީ ދެޤައުމުގެ ދެމެދުގައި އޮތް ގާތް ގުޅުން ބަދަހިވަމުންދާކަމުގެ ނިޝާނެކެވެ.\n"ބެންކޮކްގައި ހުޅުވުނު މިއެމްބަސީ މެދުވެރިކޮށް ދިވެހިރާއްޖޭގެ ޚާރިޖީ ސިޔާސަތު ޕްރޮމޯޓްކޮށް، ތައިލެންޑަށް ޒިޔާރަތްކުރާ އަދި އެޤައުމުގައި ދިރިއުޅޭ ދިވެހިންނަށް ފޯރުކޮށްދޭ ކޮންސިއުލަރ ޚިދުމަތް ފުޅާވެގެންދާނެއެވެ. އަދި ދެޤައުމުގެ ގުޅުން އިތުރަށް ބަދަހިކޮށް، ބައިނަލްއަޤްވާމީ މުޖްތަމައުގައި ދެޤައުމު ގުޅިގެން މަސައްކަތްކުރުމަށް އިތުރު ބާރަކަށް ވެގެންދާނެއެވެ. ތައިލެންޑްގައި ހުންނަ ދިވެހިރާއްޖޭގެ އެމްބަސީ ރަސްމީކޮށް ހުޅުވާފައި މިވަނީ ބައިނަލްއަޤްވާމީ މުޖްތަމައާއިއެކު އޮންނަ ގުޅުން އިތުރަށް ބަދަހިކުރުމަށް ސަރުކާރުން ގެންގުޅުއްވާ ސިޔާސަތުގެ ތެރެއިންނެވެ." ފޮރިން މިނިސްޓްރީން ވިދާޅުވިއެވެ.\nއެމްބަސީ ރަސްމީކޮށް ހުޅުވުމަށް ބޭއްވި ރަސްމިއްޔާތުގައި މިނިސްޓަރ ޝާހިދު ވަނީ އެކި ދާއިރާތަކުން ދިވެހިރާއްޖެއާއި ތައިލެންޑާއި ދެމެދު އޮންނަ ގުޅުން އިތުރަށް ބަދަހިވަމުން އަންނަކަން ފާހަގަކުރައްވާފައެވެ. އެގޮތުން ވިޔަފާރިއާއި އިންވެސްޓްމަންޓްގެ ދާއިރާއިންނާއި، ތައުލީމީ، އަސްކަރީ، އަދި ފަތުރުވެރިކަމުގެ ދާއިރާއިން ދެޤައުމުގެ ގުޅުން އިތުރަށް ބަދަހިވަމުން އަންނައިރު، ކުރިއަށް އޮތްތަނުގައި މިގުޅުންތައް އިތުރަށް ފުޅާވެގެންދާނެކަމަށް މިނިސްޓަރ ޝާހިދު ވިދާޅުވިއެވެ.\nމި ރަސްމިއްޔާތުގައި ތައިލެންޑްގައި ހުންނަ ދިވެހިރާއްޖޭގެ އެމްބަސީގެ ރަސްމީ ވެބްސައިޓްވެސް ވަނީ ލޯންޗްކޮށްފައެވެ.\nއޮކްޓޯބަރ 16, 2019 13:27\nޝާހިދު ވަރު ބޭފުޅަކު ނެތް މިވަގުތު ރާއްޖޭގެ ރައީސް ކަން ކުރައްވަން ވެސް އެންމެ ލާއިޤު އެއް ބޭފުޅަކީ މީ


Masverinn Baanaa Mas Nukirey Massala Hallu Nukoh Thibenee Masverin Nikamethi Koh Sarukaarah Salaan Jehumah Magufahi Kurumah - Sembe މަސްވެރިން ބާނާ މަސް ނުކިރޭ މައްސަލަ ހައްލު ނުކޮށް ތިބެނީ މަސްވެރިން ނިކަމެކޮށް ސަރުކާރަށް ސަލާންޖެހުމަށް މަގުފަހި ކުރަން – ސެމްބެ – Huvadhoo News Masverinn Baanaa Mas Nukirey Massala Hallu Nukoh Thibenee Masverin Nikamethi Koh Sarukaarah Salaan Jehumah Magufahi Kurumah - Sembe Huvadhoo News\nމަސްވެރިން ބާނާ މަސް ނުކިރޭ މައްސަލަ ހައްލު ނުކޮށް ތިބެނީ މަސްވެރިން ނިކަމެކޮށް ސަރުކާރަށް ސަލާންޖެހުމަށް މަގުފަހި ކުރަން – ސެމްބެ\nރައްޔިތުންގެ މަޖިލީހުގެ ފަރެސްމާތޮޑާ ދާއިރާގެ މެމްބަރު ހުސައިން މުހައްމަދު ލަތީފް (ސެމްބެ(\nމަސްވެރިން ބާނާ މަސް ގަތުމުގައި ދިމާވާ މައްސަލަތަކަކީ ތަކުރާރުކޮށް ދިމާވާ ކަމެއްކަން އެެނގިތިބެ އެމައްސަލަ ހައްލުނުކޮށް ތިބެނީ މަސްވެރިން ނިކަމެތި ކޮށް މަސްވެރިން ލައްވާ ސަރުކާރުގައި ސަލާން ޖެހުމަށް މަގުފަހި ކުރުމަށް ކަމުގައި ރައްޔިތުންގެ މަޖިލީހުގެ ފަރެސްމާތޮޑާ ދާއިރާގެ މެމްބަރު ހުސައިން މުހައްމަދު ލަތީފް (ސެމްބެ) ވިދާޅުވެއްޖެއެވެ.\nސެމްބެ މިހެން ވިދާޅުވީ, ދެކުނުގެ އަތޮޅުތަކަށް މަސްވެރިކަން ރަނގަޅުވެ މަސްވެރިން ބާނާ މަހުގެ އަދަދު އިތުރުވެ, އެއްފަހަރާއި ގިނަ އަދަދެއްގެ މަސްކިރުވަން އަންނަމުންދާތީ, މިފްކޯގެ ދެކުނުގެ ސެންޓަރުތަކަށް މަސްކިރާ މިންވަރު ކޮންޓްރޯލްކޮށްފައިވާތީއެވެ.\nއެގޮތުން ސެމްބެ ކުރެއްވި ޓުވީޓެއްގައި ވިދާޅުވީ, މަސްވެރިކަން ރަނގަޅުވާ ކޮންމެ ފަހަރަކު މިމައްސަލަ ދިމާވާކަން ސަރުކާރަށް އެނގިތިބެ ހައްލު ހޯދައި ނުދެނީ މަސްވެރިން ނިކަމެތިކޮށް ސަރުކާރަށް ސަލާންޖެހުމަށް މަގުފަހި ކުރުމަށް ކަމަށެވެ.\nމަސްވެރިންނަށް ދިމާވެފައިވާ މައްސަލަތައް ހައްލުކުރުމަށް3އަހަރު މަދެއް ނޫން. މިހާރުން މިހާރަށް މިމައްސަލަ ހައްލުކުރުމަށް ގޮވާލަން – ސެމްބެ ވިދާޅުވިއެވެ.\nސެމްބެ މިހެން ވިދާޅުވެފައިވާއިރު, މިފްކޯއިން މިއަދު ނެރުނު ނޫސް ބަޔާނެއްގައި ބުނެފައިވަނީ މިދުވަސްވަރު ދެކުނުގެ މަސްވެރިކަން އާދަޔާއި ޚިލާފަށް ރަނގަޅުވެ އެއްފަހަރާ ގިނަދޯނިފަހަރުތަކެއް ދެކުނުގެ ސެންޓަރުތަކާއި ބޯޓުފަހަރަށް މަސްކިރުވުމަށް އަންނަމުންދާތީ، މިފްކޯގެ ފްރީޒިން ކެޕޭސިޓީއަށް ވުރެން އިތުރަށް މަސް ލިބެމުން ދިއުމާއެކު މަސްކިރުވުމަށް ދަތިތަކެއް ދިމާވެފައިވާ ކަމަށެވެ.\nމިފްކޯއިން ހަމަކޮށްފައިވާ ގޮތުގައި މިމަހުގެ4ވަނަ ދުވަހުގައި 770 ޓަނު މަސް އަދި5ވަނަ ދުވަހު 620 ޓަނު މަސް ކިރުވުމަށް ސެންޓަރުތަކަށް އައިސްފައިވާ ކަމަށެވެ. އަދި އެވްރެޖްކޮށް ދޯންޏަކުން 12 ޓަނުގެ މަސް ބާނަމުން ދާއިރު ބޮޑެތި ދޯނިފަހަރުތަކުން 25 ޓަނާއި 60 ޓަނާއި ދޭތެރޭގެ ޢަދަދުތަކުން މަސްބާނާފައި ހުރި ކަމަށް މިފްކޯއިން ހާމަކުރެއެެވެ.\nހުސައިން މުހައްމަދު ލަތީފް


(8 ޖުލައި 2017 އާ ގުޅޭ)\n"އަށްދުވަސްފަހުން؟ އެންމެ ރަނގަޅު." ވަރުދާއަށް އަށްދުވަސްވެސް މާ ލަސްވީއެވެ. އެކަމަކު އެހެނެއް ނުބުނެއެވެ. އެކަން އެނގިއްޖެއްޔާ ނާޝިދު އޭނައާއި ދިމާކުރާނެވަރު ހިތަށް އަރާފައި ރަކިވެފައި މަޑުމަޑުން އިނީއެވެ.\nވަރުދާގެ ހިތުގައި އޮތް އެއްޗެއް ނޭނގުނު ނަމަވެސް އިވުނު ޖަވާބުން، ނާޝިދުވެސް ހިތްހަމެޖެހުމުގެ ފުން ނޭވާއެއް ލާފައި އިންގޮތް ބަދަލުކޮށްލިއެވެ. ކަނައަތުން ވަރުދާގެ ކޮނޑުގައި އަތުން ވަށާލާ ގަޔާއި ކައިރިކޮށްލިއެވެ. ވަގުތުގެ ހިމޭންކަމުގައި އެކުގައި ތިބުމަށް ދެމީހުންނަށް ލިބުނު ވަގުތުކޮޅު ހިތުގައި ބިންވަޅުނަގަން އިރުކޮޅަކު އެހެން އިނދެފައި، ވަރުދާގެ މޫނަށް އަނެއްކާވެސް ނާޝިދު ބަލާލިއެވެ. ވަރުދާ ލަދުގަންނަވަރަށް ބަލަމުން ދިޔައެވެ. ކޮންމެވެސް ބޮޑު ވާހަކައެއް ބުނަން އުޅޭހެން ވަރުދާއަށް ހީވިއެވެ.\n"އެކަމަކު ޝަރުޠެއް އެބައޮތް..." މެރީ ކުރުމާއި ބެހޭ ގޮތުން ނާޝިދު ބުނަން ބޭނުންވާ އިތުރު އެއްޗެއް އޮތްކަން އެނގުމުން ވަރުދާ ވީ އުފލެކެވެ.\n"ކޮން ޝަރުޠެއް.؟" ވަރުދާގެ ހިތުގައި ބޮޑު ޝައުޤެއް އުފެދުނެވެ. ނާޝިދު ކުރާ ކޮންމެ ޝަރުޠެއްވެސް ލޮލާއި ބޮލުން ވަރުދާ ގަބޫލެވެ.\n"މެރީކުރުމަށްފަހު ބުރުގާ އަޅަންވާނެ." ވަރުދާގެ ރީތި ދަތްދޮޅީގައި ހިފައި އިސްއުފުލުވަމުން ނާޝިދު އޭނަގެ ޝަރުޠު ހުށަހެޅިއެވެ.\n"އެޔޯ....؟" ވަރުދާއަށް ހައިރާންކަމެއް ލިބުނެވެ. އެއީ ނާޝިދު އެދިފާނެ ކަމެއްކަމަށް އެންމެ ފަހަރަކުވެސް ވަރުދާއަށް ލަފާކުރެވިފައިވެސް ނެތެވެ.\n"އެއީ.....؟ އަހަރެން ނޫން އެއްވެސް މީހަކަށް މިއިން ތަނެއް ފެންނާކަށް އަހަރެން ބޭނުމެއް ނޫން..." ނާޝިދު މިހެން ބުނިއިރު، ވަރުދާގެ ކޯތާފަތުން ފެށިގެން ދަތްދޮޅިއަށް، ދަތްދޮޅިން ފެށިގެން ކަރުގެ ދިގުމިނަށް، އަދި ކަރުދޮށުން ފެށިގެން ތިރިއަށް ނާޝިދުގެ އިނގިލިތަކުގެ ނުފުށުން މަޑު ފިރުމުމެއް ލިބެމުން ދިޔައެވެ. ކައިވެނި ނުކުރާއިރުވެސް، މިހާރުވެސް އެއީ ނާޝިދުގެ މިލްކެއް ފަދައިންނެވެ. ނާޝިދުގެ އެ އަތްތިލައިގައި ހިފައި ވަރުދާއަށް ހުއްޓުވުނީ އޭނަގެ ހެދުމުގެ ކަރުވަޅާއި ހަމައަށް ނާޝިދުގެ އަތުގެ އިނގިލިތައް ދިޔަ ވަގުތުއެވެ.\nޙަޔާތުގައި ދުވަހަކުވެސް ލަދުނުގަންނަ ވަރަށް ވަރުދާ ލަދުގަތެވެ. ނާޝިދުގެ އެ އަތްތިލައިގެ އިނގިލިތަކަށް އޭނަގެ އަމިއްލަ އިނގިލިތައް ވަރުދާ މަހާލީ ދެން އެފަދަ ޙަރަކާތެއް ކުރަން ނާޝިދުއަށް ފުރުޞަތު ނުދޭންވެގެންނެވެ. މިކަން ނާޝިދުއަށްވެސް އެނގުނެވެ. ލުއި ހީލުމަކުން ނާޝިދު ހީލިކަންވެސް ވަރުދާއަށް އެނގުނެވެ. ރަކިވެގެން ގޮސް ނާޝިދުގެ ކަނދުރާދަށަށް ވަރުދާއަށް ވަދެވުނީ ނާޝިދުގެ ލޮލުން އެވަގުތު ފެންނަން ހުރި އަސަރުގައި އޭނައަށްވެސް ޖެހެވިދާނެތީ ބިރުންނެވެ.\n"އެއްބަސްތަ؟" ވަރުދާގެ ބުރަކަށީގައިވަށާލެވިފައި އޮތް އަތަށް ނާޝިދު ބާރުކޮށްލިއެވެ.\n"ހޫމް....." ވަރުދާގެ ޖަވާބު މަޑުވެފައި ކުރެވެ. އެހެނަސް ވަރުދާގެ ހިތަށް ލިބިފައި ވަނީ ފަޚުރެކެވެ. މުޅި ނަފްސަށް ލިބިފައިވަނީ އާ ވައްތަރެއްގެ މީރުކަމެކެވެ. މީހެއްގެ މިލްކަކަށް އޭނަ ވާން އުޅޭކަމުގެ އަސަރު ވަރުދާއަށް އެ އެނގުނީ އަދި ހަމަ އަލަށެވެ.\nޢާއިލާއެއްގެ ލޯތްބާ ޙިމާޔަތަކީ އޭނަ ދަންނަ އެއްޗެއް ނޫނެވެ. މަންމައެއް ބައްޕައެއް އަދި ޢާއިލާ އެހެން މީހަކުވެސް އޭނަ ބޭނުންވެގެންނެއް ދުވަހަކުވެސް ނޫޅެއެވެ. އެނގެން ނެތް ސަބަބަކާހެދި އެ އެންމެންމެ އޭނާ ދުރުކޮށް އެއްލާލީއެވެ. އޭގެ ފަހުން ދެން އައިހާ ބަޔަކު ނެގީ އޭނަގެ ފައިދާއެވެ. މާތްކަލާނގެ އޭނައަށް ދެއްވި ސިފައެއްގެ ސަބަބުން، އޭނަ ފެންނަ ކޮންމެ ފިރިހެނަކު އާޝޯޚްވެފަ ބަލަހައްޓައިގެން ތިބީ އޭނައަށް ވި ހަމްދަރްދީއަކުން ނޫނެވެ. އެ އެންމެންވެސް ބޭނުންވީ އޭނަގެ ހަށިގަނޑެވެ. މިއަދު، ފުރަތަމަ ފަހަރަށް، ފިރިހެނަކު އޭނަ ޙިމާޔަތްކޮށްދޭނެ ކަމުގެ އިހްސާސް ވަރުދާއަށް އެނގިގެން ދިޔައެވެ.\n"ގުޑް ގާރލް....." ދާދިކައިރިން ދަތްދޮޅީގައި ޖެހިފައިހުރި ވަރުދާގެ ނިތްކުރީގައި ބޮސްދެމުން ނާޝިދު ބުނެލި މި ޖުމްލައާއެކު ވަރުދާގެ ލޮލަށް ކަރުނަ ޖަމާވިއެވެ. ތިމާދެކެ ލޯބިވާ، ތިމާއަށް ބޭނުންވާ މީހެއްގެ އަތުގެ ޙިމާޔަތާއި ރައްކާތެރިކަމަކީ ކޮންފަދަ މަތިވެރި އިހްސާސެއްކަން ވަރުދާއަށް އެނގެން ފެށުމުން ކުރި އަސަރެއްގެ ބޮޑުކަމުންނެވެ.\nޖުލައި މަހުގެ ބާރަ ވަނަ ދުވަހަށް އިރުއަރައިފިއެވެ. ހުޅުމާލޭގައި ހުންނަ ނާޝިދުއާއި އަންވަރު އުޅޭ ތިން ކޮޓަރީގެ އަގުބޮޑު އެޕާޓްމަންޓްގައި މިއަދު މީހުން ވަރަށް ގިނައެވެ. ހެނދުނު އަދިކިރިޔާ ހަޔެއް ޖެހިނަމަވެސް، އަޑުތައްވެސް ގަދައެވެ.\nހެނދުނުގެ އަވީގެ ފުރަތަމަ ދަޅައާއެކު ގިނަ މީހުން ހޭލައިފިއެވެ. މިވަގުތު އެގެއިން މަދުވަނީ ނާޝިދުއާއި ކުރިން އެގޭގައި އޮންނަ ހިމޭންކަމެވެ. ނާޝިދު ވީ ހެނދުނުގެ ކަސްރަތަށް ދުވެލަން ގޮހެވެ. ހިމޭންކަން ވަން ތަނެއްވެސް ނޭނގެއެވެ.\nނާޝިދުއާއި އަންވަރުގެ އިތުރުން އެގޭގައި މިއަދު އުޅެނީ ނާޝިދުގެ މަންމަ ފަހީމާއާއި، ދޮންތަ ނާދިޔާއާއި، ދޮންތަގެ ފިރިމީހާ ޢާރިފް އާއި، ދޮންތަގެ ދަރިފުޅުއެވެ. ނާޝިދުގެ ކޮއްކޮ ނާއިލާއާއި ނާއިލާ ކޮއްކޮގެ ފިރިމީހާ ޝާހް އަދި ނީޒާގެ ދަރިފުޅު އީމާއެވެ. އެ އެންމެން އެތިބީ ނާޝިދުގެ ކައިވެންޏަށް މާލެ އައިހެވެ. އެ އުފަލުގައި ބައިވެރިވުމަށްވުރެ ވަކިން ޚާއްޞަ އެހެންކަމެއް މިވަގުތު އެ ޢާއިލާއަށް ނުވެއެވެ.\nރެއަކީ އެ އެންމެންނަށްވެސް ވަރަށް މަޖާ ރެއެކެވެ. ބޮޑުމީހުންގެ ހަތްމީހުންނާއި ކުޑަ ދެކުދިން ރޭގައި އެގޭގައި ނިދިއެވެ. ނިދާގަޑި ޖެހުމުން ކޮންމެ މީހަކު އުޅެން ޖެހުނު ގޮތުން އެންމެންވެސް އެކަކު އަނެކަކަށް ޖޯކް ޖަހައި، ބިނދިބިނދިފައި ހުނުނެވެ.\nނާޝިދުއާއި އަންވަރު އާއި ނާއިލާ ފިރިމީހާ ނިދީ ނާޝިދުގެ އޮފީސް ކޮޓަރީގައެވެ. މަންމައާއި ނާއިލާއާއި ނީޒާގެ ދަރިފުޅު ހުންނަން ހަމަޖެއްސީ އަންވަރުގެ ކޮޓަރިއެވެ. ދޮންތަ އާއި ދޮންތަގެ ދެމަފިރިންނާއި ބެހެއްޓީ ނާޝިދުގެ ކޮޓަރީގައެވެ. އެއީ ވަރަށް އުނދަގޫގޮތްތަކެކޭ ބަޔަކަށް ހީވެދާނެއެވެ. ނަމަވެސް އެ އެންމެންވެސް ތިބީ އިންތިހާއަށް ހިތްހަމަޖެހި އުފަލުގައެވެ. އެކަންވީ އެމީހުންނަށް މަޖަލަކަށެވެ. ތިބުމާއި ހުރުމުގެ ކަންކަން މަންމަމެން އައުމުގެ ކުރިން ރަނގަޅަށް ހަމަޖައްސަން ނާޝިދު ވަރަށް ބޮޑު އިސްކަމެއް ދިނެވެ.\nގަޑިތަކުން ހެނދުނު އަށްގަޑިބައިވީއިރު ހެނދުނުގެ ސަޔަށް ކަންކަން ތައްޔާރު ކުރުމަށްޓަކައި ނާޝިދުގެ ދޮންތަ އާއި ނާޝިދުގެ މަންމަ ބަދިގޭގައި އުޅެއެވެ. މީގެކުރިން އެގޭގައި އުޅުނީ އެންމެ ދެފިރިހެނުން ކަމަށްވާތީ، މާ ގިނަ އެއްޗިއްސެއް އެގޭ ބަދިގޭގައި ނުހުރެއެވެ. ނަމަވެސް މިއަދު އެބަހުއްޓެވެ.\nމިއަދު މަންމަ މަސްހުނި ހެދީވެސް ހުނިގޮނޑިން ހުނި ގާނައިގެންނެވެ. ދުވަހަކު ރޮށިނުފިހޭ އެގޭގައި މިއަދު ރޮށިވެސް ފިހައިފިއެވެ. ދެތިންތަށި އެހެންޏާ ހުރި ނަމަވެސް މިއަދު އެގޭގައި އެތިބަ ކޮންމެ މީހަކަށްޓަކައި ތަށްޓާއި ސަމުސަލާއި ޖޯޑު އެބަހުއްޓެވެ. ބަދިގެއެއްގައި ހުންނާނެ ހުރިހަ އެއްޗެއް މިއަދު އެބަދިގޭގައި ހަމައެވެ. ދެތިންދުވަސްވަންދެން އަންވަރުއާއި ނާޝިދު ފިހާރަތަކަށް ދުވެދުވެގެން އެހެރީ ނާދިޔާ ދިން ލިސްޓްގައިވާ ހުރިހާ އެއްޗެއް ގެއަށް ހަމަކޮށްފައެވެ. އެ ޢާއިލާ އައުމަށް ހަމަޖެހިފައި އޮތީ ރޭގައި ކަމަށްވާތީ ރޭ ވުމުގެ ކުރިން ހުރިހާ އެއްޗެއް އަންވަރުއާއި ނާޝިދު އާއި ވެގެން އެހެރީ ހަމަކޮށްފައެވެ. އޭގެ ތެރެއިންވެސް ފާހަގަ ކޮށްލެވެނީ ސިޓިންރޫމްގެ އެއްކަނުގައި ބަހައްޓާފައި ހުރި ކުޑަ ކާމޭޒުގެ ބަދަލުގައި އަށްގޮނޑީގެ ޖާގައިގެ ބޮޑު ކާމޭޒެވެ.\nކަސްރަތަށް ދިޔަ ނާޝިދުވެސް ގެއަށް އަތުވެއްޖެއެވެ. ފެންވަރައިގެން ނުކުތްއިރު ހެނދުނުގެ ސަޔަށް އެންމެން ހަމަވެއްޖެއެވެ. އެކަމަކުވެސް އެއްވެސް މީހަކު ކާމޭޒުދޮށުގައި އަދި ނެތެވެ. ސައިބޯން އެއްވެސް މީހަކު ނީށީނދެގެން އުޅެނީ ތިއްތައާއި ތިއްތަގެ ދަރިފުޅާއި ފިރިމީހާ އަންނަން ދެނެވެ. ނާޝިދުގެ މަންމަގެ ހުރި ހަމަ އެކަނި ކޮއްކޮއަކީ އެ ތިއްތަކަމަށްވާތީ އެ ތިއްތަ އާއި ނުލައި ނާޝިދުގެ މަންމައަށް އެއްވެސް އެއްޗެއް ނުދިރޭނެކަން އެންމެންވެސް ދަނެއެވެ. އެ ތިއްތަ ދެކެ އެ ހުރިހާ ކުދިންވެސް އެހާ ލޯބިވެއެވެ. އެމީހުންގެ މަންމައާއި ތިއްތަގެ ދެމެދުގައި އޮންނަ ދެގޮތެއް ނުވާ ކުލުނާއި ލޯބީގެ ސަބަބުން އެމީހުންނަށްވެސް ތިއްތަ ނެތް ކޮންމެ ތަނަކީ ފަޅު ތަނެކެވެ.\nމޭޒުމަތި ވަރަށް ތިޔާގިއެވެ. ވަޅޯމަހުގެ މަސްހުންޏާއި ފަތުމަސްހުންޏެވެ. ކުޅިމަހާއި ތެޔޮ ރޮށްޓާއި ހުނިލީ ރޮށްޓެވެ. ޕާނާއި ބިސްގަނޑާއި ސޮސެޖެވެ. ބަޓަރާއި ކްރަމްޕީއެވެ. ކޮފީއާއި ކަޅުސައެވެ. ފޮނިބޯކިބަލާއި ކެރަމަލް ފޮޅިއެވެ. ބޭނުން މީހަކު ބޭނުން އެއްޗެއް ބޭނުން ވަރަކަށް ކާންވީއެވެ. ބޮޑު މޭޒު ފުރެންދެން އެކިވައްތަރުގެ އެއްޗިހި ހަދާފައި ހުއްޓެވެ.\nމީރު ސަޔަކަށްފަހު ކޮންމެ މީހަކުވެސް އެ ކާއެއްޗިއްސަށް ތަޢުރީފް ކުރިއެވެ. ހެނދުނު ހެނދުނާ އެ ހުރިހާ މަސައްކަތެއް ކުރި ތިން އަންހެނުންނަށް ޝުކުރުވެރި ހިތަކުން ހެޔޮބަސްތައް ބުންޏެވެ. އެ ޢާއިލާގައި އަބަދުވެސް އޮންނަ އެ ރީތި އާދަ ފެނުމުން މަންމަ ފަހީމާގެ ހިތް ފުރިގެން އާދެއެވެ. އޭނަގެ ދަރިންކޮޅު އޭނައަށް ތަރުބިއްޔަތު ކުރެވުނު ރަނގަޅު ގޮތަށްޓަކައި ﷲ އަށް ޝުކުރުވެރި ވެވުނެވެ. ރީތި އުޅުމާއި ރީތި އާދަތަކުން އެ ޢާއިލާ ޒީނަތް ވެފައިވާތީ އުފާވެރިކަމަކުން ހިތް ފުރުނެވެ.\nހެނދުނުގެ ސަޔަށްފަހު ދުފާލުމެއްގައި އެންމެންވެސް ގޮނޑިތަކުގައި ތިއްބެވެ. އެމީހުން މާލެ މިއައީ ހަމައެކަނި ނާޝިދުއަށްޓަކައި ކަމަށްވާތީ އެއްވެސް މީހަކު ދާކަށް އެހެން ތަނެއްވެސް އޮތް ކަމަކަށް ނުވިއެވެ. އެންމެންވެސް ދައްކާހިތްވަނީ ސަތާރަ ވަނަ ދުވަހު ކުރެވޭ ނާޝިދުގެ ކައިވެނީގެ ވާހަކައެވެ.\n"ވަރުދާގެ މަންމަ އަންނަގޮތަށް ދޯ މިހާރު މި ހަމަޖެހުނީ...؟" ދެކެވެމުން ދިޔަ ވާހަކައިގެ ތެރެއިން ބިލެތްކޮޅެއް އަނގައަށް ލަމުން އެހެން އެހީ ތިއްތައެވެ.\n"އެހެން ދޮންބެ ބުނީ." ޖަވާބު ދިނީ ނާއިލާއެވެ.\n"ވަރުގަދަ އަމައެއް އެއީ. އަހަރެން ހިތަށް އަރާ މާލޭ މީހުންނަކީ ކޮންކަހަލަ ބައެއްބާއޭ." ވަރުދާގެ މަންމަގެ ވާހަކަ ދެކެވޭ ކޮންމެ ފަހަރަކު ތިއްތަގެ ގާތަށް ރުޅިއާދެއެވެ.\n"އަޅާނުލާ...." އެ ވާހަކަ ދައްކާހިތެއް ނާއިލާ ނުވެއެވެ.\n"އަޅާލައިގެން ވަކި ކީއްކުރާނީ. އޭނަ ނުވާނެ ބަދަލެއް." ތިއްތައަށް ހަމަ އެއްގޮތަކަށްވެސް ވަރުދާގެ މަންމަ ކަމަކު ނުދެއެވެ.\n"ތިއްތަ ދަންނަންތަ ވަރުދާގެ މަންމަ؟" މިހެން އެހީ ޢާރިފް އެވެ.\n"ނުއެއް ދަންނަން. އެކަމަކު އެއީ މަޝްހޫރު ނަމެއް. ފައިސާވެރި މުދާވެރިންގެ ނަން މަޝްހޫރުވާނެތާ ދޯ. އެހެންވެ އެނގެނީ." ތިއްތައަށް އެނގޭމިންވަރަށް ތިއްތަ ބުންޏެވެ.\n"ދޮންބެ އަމިއްލަ ޚަރަދުގަ ޓިކެޓް ނަގައިގެން އޭނަފައިބުޑަށް ގޮސް އެދުނީމަ ނުކެރުނީކަންނޭނގެ ދޯ ނައިސް ހުންނަން." ފުރަތަމަ ދުވަހުވެސް އެގޮތް ނާއިލާއަށް ކަމުނުދިޔައެވެ. އެހެންވެ އެވާހަކަ ދެކެވުނީއެވެ.\n"އަހަންނަށްވެސް ހީވަނީ އެއީހެން ވީގޮތަކީ." ނާދިޔާކައިރީ ސޯފާގައި އިން ޢާރިފް ވެސް އެކަމުގައި އެއްބަސްވިއެވެ.\n"ދެން އަނެއްހެން މައްސަލައެއްނެތްތާ ދޯ އަންނަނިކޮށް." ނާއިލާގެ ފިރިމީހާ ޝާހްއަށްވެސް މުހިއްމުވަނީ ވަރުދާގެ މަންމަ އައުމެވެ. ވަރުދާއަށް ހިތްހަމަޖެހުމެއް ލިބޭނީ އޭރުންކަމަށްވާތީއެވެ.\n"ކާކުތަ ނައިސްގެން ތިއުޅެނީ." ސައިބޮއިގެން ކޮޓަރިއަށް ދިޔަ ނާޝިދު އަނބުރާ އައިއިރު އިވުނު އަޑާއި ގުޅުވައިގެން ނާޝިދު އެހިއެވެ.\n"އެއީ އެއްޗެއް ނޫން. ވަރުދާ ކޮބާ ދޮންބޭ." ވާހަކައާއި މައުޟޫވެސް އޮޅުވާލީ ނާއިލާއެވެ. އަބަދުވެސް ހުޝިޔާރު ނާއިލާއެވެ.\n"ކިހިނެއް އެނގެނީ؟" މާދެން ނުދަންނަމީހެއް ފާޑަށް މިހެން ބުނެލާފައި ނާޝިދު އިށީނީ މަންމަ އިށީނދެ އިން ސޯފާގައި މަންމަކައިރީގައެވެ.\nނާޝިދުގެ އެ ފަރުވާކުޑަ ޖަވާބުން ނާއިލާގެ މޫނު ކުނިކޮށްލިއެވެ. ޢާރިފްއާއި ޝާހް އާއި އަންވަރު ހީގަތީ ބާރަކަށެވެ. ނާޝިދު ކުރި ސުވާލަށް ނާއިލާވެސް އޮޅުވާލީތީ ނާޝިދުވެސް އެ ޖަވާބު ދިނީ ނާއިލާއަށް ޖެއްސުމެއް ކޮށްލަންކަން އެމީހުންނަށް އެނގުނެވެ.\n"ވަރުދާ އުޅެނީ މިހާރު ހުޅުމާލޭގައޭ ބުނީމެއްނު؟" ވަރުދާއާއި ބެހޭ ގޮތުން ސުވާލުނުކޮށެއް ނާދިޔާއަކަށްވެސް ނުހުރެވުނެވެ.\n"މިއަދު ގެންނާނަން ދޯ މިގެއަށް." ކައިރީގައި އިން ފިރިހެން ދަރިފުޅުގެ ބުރަކަށީގައި ފިރުމަމުން ފަހީމާ އަހާލިއެވެ. ވަރުދާއާއި ދިމާވެ ވާހަކަ ދައްކާލަން ކޮންމެހެންވެސް ފަހީމާ ބޭނުން ވެއެވެ.\n"މަންމަ ބުނެފިއްޔާ ގެންނަންވާނީ." ނާޝިދު ހީލިއެވެ. ލަހެއްފަހެއް ނެތި ނާޝިދު އެއްބަސްވިގޮތުން އެންމެންވެސް އެކަކު އަނެކެއްގެ މޫނަށް ބަލާފައި ހީލިއެވެ. ނާޝިދު އާއި ދިމާލަށް ސޯފާއިން ކުޑަ ބާލީހެއް ނަގާ ހޫރާލީ ނާއިލާއެވެ. އޭނަ އެހީމަ ނޭނގޭ ކަމަށްހަދާފަ މަންމަގެ އެންމެ ބުނުމަކަށްވެސް ވަރުދާ ގެންނަ ހިތުން ހެވިފައި އިނީމައެވެ. ނާޝިދުވެސް އެ ކުޝަންގައި ހިފައި ނާއިލާއާއި ދިމާލަށް ހޫރާލަން އުޅުނެވެ. ނަމަވެސް އެ ގޮތް ދައްކާފައިމެ އެ ކުޝަން ބޭއްވީ ކައިރީގައެވެ.\nނާއިލާއާއި ނާޝިދުގެ އޮންނަ ދިމާކުރުމާއި ޖެއްސުންކުރުމަކީ އެ ޢާއިލާ އެންމެންވެސް ދަންނަ ކަމެކެވެ. އަދި ހަމަ އެހެން މަންމައާއި ނާޝިދު އާއި ދެމެދުގައި އޮންނަ ގާތް ކަންވެސް އެމީހުން ދަނެއެވެ.\nނާޝިދު ކިތަންމެ ބޮޑުވެފައި ހުރި ނަމަވެސް ކުޑައިރެކޭ އެއްފަދައިން މިހާރުވެސް ނާޝިދު އަކީ ކޮއްކޮމެނަށް ޖެއްސުންކޮށްފަ ގޮސް މަންމަގެ ޙިމާޔަތުގައި ފޮނިވެފައި އިންނަން އާދަވެފައި ހުރި ޒުވާނެކެވެ. އެކަހަލަ ވަގުތުތަކުގައި މަންމަގެ ހިތް އުފަލުން ފުރެއެވެ. އެފަދަ ކުދިކުދި ސަމާސާތައް ނާޝިދު އެ ކުދިންނާއި ކުރިނަމަވެސް ކުދިންކޮޅު ކުޑައިރުވެސް ނާޝިދުއަކީ އެއިން ކުއްޖަކަށް ދުވަހަކުވެސް ދެރަކޮށް ކަމެއް ކުރި ކުއްޖެއް ނޫންކަން އެމަންމައަށް އެނގެއެވެ. ކޮއްކޮއަކަށް ކަމެއްވެގެން މަންމައަށް ދެވެންވާއިރު ނާޝިދު ހުންނާނީ ނާޝިދުއަށް އެނގުނު ގޮތަކަށް ކޮއްކޮމެން މަސަލަސްކޮށް ހަމަޖައްސައިގެންނެވެ. އޭރުވެސް މިއަދުވެސް ނާޝިދުއަކީ އެފަދަ ކުއްޖެކެވެ.\nނާޝިދު އާއި ނާޝިދުގެ ހަގަށް ތިބި ދެކޮއްކޮގެ ދެމެދުގައި އެ އޮންނަ ސަމާސާއަކީ އެކުދިންގެ މެދުގައި އޮންނަ ލޯތްބާއި ގާތްކަންކަން އެ މަންމަ ފަދައިން އެ ޢާއިލާ އެންމެންވެސް ދަނެއެވެ. ނާޝިދުއަކީ އަންހެން ކޮއްކޮމެނަކަށް ލިބޭނެ އެންމެ ރަނގަޅު ދޮންބެއެވެ. މަންމައަކަށް ލިބޭނެ އެންމެ ބަސްއަހާ ކިޔަމަންތެރި ފިރިހެން ދަރިއެވެ. އެ ޢާއިލާގެ ފަޚްރެވެ. އެ ޢާއިލާގެ އެންމެ ވަރުގަދަ ތަނބެވެ.\nއެރެއެވެ. ނާޝިދުގެ ޢާއިލާއަށް ވަރުދާ ތަޢާރަފް ކޮށްދިނުމަށް އެގޭގައި ބޭއްވުނު ކުޑަ ބައްދަލުވުމަކަށްފަހު ވަރުދާއާއި ވަރުދާގެ ދަރިފުޅު ސާރާ ގޮވައިގެން ގޮސް ނާޝިދު ކާރަށް އެރިއެވެ.\n"ރަނގަޅު...؟" ކުރީ ސީޓްގައި ދެމައިން ހަމަޖެހުމުން ކާރުދުއްވާލުމުގެ ކުރިން ނާޝިދު އަހާލިއެވެ.\nނާޝިދުގެ އުފާވެރި މޫނަށް ބަލާލާފައި ވަރުދާ ބޯ ޖަހާލީއެވެ.\nސާރާގެ އަތްތިލައިގައި ހިފައި ކޮންމެވެސް އެއްޗެއް ބުނެލާފައި ނާޝިދުވެސް ކާރު ދުއްވާލިއެވެ.\nހިތްފުރިގެން އަންނަފަދަ އިހްސާސެއް ކުރެވެމުން ދާތީ ވަރުދާ އިނީ ވާހަކަ ދައްކަންވެސް އުނދަގޫ ވެފައެވެ. ނާޝިދުގެ ޢާއިލާ މީހުންގެ ހިތްހެޔޮކަމާއި އޯގާތެރިކަން އޭނައަށް ލިބޭނެކަމުގެ ޔަޤީންކަން ވަރުދާއަށް ވަރަށް ބޮޑެވެ. އެ ޢާއިލާގެ ކޮންމެ މީހަކީ ޚުލްޤު ރަނގަޅު ހިތްތިރި ބައެކެވެ. ޚާއްޞަކޮށް ނާޝިދުގެ މަންމަގެ އޯގާތެރިކަން ފެނި ވަރުދާއަށް އިނީ ވަރަށް އަސަރުކޮށްފައެވެ.\n"ގުޅާނަން އެނބުރި އައިސްފަ އިނގޭ. އަންވަރު ހުއްޓައެއްނުލާނެ އަހަރެން ނުދަނީހެއް. އެހެންވެ ކޮންމެހެންވެސް މިދަނީ." ވަރުދާ ހުންނަ ގޭގެ ދޮރާށްޓާއި ހަމައަށް ވަރުދާ ގެންގޮސް ލާފައި ނާޝިދު ވާހަކަ ދައްކަމުން ދިޔައެވެ. ހިނިތުންވުމާއެކު ވަރުދާ ބޯޖަހާލިއެވެ.\n"ކިހިނެއްވީ މާ ބަސްމަދުވެފަ ތިހިރީ؟ ކަމެއް ވީތަ؟" އެގެއިން ނިކުތީއްސުރެ ވަރުދާ އެއްވެސް ވާހަކައެއް ނުދައްކާކަން ނާޝިދުއަށްވެސް ފާހަގަ ކުރެވުނެވެ.\n"އުނހުނ. ކަމެއް ނުވޭ." ވަރުދާ ހީލިއެވެ. އަދި ސާރާ އުރައިގެން ހުރި ގޮތް ބަދަލުކޮށްލަމުން ދާން އެނބުރިލިއެވެ.\nވަރުދާގެ މޫނަށް ބަލަން ހުރި ނާޝިދުއަށް ގޮތެއްހެން ހީވިއެވެ. ދާން އެނބުރުނު ވަރުދާގެ ދެކޮނޑުގައި ހިފައި އޭނައާއި ދިމާލަށް އަނބުރާލިއެވެ.\n"އެއްވެސް ކަމަކާ ކަންބޮޑުނުވައްޗޭ. އޯކޭ؟" ކުޑަކޮށް ގުދުވެފައި ވަރުދާގެ މޫނަށް ފަރުވާވެ ބަލަމުން ނާޝިދު އެދުނެވެ.\n"އޯކޭ..." ދެމީހުންނަށްވެސް ހައިރާންކަމެއް ލިބުނީ ވަރުދާގެ ބަދަލުގައި ، ވަރުދާގެ އުރުގައި އިން ސާރާ ތުއްތު އަޑަކުން މިހެން ބުނެލުމުންނެވެ. ދެމީހުންނަށްމެ ހީލެވުނެވެ.\n"ބެސްޓް ކުއްޖެކޭ ދޯ މިއީ. މަންމަ ކައިރީ ބުނާތި ނުރޯށޭ. ނުވިސްނާށޭ. ކަންބޮޑުނުވާށޭ. އޯކޭ؟" ވަރުދާ ކައިރީ ބުނަން ބޭނުންވިހާ އެއްޗެއް މިފަހަރު ނާޝިދު ބުނީ ސާރާ ކައިރީގައެވެ. ސާރާ ހަމަ ވަގުތުން އޯކޭ ބުންޏެވެ. ކިރިޔާ ވާހަކަ ދައްކަން ފަށައިގެން އުޅޭ ސާރާއަށް އެބަސް ދަސްވެއްޖެއެވެ.\nސާރާއާއި ކުޑަކޮށް ވާހަކަ ދައްކާލާ، އެ ލޯބި މޫނުކޮޅުގައި ލޯބިން ފިރުމާލާފައި ނާޝިދު ހިންދެމިލިއެވެ. ދެން ވަރުދާގެ ރީތި ދެލޮލާއި ހަތަރުކަޅިހަމަކޮށް ބަލަހައްޓައިގެން އިރުކޮޅަކު ހުއްޓެވެ. ބުނަން ބޭނުންވާ ބައިވަރު އެއްޗެހި ހުރި ފަދައިންނެވެ. ނަމަވެސް ނުބުނެއެވެ. އޭގެ ބަދަލުގައި ކުރިއަށް ޖެހި ވަރުދާގެ ނިތްކުރީގައި ބޮސްދިނެވެ.\n"އައިސްފަ ގުޅާނަން. އަވަހަށް ދޭ." ދައްކަން ހުރި ވާހަކަތައް ފަހަށް ބަހައްޓާފައި، ވަރުދާ ގެއަށް ވެއްދިއެވެ. އަދި ވަރުދާ ވަދެ ނިމެންދެން ބަލަހައްޓައިގެން ހުރެފައި ގޮސް ކާރަށް އަރައި ސްޓާޓް ކޮށްލިއެވެ. މިސްރާބު ޖެހީ ފެރީޓާމިނަލްއަށެވެ. އެހެންނަމަވެސް ވަރުދާއާއި ދޭތެރޭ ކުރެވޭ ފިކުރެއްގެ ސަބަބުން ނާޝިދުގެ މޫނުން ފެންނަނީ ނުތަނަވަސްކަމެކެވެ.\nރަސްމީ ކަމަކަށްޓަކައި ބަޔަކާއި ބައްދަލުކޮށް ލިޔެކިޔުންތައް ނިންމުމަށްޓަކައި އަންވަރު ހުރީ މާލެ ގޮހެވެ. އެކަމަކީ އެއްގޮތަކަށްވެސް އޭނަ ނުގޮސް ނިންމެން އޮތް ކަމަކަށް ނުވާތީ ގެއިން ނިމުނީމަ ދާނެ ކަމަށް އޭނަ އޮތީ ބުނެފައެވެ. އެހެންވީމަ ދާން ޖެހެނީއެވެ. ވަރުދާއަށް ވެފައި އެހެރަ ގޮތަކާއި އެ ކަންބޮޑުވުމުގެ ސަބަބު ނާޝިދުއަށް އެނގުނު ނަމަވެސް އެވާހަކަ ފަހަށް ބާއްވާފައި ނާޝިދު މާލެ އެ ދަނީ މަޖްބޫރަކުންނެވެ.\nނަމަވެސް އެނބުރި އާދެވުނުހާ އަވަހަކަށް ވަރުދާއާއި އެ ވާހަކަ ދައްކަން ދާން ނާޝިދު ގަސްތުކުރިއެވެ.


Dhigu meehaa bunanee dhuniye fenna goyi thafaathey!\nޝޯން ސުޕަ މާކެޓް ތެރެއިން ހިނގާފައި ދަނީ އަދި އޭނާގެ އަންހެނުން (ކ)\nއިންސާނެއްގެ އެންމެ ފުރިހަމަ އިސްކޮޅަކީ ކޮބައި ކަމެއް އެއްވެސް މީހަކަށް ބުނާކަށް ނޭނގެ އެވެ. ތަންކޮޅެއް އިސްކޮޅުން ކުރު މީހުން ތަންކޮޅެއް ދިގު ވާން އެދޭނެ އެވެ. އަނެއް ކޮޅުން މާ އިސްކޮޅުން ދިގު މީހުން ތަންކޮޅެއް އެއަށް ވުރެ ކުރުނަމައޭ ހިތަށް އަރާނެ އެވެ.\nހަމަ ގައިމުވެސް އިސްކޮޅުން ދިގު މީހުންނަށް އެޑްވާންޓޭޖްތަކެއް ހުންނަކަން އެއީ ގަބޫލު ކުރަން ޖެހޭ ހަގީގަތެކެވެ. އަދި ބައެއް ފަހަރަށް ދިގު ކަމުން ލަނޑު ވެސް ލިބޭނެ އެވެ. ދި ގުކަމުގެ އެޑްވާންޓޭޖާއި ދިގު ވީމަ ކުރެވޭ ތަޖުރިބާ ކިޔައިދިނީ އިސްކޮޅުން ހަ ފޫޓު 11 އިންޗީގެ މި މީހާ އެވެ.\nޝޯން ބާގް ނަމަކަށް ކިޔާ މި ފިރިހެންމީހާ ވަނީ އޭނާއަށް ދުނިޔެ ފެންނަ ގޮތް ވީޑިއޯކޮށް ސޯޝަލް މީޑިއާގައި ޝެއާކޮށްފަ އެވެ. މިއީ ވަރަށް ގިނަ ބަޔަކު ވަރަށް ޝައުގުވެރިކަމާއެކު ބެލި ވީޑިއޯއަކަށް މިހާރު ވަނީ ވެފަ އެވެ. އެ ވީޑިއޯގައި ފެންނަ ބައެއް ކަންތައްތައް ތަޖުރިބާ ކުރެވުމުން ހިނި އައިސްގެން ވެސް ހަލާކުވާ ވަރުވެ އެވެ.\n"މިއީ އަހަރެންގެ ހަމަ ލޮލަށް ތަންތަން ފެންނަ ގޮތް. އަދި އާދައިގެ މީހުން އަހަރެންގެ ލޮލަށް ފެންނަނީ ވެސް މިގޮތަށް. މި ގޮތަށް ފެންނާތީ އަހަރެން ހިތަށް އަރާ އާދައިގެ ވަރެއްގެ އިސްކޮޅެއް ހުރި މީހަކަށް ވީނަމައޭ،" ޝޯންގެ ވީޑީއޯ ޝެއާ ކުރަމުން ލިޔެފައި ވެއެވެ.\nޝޯންގެ ވީޑީއޯއިން ފެންނަނީ ސުޕަމާޓެއްގެ އެތެރެ އެވެ. ވީޑީއޯ ފެށޭއިރު އެ ވީޑީއޯ އިން މާ ބޮޑު ތަފާތު ކަމެއް ނުފެނެ އެވެ. ނަމަވެސް އައިޑީ ޓެގްސް ނަގާ މެޝިން ކައިރިއަށް ގޮސް އޭނާ ހުއްޓުމާއެކު އެހެން މީހުންނަށް ނުފެންނަ ތަނެއް އޭނާއަށް ފެނުނުކަން އެނގެ އެވެ. އެ މެޝިންގެ މަތީގައި ބޯފަށަލަ އަކަށް ހުރި ހިރަފުހެވެ.\n"މިހިރީ އަހަންނަށް ފެންނަ އެއްޗެހި،" ވީޑިއޯގައި ޝޯން ބުނެ އެވެ.\nދެން ޝޯން އޭނާގެ ކެމެރާ ދިމާކޮށްލީ އޭނާގެ ލޯބިވެރިޔާ އަށެވެ. އެއީ އާދައިގެ އިސްކޮޅެއްގެ މީހަކަށް ވާތީ ޝޯން އަށް އޭނާގެ ލޯބިވެރިޔާ ވެސް ފެންނަނީ އުސް ތަނެއްގައި ހުރެފައި ތިބި ބަލާލާއިރު ތިރީގައި ތިބޭ މީހުން ފެންނަ ގޮތަށެވެ.\nޝޯން ބުނަނީ ކޮންމެ ދުވަހަކުވެސް، އަބަދުވެސް، އޭނާގެ ލޯބިވެރިޔާ ފެންނަނީ މިގޮތަށް ކަމަށެވެ.\nމި ވީޑީއޯ ވައިރަލް ވުމުން ވަރަށް ގިނަ ބަޔަކަށް މިއީ ވަރަށް މަޖާ ވީޑިއޯއަކަށް ވެގެން ތަފާތު ކޮމެންޓުތައް ކުރަން ފެށި އެވެ.\n"ކަލޭ ވެއްޓެން ކިހާ އިރެއް ނަގާތަ،" ވީޑީއޯ އަށް ކޮމެންޓު ކުރި އެކަކު ޝޯން އާ ސުވާލު ކުރި އެވެ.


TV medhuverikoh kiyavaidheyn alun fashaifi - One Online\nކުދިންތަކެއް ޓީވީ މެދުވެރިކޮށް ގެނެސްދިން ޓެލިކިލާސް ޕްރޮގްރާމެއް ބަލަނީ --- ފޮޓޯ: އެޑިއުކޭޝަން މިނިސްޓްރީ\nކޮވިޑް 19 އާ ގުޅިގެން ސްކޫލުތައް ބަންދު ކުރުމަށް ނިންމުމުން، އެޑިއުކޭޝަން މިނިސްޓްރީން ޓީވީ މެދުވެރިކޮށް ގެނެސްދޭން ފެށި ޓެލިކިލާސްތައް މިއަދު އަލުން ފަށައިފިއެވެ.\nކޮވިޑާ ގުޅިގެން ސްކޫލްތައް ބަންދުކުރިތާ މިހާރު ދެމަހަށްވުރެ ގިނަ ދުވަސްވެފައިވާއިރު ދަރިވަރުންނަށް ބޭނުންވާ ފިލާވަޅުތައް އެކި ޗެނަލްތައް މެދުވެރިކޮށް ޓީވީ މެދުވެރިކޮށް ދައްކަމުންދިޔައެވެ. ނަމަވެސް މާލެއިން ކޮވިޑް ޖެހިފައި ހުރި މީހަކު ފެނި މުޅި މާލެ ސަރަހައްދު ލޮކްޑައުން ކުރުމުން ޓެލިކިލާސްތައް ދެއްކުން މެދުކަނޑާލިއެވެ.\nނަމަވެސް މިއަދު ޓެލިކިލާސް މެދުވެރިކޮށް އަލުން ކިޔަވައިދޭން ފަށާނެ ކަމަށް އެޑިއުކޭޝަން މިނިސްޓްރީން މިދިޔަ ހަފްތާގައި ވަނީ ބުނެފައެވެ. އެގޮތުން މިއަދުގެ ކުލާސްތަކުގެ ޝެޑިއުލް ވެސް މިހާރު ވަނީ އާންމުކޮށްފައެވެ. ޝެޑިއުލްގައިވާ ގޮތުން މިއަދުގެ ހުރިހާ ކުލާސްތަކެއް ވެސް ދައްކާނީ ޔެސް ޓީވީ އަދި ދިވެހި ޗެނަލް މެދުވެރިކޮށެވެ.\nމިއަދު ގެނެސްދިނުމަށް ހަމަޖެހިފައިވާ ޓެލިކިލާސް ފިލާވަޅުތަކުގެ ޝެޑިއުލް ---\nއެގޮތުން މިއަދު ގްރޭޑް ހަތެއް އަދި އަށެއްގެ ދަރިވަރުންނަށް އޮތީ އިނގިރޭސި މާއްދާގެ ފިލާވަޅެކެވެ. ގުރޭޑް ނުވައެއް އަދި 12 ގެ ދަރިވަރުންނަށް ބަޔޮލަޖީ މާއްދާގެ ފިލާވަޅެއް ދައްކަން ހަމަޖެހިފައިވާއިރު ގްރޭޑް 10 އަދި 11 ގެ ދަރިވަރުންނަށް މިއަދު ދައްކާނީ އިސްލާމް މާއްދާގެ ފިލާވަޅެކެވެ.\nދެން އޮތީ ގްރޭޑް ފަހެއްގެ ދަރިވަރުންނަށް ހިސާބު ފިލާވަޅަކާއި ގްރޭޑް ތިނެއްގެ ދަރިވަރުންނަށް ގުރުއާން ފިލާވަޅެއް އަދި ފައުންޑޭޝަންގެ ދަރިވަރުންނަށް ދިވެހި ފިލާވަޅެކެވެ.\nއެޑިއުކޭޝަން މިނިސްޓްރީގެ ޑެޕިއުޓީ މިނިސްޓަރު މުހައްމަދު އިހުސާން މީގެ ކުރިން ވިދާޅުވީ، މިފަހަރު ފަށާ ޓެލިކިލާސްތަކުގައި ރާއްޖޭގެ އެކި ހިސާބުތަކުން ޓީޗަރުން ވެސް ފިލާވަޅުތައް ނަގައިދިނުމުގައި ބައިވެރިވާނެ ކަމަށެވެ. އަދި ޓެލިކިލާހުގެ ފިލާވަޅެއް ނުބެލި ދިޔަޔަސް، އެޑިއުކޭޝަން މިނިސްޓްރީން ތައްޔާރުކޮށްފައިވާ ފިލާ ޕޯޓަލް މެދުވެރިކޮށް އެ އެޕިސޯޑެއް ފަހުން ބަލައިލެވޭނެ ކަމަށް ވެސް އޭނާ ވިދާޅުވިއެވެ.\nގުޅޭ ޓެގު އެޑިއުކޭޝަން މިނިސްޓްރީ ތައުލީމީ ދާއިރާ ކޮވިޑް 19 ލޮކްޑައުން ސްކޫލް ކުދީން


30 މިލިޔަން ޑޮލަރުގެ ގެއްލުމުގެ ބަދަލެއް ހޯދަން މެލޭޝިއާ ކުންފުންޏަކުން ދިވެހި ސަރުކާރާއި ދެކޮޅަށް މައްސަލައެއް ހުށަހަޅައިފި | | Sangu News\n30 މިލިޔަން ޑޮލަރުގެ ގެއްލުމުގެ ބަދަލެއް ހޯދަން މެލޭޝިއާ ކުންފުންޏަކުން ދިވެހި ސަރުކާރާއި ދެކޮޅަށް މައްސަލައެއް ހުށަހަޅައިފި\n25 ސެޕްޓެމްބަރ 2019 - 12:43\nހުޅުމާލޭގައި އަޅަން ނިންމި 25 ބުރީގެ އޮފީސް އިމާރާތުގެ ޑިޒައިން: ފައިލް ފޮޓޯ\nހުޅުމާލޭގައި 25 ބުރީގެ އޮފީސް އިމާރާތެއް ހަދަން ކުރީގެ ރައީސް އަބްދުﷲ ޔާމީންގެ ސަރުކާރުން ހަވާލުކުރި މެލޭޝިޔާގެ ކުންފުނިން ކުރި މަސައްކަތުގެ އަގު ދިވެހި ސަރުކާރުން ނުދިނުމުން ގެއްލުމުގެ ބަދަލުގެ ގޮތުގައި 30 މިލިޔަން ޑޮލަރު ހޯދަން މެލޭޝިޔާގެ ކުންފުނިން މައްސަލަ އާބީޓްރޭޝަންއަށް ހުށަހަޅައިފިއެވެ.\nޑަބްލިއު ޒެޑް އާރު ޕްރޮޕަޓީ ސެންދްރިއަން ބަރްހާދު ގްރޫޕުން، އޭޝިއަން އިންޓަނޭޝަނަލް އާބިޓްރޭޝަން ސެންޓަރަށް އެ މައްސަލަ ހޯމަ ދުވަހު ހުށަހެޅީ އެ ކުންފުނިން މިހާތަނަށް ކޮށްފައިވާ މަސައްކަތަށް ސަރުކާރުން ފައިސާ ދީފައިނުވާތީ އާއި އެ މަޝްރޫއު ކުރިއަށް ނުގެންދަން ރައީސް އިބްރާހިމް މުހައްމަދުގެ ސާލީޙްގެ ސަރުކާރުން ނިންމާފައި ވާތީ އެވެ.\nމެލޭޝިއާގެ ބައެއް ނޫސްތަކަށް ރިޕޯޓް ކޮށްފައިވާ ގޮތުގައި ހުޅުމާލޭގައި 25 ބުރީގެ އޮފީސް އިމާރާތެއް އެޅުމަށް 123 މިލިއަން އެމެރިކާ ޑޮލަރުގެ މަޝްރޫއެއް ރައީސް ޔާމީންގެ ސަރުކާރުން އެ ކުންފުންޏާ ހަވާލު ކޮށްފައިވަނީ 2016 ވަނަ އަހަރުގެ ފެބްރުއަރީ މަހު އެވެ. އަދި މަޝްރޫއު ހަވާލު ކުރިކަމުގެ އެއްބަސްވުމުގައި އެ އަހަރުގެ މާޗު މަހު ފިނޭންސް މިނިސްޓްރީއާއެކު ސޮއިކޮށްފައިވާކަމަށް މެލޭޝިޔާގެ ނޫސްތަކުގައި ރިޕޯޓްކޮށްފައިވެއެވެ.\nމީޑިއާތަކުން ރިޕޯޓް ކޮށްފައިވާ ގޮތުގައި ރައީސް ސާލިޙްގެ ސަރުކާރުން ވެރިކަމާ ހަވާލުވިފަހުން އެ ޕްރޮޖެކްޓް ވަނީ ހުއްޓިފައެވެ. ސަރުކާރުގެ ޖަވާބެއް ހޯދުމަށް މެލޭޝިއާގައި ހުންނަ ރާއްޖޭގެ ހައި ކޮމިޝަނަރު ވިސާމް އަލީ އާއި ސަރުކާރުގެ އިސް ބޭފުޅުންނާ ވާހަކަ ދައްކައިގެންނާއި ސިޓީ ފޮނުވައިގެން ވެސް ހައްލެއް ލިބޭތޯ މަސައްކަތް ކޮށްފައިވާ ކަމަށް ކުންފުންޏާ ހަވާލާދީ މީޑިއާތަކުގައި ރިޕޯޓް ކޮށްފައިވެއެވެ.\nމީގެއިތުރުން މަޝްވަރާ ކުރެއްވުމަށް ފޮރިން މިނިސްޓަރު އަބްދުﷲ ޝާހިދާއި ފިނޭންސް މިނިސްޓަރު އިބްރާހިމް އަމީރަށް ހުށަހެޅުމުން ޖަވާބެއް ނުދެއްވި ކަމަށް ވެސް މެލޭޝިޔާގެ މީޑިއާތަކުގައި ރިޕޯޓް ކޮށްފައިވެއެވެ.\nމެލޭޝިޔާގެ ކުންފުންޏާ ހަވާލާދީ މީޑިއާތަކުން ރިޕޯޓް ކޮށްފައިވާ ގޮތުގައި ޕްރޮޖެކްޓް ކުރިއަށް ނުގެންގޮސްފިނަމަ ގެއްލުމުގެ ބަދަލުގެ ގޮތުގައި މިހާރު ހޯދަން ހުށަހަޅާފައިވާ 30 މިލިޔަން ޑޮލަރުގެ އިތުރުން އިތުރު 30 މިލިޔަން ޑޮލަރު ހޯދަން މައްސަލަ ހުށަހަޅާނެ ކަމަށް ވެސް ބުނެފައިވެއެވެ.\nމެލޭޝިޔާގެ ކުންފުނި އޭޝިޔަން އިންޓަނޭޝަނަލް އާބިޓްރޭޝަން ސެންޓަރަށް އެ މައްސަލަ ހުށަހަޅާފައިވާތީ އެކަމާ ގުޅޭ ގޮތުން ސަންގުން ސުވާލު ކުރުމުން އެޓާނީ ޖެނަރަލް އޮފީހުގެ މީޑިއާ އޮފިޝަލް ވިދާޅުވީ މެލޭޝިޔާގެ ކުންފުނިން މައްސަލަ ހުށަހަޅާފައިވާ ކަމުގެ ނޯޓިސްއެއް އަދި ދިވެހި ސަރުކާރަށް ނުވަތަ އެޓާނީ ޖެނަރަލްއަށް ލިބިފައި ނުވާ ކަމަށާއި މައްސަލައިގެ ނޯޓިސް ލިބުމުން ތަފްސީލް ހާމަކުރާނެ ކަމަށެވެ.


Geveshi aniyaakuri kamah bunaa MP Easa hayyaru nukurany keevve? - vNews.mv\nގެވެށި އަނިޔާކުރި ކަމަށް ބުނާ އެމްޕީ އީސަ ހައްޔަރުނުކުރަނީ ކީއްވެ؟\nހަދީޖާ އާނަސްތު 20 May 2021, 12:22\nކަންކަމުގައި ބާރުވެރި ފަރާތްތަކަށް އަދަބު ނުދެވޭ ވާހަކަ އަކީ ޒަމާނުއްސުރެ އަޅުގަނޑުމެންގެ މުޖުތަމަޢުން އަޑު އިވޭ ވާހަކަތަކެކެވެ. ނިކަމެތި މީހާ ކަމެއް ކޮށްފިނަމަ އެމީހަކަށް އަދަބުލިބޭލެއް އަވަސްވެފަ ބާރުވެރި މީހަކު ކަމެއް ކޮށްފިނަމަ އެމީހަކަށް އަދަބުދެވޭލެއް ލަސްވާ ވާހަކަ އަކީ އިއްޔެއަކު މިއަދަކު ދެކެވޭ ވާހަކައެއް ނޫނެވެ. އަދަބު ދިނުމުގައިވެސް ތަފާތު ކުރާތަން ފެނެއެވެ. ތަނަކުން ވަގަށް ރިހާކުރުފުޅި ނަގާ މީހާއަށް އަހަރުތަކެއްގެ ޖަލު ހުކުމް އަންނަ އިރު ދައުލަތުން އެތަކެއް ލާރިތަކަކަށް ޚިޔާނާތްތެރިވާ މީހާއަށް އެކަށީގެންވާ އަދަބުނުލިބޭ ވާހަކައަކީ އާންމުން އަބަދުވެސް ދައްކާ އެމީހުންގެ ބޮޑު ކަންބޮޑުވުމެކެވެ.\nމިފަހަރުވެސް ކަންތައް މިވީ އެހެންނެވެ. މިވަގުތު މުޅި ސޯޝަލް މީޑީއާ ފުރި ބަންޑުންވަމުންދަނީ ރައްޔިތުންގެ މަޖިލީހުގެ ކެނދިކުޅުދޫ ދާއިރާގެ މެމްބަރު އަހުމަދު އީސަ، އޭނަގެ ކުރީގެ އަނބިކަނބަލުންނަށް ގެވެށި އަނިޔާ ކުރިކަމަށް ބުނާ މައްސަލައިގަ އޭނާ ހައްޔަރުކޮށްފައި ނުވާތީ އެކަމާމެދު ރައްޔިތުން ފާޅުކުރަމުންދާ ކަންބޮޑުވުންތަކުންނެވެ.\nއީސަގެ ކުރީގެ އަނބިކަނބަލުން އަސްރާ ނަސީމް ކުރައްވާފައިވާ ޓްވީޓެއްގައި ވިދާޅުވެފައިވަނީ ފާއިތުވި 24 ގަޑިއިރަކީ، އޭނާ އާއި އޭނަގެ ތުއްތު ދަރިފުޅު ލޫޠު އަށް އުނދަގޫ އިޙްސާސްތަކެއް ކުރަންޖެހު ވަގުތުތަކެއް ކަމަށެވެ. ކުރިމަތިވާނެ ކަމަށް ދުވަކުވެސް ހީކޮށްފައިނުވާ ކަންތައްތަކެއް ތަޖުރިބާކުރަންޖެހުނު ކަމަށާ ނަމަވެސް މާތްﷲގެ ވާގިފުޅާއެކު، ދެމައިންގެ ޙާލުވެސް މިހާރު ރަގަނޅު ކަމަށް އަސްރާ ވަނީ ވިދާޅުވެފައެވެ.\nއިއްޔެރޭ ދަންވަރުގެ ވަގުތެއްގައި އެމްޕީ އީސަ އޭނާގެ އަނބިހާއަށް އަނިޔާކުރިކަމަށް ބުނާ މައްސަލައެއް، ފުލުހުންނަށް ވަނީ ހުށަހަޅާފައެވެ. މިމައްސަލަިއގަ މިހާތަނަށް އޭނާ ހައްޔަރުކޮށްފައި ނުވަނީ ކީއްވެތޯ މިއީ ރައްޔިތުންގެ އެންމެ ބޮޑު ސުވާލެވެ. މިފަދަ ކަންކަންކަމަށް ދޭނީ ޒީރޯ ޓޮލަރެންސް ކަމަށް ބުނެ ވެރިކަމަށް އައި ސަރުކާރެއްގެ މައި ޕާޓީއަށް ނިސްބަތްވާ ބޭފުލަކާ ގުޅޭ މިފަދަ މައްސަލައެއް ހުށަހެޅުމުން އެަކަމަށް ފިޔަވަޅު އެޅުމުގައި ފަހަތު ފަޔަށް ބުރަވަނީ ކީއްވެތޯ އެވެ. އެއީ ނިކަމެތި އާދައިގެ ރައްޔިތަކު ކުރިނަމަ އެމީހަކާމެދު ފިޔަވަޅު އަޅަން މިހާ ލަސްވާނެތޯ އެވެ. މިއީ ހައި ޕްރޮފައިލްވީމަ ލިބޭ އިނާޔަތަކަށް ވެސް ވެދާނެ އެވެ.


Kaanivaa Sarahahdhah Noon Gothakah Evvun Huhdhaeh Noon - Vakeel Nishaan - Vaguthu\nކާނިވާ ސަރަހައްދަށް ނޫންގޮތަކަށް އެއްވުން ހުއްދައެއް ނޫން - ވަކީލު ނިޝާން\nމާލޭގައި އިދިކޮޅު ފަރާތްތަކުން ބޭއްވި މުޒާހަރާއެއް ފުލުހުން ރޫޅާލަނީ. --- ވަގުތު އިމޭޖަސް\nހެންވޭރު ކާނިވާ ސަރަހައްދަށް ނޫންގޮތަކަށް ސުލްހަވެރިކަމާއެކު އެއްވުން ޤާނޫން ހުއްދަ ނުކުރާކަމަށް ޤާނޫނީ ވަކީލު މުޙައްމަދު ނިޝާން އިބްރާހީމް ވިދާޅުވެއްޖެއެވެ.\nވަކީލު ނިޝާން ވިދާޅުވެފައިވަނީ ސުލްހަވެރިކަމާއި އެކު އެއްވެ އުޅުމާއި ގުޅޭ ގޮތުން އޭނާ ކުރި ޓްވީޓެއްގައެވެ.\nޓްވީޓްގައި އޭނާ ވިދާޅުވީ ކާނިވާ ސަހަރައްދުގައި ނޫންގޮތަކަށް އެއްވުން ބޭއްވުމަކީ 1/2013 (ސުލްހަވެރިކަމާއިއެކު އެއްވެ އުޅުމުގެ ޤާނޫން) ގެ 24 ވަނަ މާއްދާގެ (ޅ) ގެ ދަށުން ފުލުހުންގެ ހުއްދަ ލިޔުމުން ނުލިބި ހުއްދަކަމެއް ނޫންކަމަށާއި، މިއީ ރައީސް ޔާމީންގެ ޒައާމަތުގައި އާންމުކޮށްފައިވާ އިއުލާނެއްގެ މައްޗަށް ތަރުތީބުވާ ތަރުތީބުމެއްކަމަށެވެ.\nއެކަމާއި ގުޅޭ ލިޔުންތައްވެސް އެޕޯސްޓްގައި ހިނަމާފައިވެއެވެ.\nޓްވިޓާގައި ހިމަނާފައިވާ ލިޔުންތަކުގެ ތެރޭގައި ޤާނުން ނަމްބަރ 1/2013 (ސުލްހަވެރިކަމާއިއެކު އެއްވެ އުޅުމުގެ ޤާނޫން) އަށް 1 ވަނަ އިސްލާހު ގެނައުމުގެ ޤާނޫނާއި އެޤާނޫންގެ ދަށުން ހޯމް މިނިސްޓްރީން އިއުލާންކުރަންޖެހޭ އިއުލާންތައްވެސް ހިމަނާފައިވެއެވެ.\nއެގޮތުން 2016 އޯގަސްޓް 31 ވަނަ ދުވަހު މިނިސްޓްރީން ކޮށްފައިވާ އިއުލާނެއްވެސް ހިމަނާފައިވެއެވެ. އެއިއުލާން ބުނާ ގޮތުން ސުލްހަވެރިކަމާއިއެކު އެއްވެ އުޅުމުގެ ޤާނޫންގެ 24 ވަނަ މާއްދާގެ (ޅ) ގެ ދަށުން މޯލްޑިވްސް ޕޮލިސް ސަރވިސްއިން ލިޔުމުން ދޭ ހުއްދައާއިއެކު ފިޔަވައި، ދިވެހިރާއްޖޭގެ ވެރިކަންކުރާ ރަށް ކަމުގައިވާ މާލޭގައި އެއްވެސް ބާވަތެއްގެ އެއްވުމެއް ނުވަތަ ހިނގާލުމެއް ނުވަތަ އުޅަނދުބުރެއް ބޭއްވޭނީ، ހެންވޭރު ކާނިވާ ސަރަހައްދުގައި އެކަނިކަމަށް ބަޔާންކޮށްފައިވެއެވެ.\nމިއިއުލާނަށް ބާރުދީ 2020 ޖުލައި 14 ވަނަ ދުވަހު މިހާރުގެ ސަރުކާރުން ކޮށްފައިވާ އިއުލާނެއްވެސް ނިޝާންގެ ޓްވީޓްގައި ހިމަނާފައިވެއެވެ.\nނިޝާންގެ ޓްވީޓް އަމާޒުކޮށްފައިވާ ޤާނޫނަކީ 1/2013 ގެ ޤާނޫނަށް 1 ވަނަ އިސްލާހު ގެނައުމުގެ ޤާނޫނު (ޤާނޫން ނަންބަރު 20/2016) ގައިވާ އިސްލާހުގެ މައްޗަށެވެ. އެއިސްލާހުގައި ބަޔާންކޮށްފައިވަނީ މޯލްޑިވްސް ޕޮލިސް ސަރވިސްއިން ލިޔުމުން ދޭ ހުއްދައާއިއެކު ފިޔަވައި، ދިވެހިރާއްޖޭގެ ވެރިކަންކުރާ ރަށް ކަމުގައިވާ މާލޭގައި އެއްވެސް ބާވަތެއްގެ އެއްވުމެއް ނުވަތަ ހިނގާލުމެއް ނުވަތަ އުޅަނދުބުރެއް ބޭއްވޭނީ، މިނިސްޓްރީއޮފް ހޯމް އެފެއާޒުން ކަނޑައަޅައި އާންމުކޮށްފައިވާ ތަންތަނުގައި އެކަނިކަމަށެވެ. މިނިސްޓްރީއިން ކަނޑައަޅާތަންތަން އެޤާނޫނަށް ޢަމަލުކުރަންފަށާތާ 30 ދުވަހުގެ ތެރޭގައި އާންމުކުރަންވާނެކަމަށް ބަޔާންކޮށްފައިވެއެވެ.\nމާޗް 1, 2021 03:33\nއެހެން ވެރިކަމެއް ވިއްޔާ އިދިކޮޅުން އޯކޭ މުޅި މާލޭގަ މުޒާހަރާ ކުރިޔަސް!\nމާޗް 1, 2021 08:57\nވަކީލުން ނަކީ ސިއާސީ ބަޔާން ނެރޭ ބައެއްނޫން ކިހާވަރެއް ދީގެން ނެރެދިން ބަޔާނެއްތޯ؟؟؟\nމާޗް 1, 2021 09:12\nމާނަ އަކީ 1/2013 އިން 2021 އާހަމަޔަށް މަޅޭގަ ކުރިއްޔާ ކުރި ނުވަތަ ބޭއްވިއްޔާ ބޭއްވި މުޒާހަރާ އެއް ވުން ތަކަކީ މޯލްޑިވްސް ޕޮލިސް ސަރވިސްއިން ލިޔުމުން ލިބިގެން ބޭއްވި އަދި ކުރި މުޒާހަރާ އޭ ތޯ ؟ ޝުކުރިއްޔާ ނިޝާން ސަރ 08 އަހަރު ފަހުން މިއަދު ތިވާހަކަ ހިއްސާ ކުރީތީ. ތި އިޙްލާސްތެރި ޓްއިޓަށް ކިހާވަރެއް ލިބުން ތޯ ސަރ އަށް؟\nމާޗް 1, 2021 09:16\nތިޔަ މާއްދާ އުވާލަން ވަޢުދު ވެގެންއައި ސަރުކާރުނޫންތޯ މިއީ (ވަކީލުސާހަބު) ! ކޮބާ ލަދު! ކޮބާ ލަދު ! މިސަރުކާރުގެލަދު ނެތީތޯ! ކޮބާ އެ ޤާނޫނު އުވާލަންވީ ވަޢުދު އެ މީހުން! ކީއްވެގެންތޯ ތިޔަ ވަކީލުންނނަށް އެވާހަކަ ނުދެއްކެނީ! ބޭކާރު ވާހަކަ ދެއްކެނީ ! ކޮބާ ތޯ ދިމާކުރާތީ އާއި އަމާކުރާތީ !


Nasheed ah inzaaru dhin Yafisge nafsaanee assessmenteh hadhan amurukoffi\nޔާފިސްގެ ނަފްސާނީ އެސެސްމެންޓެއް ހަދަން އަމުރުކޮށްފި\nރައީސް މުހައްމަދު ނަޝީދަށް އިންޒާރު ދީގެން ދައުވާކޮށްފައިވާ އިސްމާއިލް ޔާސިފް --\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް ތަކުރާރުކޮށް މަރުގެ އިންޒާރު ދިން މައްސަލައިގައި ދައުލަތުން ދައުވާ އުފުލާފައިވާ ހ. ލައިޓްނައިޓް އިސްމާއީލް ޔާފިސްގެ ނަފްސާނީ ހާލަތު ދެނެގަތުމަށް އެސެސްމެންޓެއް ހެދުމަށް ކްރިމިނަލް ކޯޓުން މިއަދު އަމުރުކޮށްފި އެވެ.\nޔާފިސް ވަނީ ޓެރަރިސްޓް ޖަމާއަތެއް ކަމަށްވާ އިސްލާމިކް ސްޓޭޓް ޖަމާއަތަށް ބައިއަތުހިފިކަން އަންގައިދޭ ލިޔުމެއް ސޯޝަލް މީޑިއާގައި ޝާއިއުކޮށްފަ އެވެ. އަދި 2020 ވަނަ އަހަރުން ފެށެގެން އޭނާ ބޭނުންކުރަމުން ދިޔަ ސޯޝަލް މީޑިއާގެ އެކިއެކި ޕްލެޓްފޯމްތަކުގައި ރައީސް ނަޝީދަށް އިންޒާރުދީ އެކި ޕޯސްޓްތައް ކޮށްފައިވެ އެވެ.\nއެހެންކަމުން ދައުލަތުން ޔާފިސްގެ މައްޗަށް ތިން ދައުވާއެއް ވަނީ އުފުލާފަ އެވެ. އެއީ ޓެރަރިޒަމްގެ އަމަލެއް ކުރުމަށް ހިތްވަރު ދިނުމުގެ ކުށުގެ ދައުވާ އާއި ޓެރަރިޒަމްގެ އަމަލެއް ހިންގާނެ ކަމުގެ އިންޒާރު ދިނުން ނުވަތަ ބިރުދެއްކުމުގެ ކުށުގެ ދައުވާ އަދި ޓެރަރިސްޓް ޖަމާއަތަކަށް ތާއީދުކުރުމުގެ ކުށުގެ ދައުވާ އެވެ.\nއެންމެ ފުރަތަމަ މި ދައުވާތަކަށް އޭނާ އިއުތިރާފްވި ނަމަވެސް ފަހުން ވަނީ އިންކާރުކޮށްފަ އެވެ. އޭރު އޭނާ ބުނެފައިވަނީ ދިފާއުގައި ހުށަހަޅާނެ އެއްވެސް ހެއްކެއް ނެތް ކަމަށާއި ދިފާއީ ވަކީލަކު ވެސް ބޭނުންނުވާ ކަމަށެވެ.\nއެކަމަކު މިއަދު ކޯޓަށް ހާޒިރުވެފައިވަނީ ދިފާއީ ވަކީލަކާ އެކު އެވެ. އޭނާގެ ދިފާއީ ވަކީލު ހުސްނީ މުބާރަކް ވަނީ ޔާފިސްގެ ބުއްދީގެ އުނިކަމެއްވާނަމަ އެކަން އެނގޭނީ ނަފްސާނީ ހާލަތު ދެނެގަތުމަށް އެސެސްމެންޓެއް ހަދައިގެން ކަމުން އެފަދަ އަމުރެއް ނެރެދިނުމަށް އެދިވަޑައިގެންފަ އެވެ.\nއެހެންކަމުން ގާޒީ ދީބާނާޒް ފަހުމީ ވަނީ އެފަދަ އަމުރެއް ދެ ފަރާތަށް ނިސްބަތްވާ ގޮތަށް ނެރެދެއްވާފަ އެވެ. ޔާފިސްގެ ނަފްސާނީ އެސެސްމެންޓް އައިޖީއެމްއެޗް ހޮސްޕިޓަލުން ހެދުމަށް ދައުލަތުގެ ކަމާ ގުޅުންހުރި ހުރިހާ މުއައްސަސާއެއްގެ މައްޗަށް އެ އަމުރުގައި އަމުރުކޮށްފައިވެ އެވެ. އަދި އެ އަމުރުގައި ޔާފިސްގެ ފަރާތުން އެއްބާރުލުން ދިނުމަށް ވެސް ބަޔާންކޮށްފައިވެ އެވެ. އެގޮތުން މީގެ ކުރިން ޔާފިސް ޝަރީއަތުގެ އަޑުއެހުންތަކަށް ހާޒިރުވާން ދެކޮޅު ހަދާކަން ފާހަގަކުރައްވައި ގާޒީ ވަނީ އެސެސްމެންޓް ހެދުމަށް ދާން އެންގުމުން ވަގުތަށް ދިއުމަށް އިލްތިމާސްކޮށްފަ އެވެ.\nމީގެ ކުރީގެ އަޑުއެހުމެއްގައި ޔާފިސް ވަނީ އޭނާގެ "ސްކިޓްސްފްރީނިއާ" ނަމަކަށް ކިޔާ ނަފްސާނީ ބައްޔެއް 2013 ވަނަ އަހަރު ހުރި ކަމަށް ބުނެފަ އެވެ. އެއީ މީހާގެ ވިސްނުމަށާއި އުޅުމަށް ނަފްސާނީ ގޮތުން ވަރަށް ބޮޑަށް އަސަރުކުރާ ބައްޔެކެވެ.\nޔާސިފް މިދިޔަ ސެޕްޓެމްބަރު މަހުގެ 21 ވަނަ ދުވަހު ހައްޔަރުކުރީ ރައީސް ނަޝީދު ރާއްޖެ ވަޑައިގެންފިނަމަ "ބަދުރު ދުވަހު އަބޫ ޖަހުލަށް ހަދާލި ގޮތް ހަދާނެ" ކަމަށް ބުނެ އިންޒާރުކޮށް ފޭސްބުކްގައި ޕޯސްޓެއް ކުރުމުންނެވެ. އަދި މޭ ހަވަނަ ދުވަހުގެ ރޭ ރައީސް ނަޝީދަށް ދިން ހަމަލާއަށް ވުރެ ވަރުގަދަ ހަމަލާއެއް ދޭނެ ކަަމުގެ އިންޒާރު ވެސް ދިނުމުންނެވެ.\nމިދިޔަ ސެޕްޓެމްބަރު މަހުގެ 22 ވަނަ ދުވަހު އޭނާގެ ބަންދާމެދު ގޮތެއް ނިންނުމަށް ކޯޓަށް ހާޒިރުކުރުމުން ކޯޓުގައި ވެސް އޭނާ ވަނީ ރައީސް ނަޝީދަށް މަރުގެ އިންޒާރު ދީފަ އެވެ. އެހެންވެ ކޯޓުގެ ހުރުމަތް ކެނޑިކަމުގެ ކުށުގައި 15 ދުވަހަށް ޖަލަށް ލާން ވެސް ހުކުމްކުރި އެވެ.\nރައީސް މުހައްމަދު ނަޝީދު ޓެރަރިޒަމް ކްރިމިނަލް ކޯޓް\nހައެއް ފަހެއްގެ ޝަރީއަތް އަވަސްކުރަން އެދިއްޖެ


Turkey ge Blacklist ah 134 dhivehin\nތުރުކީގެ ބްލެކްލިސްޓަށް 134 ދިވެހިން\nސީރިއާގައި ހިނގަމުންދާ ދާޚިލީ ހަނގުރާމައާއި ގުޅިގެން ތުރުކީ ސަރުކާރުން 134 ދިވެއްސަކު ބްލެކްލިސްޓް ކޮށްފި އެވެ.\nތުރުކީ ސަރުކާރުގެ އެ ނިންމުން ހާމަ ކޮށްފައި ވަނީ އަލްޖަޒީރާ އިން ރޭ އާންމުކުރި ޑޮކިއުމަންޓްރީއެއްގަ އެވެ. ރާއްޖޭގައި ދީނީ ގޮތުން ހައްދުފަހަނައެޅުން އޮތް މިންވަރުގެ މައްޗަށް ތައްޔާރު ކޮށްފައިވާ އެ ޑޮކިއުމަންޓްރީގައި ބުނެފައިވަނީ ސީރިއާގައި ހިނގަމުންދާ ހަނގުރާމާގައި ބައިވެރިވުމަށް ގިނަ އަދަދެއްގެ ދިވެހިން އެ ގައުމަށް ގޮސްފައިވާ ކަމަށެވެ.\nއޭގެ ތެރޭގައި ހިމެނެނީ މީގެ ކުރިން ބޮޑެތި ކުށްތަކުގައި ޝާމިލްވެފައިވާ މީހުން ކަމަށާ އެ މީހުން ސީރިއާގެ ހަނގުރާމައަށް ދަނީ ޖިހާދު ކުރުމުގެ ނަމުގައި ކަމަށެވެ. އަދި ސީރިއާ ހަނގުރާމާގައި އެ ފަދަ މީހުން ބައިވެރިވަނީ ކުރެވުނު ކުށްތަކުގެ ތައުބާއަކަށް ކަމަށްވެސް ބުނެފައި ވެއެވެ.\nތުރުކީގެ ކަމާބެހޭ ފަރާތްތަކާ ހަވާލާދީ އަލްޖަޒީރާގެ ޑޮކިއުމަންޓްރީގައި ބުނެފައިވަނީ ސީރިއާ ހަނގުރާމާގައި ބައިވެރިވާން ދިޔަ ދިވެހިންގެ ތެރެއިން 25 ވުރެ ގިނަ މީހުުން ތުރުކީއިން ހިފަހައްޓާ ޑީޕޯޓް ކޮށްފައިވާ ކަމަށެވެ. -- ދިވެހިން އާންމު ގޮތެއްގައި ސީރިއާއަށް އެތެރެވަނީ ތުރުކީ ބޯޑަރު ހުރަސްކޮށެވެ.\nމީގެ އިތުރުން ސީރިއާގެ ހަނގުރާމައާ ގުޅިގެން ތުރުކީ ސަރުކާރުން 134 ދިވެއްސަކު ބްލެކްލިސްޓް ކޮށްފައިވާ ކަމަށްވެސް އެ ޑޮކިއުމަންޓްރީގައި ބުނެފައި ވެއެވެ. އަދި މިހާރު ވެސް ސީރިއާގެ ހަނގުރާމާގައި ބައިވެރިވުމަށް ގޮސް ސީރިއާގައި ދިވެހިން ތިބި ކަމަށް ވަނީ ބުނެފައެވެ. އެ އަދަދު 30 ވުރެ މަދު ނުވާނެ ކަމަށް ވެސް ބުނެއެވެ.\nޓެރަރިޒަމް މަނާ ކުރުމުގެ ގާނޫނުގެ ދަށުން މުޅި ސީރިއާއަކީ ހަނގުރާމަވެރި ސަރަހައްދެއްގެ ގޮތުގައި ރައީސް އިބްރާހިމް މުހައްމަދު ސޯލިހް އިއްޔެ ވަނީ ކަނޑައަޅުއްވާގައެވެ. މީގެ އިތުރުން ރައީސް ވަނީ ޓެރަރިސްޓު ޖަމާއަތްތައް ކަމަށް ބެލެވޭ ޖަމާއަތްތަކުގެ ލިސްޓަށް ވެސް އިތުރު ދެ ޖަމާއަތެއްގެ ނަން އިތުރު ކުރައްވާފަ އެވެ.\nސީރިޔާ ޓެރަރިޒަމް ތުރުކީ